YEYINTNGE(CANADA): Thursday, October 27\nဆရာတော် ဦးကောဝိဒ၏ သိက္ခာတော်ထပ်ပွဲဖိတ်စာ\nသရက်ထောင်မှလွတ်ငြိမ်းချမ်းသာခွင့်ကြောင့် ပြန်လည် လွတ်မြောက်လာတဲ့ ဆရာတော် ဦးကောဝိဒ၏ သိက္ခာတော်ထပ်ပွဲဖိတ်စာ\nBY ရဲရင့်ငယ်(ကနေဒါ) ... 10/27/20110အကြံပြုခြင်း\nချိန်ညှိ၍ မရသော အဖြေသိ ပညာရေး ပုစ္ဆာတစ်ပုဒ်\nချိန်ညှိ၍ မရသော အဖြေသိ ပညာရေး ပုစ္ဆာတစ်ပုဒ် (သို့) ပညာရေး ဝန်ဆောင်မှု လုပ်ငန်းများ ပေါလာခြင်း၏ နောက်ဝယ်\nPosted by မင်းတွယ်တာ on အောက်တိုဘာ 27, 2011 at 9:26am\nယနေ့ခေတ် အစိုးရ စာသင်ကျောင်းများရဲ့ အထက်တန်းအဆင့် စာသင်ခန်း (အထူးသဖြင့် တက္ကသိုလ်ဝင်တန်း) များဟာ ပုဂ္ဂလိက ဝန်ဆောင်မှု လုပ်ငန်းလို့ အမည်ပေးထားတဲ့ ဘော်ဒါများရဲ့ စားကျက်လုကွင်းများ ဖြစ်လာနေပါတယ်။ အစိုးရကျောင်းများရဲ့ ဖေဖော်ဝါရီလ ဒုတိယ နှစ်ဝက် စာမေးပွဲတောင် မပြီးသေးဘူး။ ဘော်ဒါတွေ မဲဆွယ်လုပ်ငန်း စနေပါပြီ။ ဘော်ဒါထွက် ကျောင်းသားဟောင်းများမှ တစ်ဆင့်၊ ကျောင်းသား မိဘများမှ တစ်ဆင့်၊ ပွဲစား အမျိုးမျိုးကနေ တစ်ဆင့်၊ မက်လုံး၊ ဆွယ်လုံး၊ ကြွားလုံးတွေ လွှင့်နေကြပါပြီ။ တက္ကသိုလ်ဝင်တန်း စာမေးပွဲကြီး ဖြေပြီးလို့ ပြန်လာကြတဲ့ ကျောင်းသားတွေရဲ့ လက်ထဲမှာ ဘော်ဒါ ကြော်ငြာ စာရွက်စာတမ်းတွေ ပလူပျံပြီး ပါလာကြပါတယ်။\nလမ်းဆုံ၊ လမ်းခွ၊ ခြံစည်းရိုး၊ အုတ်နံရံ၊ လမ်းဘေးဈေးဆိုင် မကျန် သစ်ပင်များက အစ ဒဏ်ခံကြရတဲ့ ကြော်ငြာတကာ့ ကြော်ငြာကြားမှာ ဘော်ဒါဟောင်း၊ ဘော်ဒါ အသစ်များရဲ့ ကြော်ငြာဆိုင်းဘုတ် အကြီးအသေး ဆိုက်စုံ၊ အသွေးစုံ အရောင်စုံခြယ်လို့ ဟိတ်ဟန်ကြီးမား ဝင့်ထည်လှစွာ နေရာတကာ နေရာယူလာတာ တစ်နှစ်ထက် တစ်နှစ် အပြိုင်အဆိုင်ပါပဲ။ တစ်ကမ္ဘာလုံးမှာ မြန်မာနိုင်ငံလောက် ဘော်ဒါ ကြော်ငြာပေါတဲ့ နိုင်ငံ မရှိလောက်ဘူးလို့ ဘယ်နိုင်ငံမှ မရောက်ဖူးပေမယ့် တွေးကြည့်ရုံနဲ့ သိနိုင်ပါတယ်။ နိုင်ငံခြားသားတွေ လာရောက်ကြတဲ့အခါ နိုင်ငံရဲ့ ပညာရေးဟာ ဘယ်လောက် အဆင့်ရှိတယ် ဆိုတာ လမ်းဘေး ဘော်ဒါကြော်ငြာတွေ မြင်ရုံနဲ့ သိနိုင်မယ် ထင်ပါတယ်။\nနိုင်ငံ တစ်နိုင်ငံရဲ့ လူ့စွမ်းအား အရင်းအမြစ် ဖွံ့ဖြိုး တိုးတက်မှုကို ဖော်ဆောင်ပေးမယ့် ပညာရေးဟာ ဆိုင်းဘုတ်၊ ပိုစတာ၊ ဂျာနယ်၊ လက်ကမ်းစာစောင် အမျိုးမျိုးနဲ့ ကြော်ငြာအား ကောင်းကောင်းသုံးပြီး ကျောင်းသားတွေကို ဘော်ဒါ စာသင်ခန်းတွေမှာ ဘယ်လို သင်ရိုး မာတိကာ၊ ဘာသင်နည်း မှတ်စု၊ ဘယ်လို သင်ကြားနည်း၊ ဘယ်လို သင်နည်းထောက်ကူတွေများ သုံးပြီး သင်နေတာများပါလဲ။ ကောင်းလိုက်တဲ့ အောင်ချက်၊ တိုးလာတဲ့ ဘော်ဒါဦးရေ ဈေးကွက်စီးပွားရေးကနေ ဈေးကွက်ပညာရေး ပြောင်းသလား အောက်မေ့မိပါတယ်။ မြို့နဲ့ဝေးတဲ့ ရွာကျောင်းတွေမှာ ဘော်ဒါရောဂါ ဝင်ရောက်မှု နည်းပေမယ့် မြို့နဲ့နီးတဲ့ ရွာတွေမှာရော၊ စီးပွားရေး အတော်အတန် ကောင်းတဲ့ ရွာတွေမှာပါ အထက်တန်း ကျောင်းသား အားလုံးနီးပါး ဘော်ဒါ ရောက်ကုန်ပါတယ်။ အကြောင်းအမျိုးမျိုး ပြပြီး ဘော်ဒါနဲ့ နီးတဲ့ မြို့ကျောင်းတွေကို ကျောင်းပြောင်းဖို့ ကျောင်းထွက်လက်မှတ် လာယူကြပါတယ်။ အနည်းအကျဉ်းလောက်ပဲ ရှိမှာပါလို့ စဉ်းစားရင်းနဲ့ ပြောင်းမယ့် လူစာရင်း ယူပါတယ်။ ကျောင်းဖွင့်လို့ ကျောင်းသားတွေ မြို့ဘော်ဒါကနေ သုံးဘီး ဆိုင်ကယ်လေးတွေနဲ့ တန်းစီးပြီး ကျောင်းလာတက်ကြပါတယ်။ သုံးဘီး တက်စီလေးတွေမှာ ဘော်ဒါ ပေါင်းစုံရဲ့ Vinyl ကြော်ငြာမျိုးစုံ အခန့်သားနဲ့ ကျောင်းဝင်းထဲမှာ အပြိုင်အဆိုင်ပေါ့။\nဘော်ဒါနား မသီနိုင်တဲ့ ဆင်းရဲသား ကျောင်းသား အနည်းစုမှာတော့ အားကျမှုများနဲ့ ငေးကြည့်နေကြတယ်။ ဘော်ဒါရောက်တော့ အလှပြင်တာ၊ ဝတ်စားဆင်ယင်တာ၊ ရှိုးထုတ်တာတွေ ပြိုင်တတ်လာတယ်။ ဆရာ့သြဇာ နာခံမှု နည်းလာတယ်။ ကျောင်းက ဆရာ စာသင်စဉ်မှာ မကိုင်ချင့် ကိုင်ချင် ကိုင်ရတဲ့ Text Book များဟာ စာမေးပွဲ ဖြေချိန် စာသင်ခန်း ရှင်းရင် ဘာသာရပ်အလိုက် ပုံနေတာနဲ့ သိမ်းယူသွားပြီး ကြော်ငြာပါတယ်။ သက်ဆိုင်ရာ ကျောင်းသား၊ ကျောင်းသူများ လာယူကြလို့ တော်ရုံနဲ့ လာမယူကြပါဘူး။ “သယ်ရတောင် သက်သာသေး” တဲ့။ Text Book နဲ့ သင်နည်းဟာ Out နေပြီတဲ့။ Text Book ဟာ သာသာရပ်တိုင်းရဲ့ “စံ” မဟုတ်ပါလား။ “အမှတ်ပေး စည်းမျဉ်းမှာ သဘောကွဲလွဲပါက Text Book အတိုင်း ယူရမယ်” လို့ စာစစ်ဥပဒေ ရှိတယ်လို့ နားလည်ထားတာ ပြောင်းပြန် ဖြစ်ကုန်ပြီလား။ အဆင်သင့် ရှိပြီးသား Notes လေးတွေ ထုတ်ပြီး ထိုင်နေကြတယ်။ လိုက်မှတ်၊ လိုက်ကူး၊ လိုက်ရေး၊ လိုက်နားထောင်ရမယ့် ကျောင်းသား အလုပ်ကို လက်ကြောတင်း မလုပ်ချင်တဲ့ ရောဂါရလာတဲ့ အပြင် အရာရာကို ကိုယ်ပိုင် အစွမ်းအစ ထုတ်ပြီး ကြိုးစားလိုစိတ် အားနည်းလာတယ်။ ဆရာတွေ အပေါ်မှာ လေးစား အထင်ကြီးမှု၊ ဆရာ သင်ကြား ပြသမှုကို ခံယူလေ့လာတတ်မှု၊ ဆရာများရဲ့ ဆိုဆုံးမစကားကို ဘော်ဒါ ဆရာကို သဘောထားသလို ပေါ့ပျက်ပျက် သဘောထားမှုတွေ အများစု ဖြစ်လာပြီ။ ဒါတွေဟာ ကျောင်းနဲ့ ဆရာတွေရဲ့ စေတနာ၊ မေတ္တာကို အသိအမှတ်ပြုမှု အားနည်းလာခြင်း၊ ယုံကြည်ကိုးစားမှု နည်းလာခြင်းကို ပြပါတယ်။\nနောက်တစ်ဆင့် လတိုင်း အခန်းဆုံး စာမေးပွဲများ စစ်မေးချိန်၊ Pretest များ စစ်မေးချိန်၊ ဘော်ဒါ အများစုမှာ ကျောင်းက စစ်မေးမယ့် ဘာသာရပ်အတွက် စာကျက်ချိန် မပေးလို့ မကျက်လိုက်ရဘူး ဆိုပြီး စာဖြေချိန် သုံးနာရီမှာ ငုတ်တုတ်ထိုင်နေကြပါတယ်။ အိပ်နေတာတောင် ရှိပါတယ်။ ပေါက်ကရ ဖြစ်ကတတ်ဆန်း ဖြေပါတယ်။ အဲဒီ ဘာသာ အကျများတော့ ရာနှုန်း မပြည့်လို့ဆိုပြီး ဘာသာရပ်ဆိုင်ရာ ဆရာက အမြဲ ထုချေလွှာ တင်နေရပါတယ်။ ဝန်ခံလက်မှတ် ထိုးနေကြရပါတယ်။ ဒါဟာ ကျောင်းကို မထေမဲ့မြင် သဘောထားတတ်လာတာပါပဲ။\nကျောင်းစာသင်ခန်း အတွင်းမှာ ဘော်ဒါ နေနိုင်သူ အုပ်စု၊ မနေသူ အုပ်စု ထမင်းစားတာက အစ ကွဲကုန်ပါတယ်။ ကျောင်းလုပ်ငန်းတွေ ခိုင်းရင်လည်း အုပ်စု ကွဲကုန်ပါတယ်။ ကျောင်းက Special Class တွေ၊ Night Study တွေ သင်ထားတဲ့ အုပ်စုနဲ့ အချိန်မကိုက်လို့ ဘာမှ မတတ်ရတဲ့ ဘော်ဒါ အုပ်စုကွဲပြီး စာသင်ရတာ အခက်အခဲ ရှိလာပါတယ်။ ဘော်ဒါ အချင်းချင်းတောင် မလိုလားအပ်တဲ့ ပြိုင်ဆိုင်မှုတွေ ပေါ်လာပါတယ်။ စာမေးပွဲ အောင်သွားတာတောင်မှ ဘော်ဒါကောင်းတွေမှာ နေခဲ့ရလို့၊ ဘော်ဒါ ဆရာတွေ အသင်အပြ ကောင်းခဲ့လို့နဲ့ ကျောင်းသားတွေရော မိဘတွေပါ တသသ ကျေးဇူးတင်လို့ မဆုံးတော့ပါဘူး။ ငွေအသပြာနဲ့ ဝယ်ရတဲ့ ပညာကမှ ပိုတန်ဖိုးထားတတ်လာတာပေါ့။ အစိုးရကျောင်းတွေမှာ သူငယ်တန်းကနေ နဝမတန်းအထိ သင်ပေးလိုက်တဲ့ အခြေခံကို ယူပြီး ဘော်ဒါများဟာ တက္ကသိုလ်ဝင်တန်းမှာ အမြိုင့်သား နာမည်ကောင်းယူ စီးပွားရှာနေကြပါတယ်။ အဌမတန်းမှာ သင်ကြားဆဲ မဟော်သဓာ ဇာတ်တော်ကြီးရဲ့ သားတရား စီရင်ခန်းကို တွေးမိပါတယ်။ ဘီလူးမနှင့် မိခင် အရင်းတို့၏ သားလုပွဲ တရားစီရင်ခန်းမှာလိုပဲ ကိုယ်မွေးထားတဲ့ သားသမီး အရင်းရဲ့ ပညာရေး တိုးတက်မှု အတွက် ကိုယ့်ကျောင်း နာမည်ကောင်း ရရေးကို ဆုံးရှုံးခံပြီး ဘော်ဒါများ နာမည်ကောင်း ရရေးအတွက် ကျောင်းသားများ မွေးထုတ်ပေးနေရပြီ ဖြစ်ပါတယ်။\nဘော်ဒါတွေဟာ သားငယ်၏ အသွေးအသားနဲ့ တူလှတဲ့ အသပြာကို မက်မောလှစွာနဲ့ စာသင်ခန်းများ အတွင်း ကျောင်းသား လုပွဲများ အပြိုင် နွှဲနေကြပါတယ်။ နိုင်ငံတော်ရဲ့ အနာဂတ် မျိုးဆက်သစ်များ မွေးထုတ်ပေးရာ တက္ကသိုလ်ဝင်တန်း စာသင်ခန်းများ အတွင်း ပုံရိပ် တစ်ခွန်း တစ်စွန်းတစ်စကို ဖော်ပြလိုက်ခြင်းမျှသာ ဖြစ်ပါတယ်။ မျက်စိစုံမှိတ်ပြီး ဒီစနစ် မကောင်းဘူး ရမ်းသန်းနေခြင်း မဟုတ်ပါ။ တိုးတက်မှု၊ ဆုတ်ယုတ်မှုကို မည်သည့်ဘက် အားသာနေကြောင်း မီးမောင်း ထိုးပြခြင်းမျှသာ ဖြစ်ပါတယ်။ ပြောင်းလဲလာတဲ့ ပညာရေး စနစ်ရဲ့ လိုအပ်ချက်အရ ဘော်ဒါပညာရေး ပေါ်ပေါက်လာတာကို လက်ခံပါတယ်။ အတိုင်းအတာကို လွန်ကဲစွာ ထိုးဖောက် နေရာယူလာနေကြောင်းကို ဆိုလိုပါတယ်။ ပုံပြင် တစ်ပုဒ် ကြားဖူးခဲ့ပါတယ်။ အိမ်ရှင် တစ်ယောက်ရဲ့ အိမ်အတွင်းသို့ ကုလားအုပ် တစ်ကောင် မိုးဝင်ခိုရင်း၊ ခေါင်းလေး တစ်လုံး၊ လက်ကလေး တစ်ဖက်၊ ခြေထောက်ကလေး တစ်ချောင်းကနေ တစ်ကိုယ်လုံး နေရာ ဝင်ယူပြီး အိမ်ရှင်ကို အပြင် မောင်းထုတ်လိုက်တဲ့ အဖြစ်လေးပါ။ ဘော်ဒါ ရေစီးကြောင်းထဲမှာ ဆရာနဲ့တကွ တပည့်အပေါင်းများစွာ ကျောင်းသားမိဘ ဆင်းရဲချမ်းသာ မကုန် မျောနိုင်သူတို့က ခေတ်မီသည်ဟု ထင်နေကြ။ မမျောနိုင်သူတို့က ကျောင်းက ဆရာနဲ့ စာသင်နေရတာကိုပင် ဂုဏ်ငယ်သည်ဟု ထင်လာနေသည့်ခေတ်။\n“အထက်တန်းအဆင့် ပညာရေးဟာ နိုင်ငံ တစ်ခုကို တည်ထောင်ဖို့၊ တိုးတက် ဖွံ့ဖြိုးအောင် လုပ်ဖို့အတွက် တကယ့်ကို အသုံးဝင်တဲ့ ခေါင်းဆောင်လောင်းတွေကို သေချာ ပျိုးထောင်ရတော့မယ့် အရေးကြီးတဲ့ အဆင့် တစ်ဆင့်ပဲ ဖြစ်ပါတယ်” ဆိုတဲ့ အချက်ကို တက္ကသိုလ်ဝင်တန်း စာသင်ခန်းများရဲ့ ပုံရိပ် မြင်ကွင်းများမှ တစ်ဆင့် ခံစား ဖော်ပြခြင်းမျှသာ ဖြစ်ပါတယ်။ ဘော်ဒါ မနေနိုင်ပေမယ့် မိမိရဲ့ ကိုယ်ပိုင် အစွမ်းအစကို အားကိုးလျက် ဆရာပီသသော ဆရာများရဲ့ ရင်ခွင်အောက်မှာ ယုံကြည်စွာ သင်ကြားမှု ခံယူနေတဲ့ တပည့်များ အတွက် ငယ်စဉ် အခြေခံပညာ အထက်တန်းမှာ သင်ကြားခဲ့ရတဲ့ “မြန်မာကဗျာ လက်ရွေးစင်” မှ ဆရာကြီး မင်းသုဝဏ်ရဲ့ ကဗျာ တစ်ပိုင်းတစ်စကို ရွတ်ဆိုရင်း တိုက်ပွဲဝင်နေဆဲ ...\nအသင် ဆရာကောင်း တကား။\n(ယောက်ျားကောင်း စာသားတွင် ဆရာကောင်း စာသားကို ထည့်လျက် ဆရာကြီး မင်းသုဝဏ်သို့ ဂုဏ်ပြုဦးညွတ် ကန်တော့ ပန်ဆင်အပ်ပါသည်။)\nBY ရဲရင့်ငယ်(ကနေဒါ) ... 10/27/2011 1 အကြံပြုခြင်း\nဒီနေ့ မနက်၊ မြို့ ထဲဗိုလ်ချုပ်လမ်းက အိုးအိမ်ရုံးရှေ့ မှာ လယ်သမားတွေ ဆန္ဒပြတာကို\nတာဝန်ရှိ ပြည်ထဲရေးဌာနရဲများက တားမြစ်လူစုခွဲတဲ့ဖြစ်စဉ်ဟာ နိုင်ငံရေးသတင်း\nဖြစ်ပါတယ်။ မနက်ဖြန်ထုတ် ပြည်တွင်းဂျာနယ်တွေမှာ ဖော်ပြပေးဖို့အယ်ဒီတာမင်းများ\nအနေနဲ့ကြိုးစားစေချင်ပါတယ်။ စာပေစိစစ်ရေးဘက်ကလည်း အထိုက်အလျောက်ခွင့်ပြုပေး\nရွှေဝါရောင် (၄)နှစ်ပြည့်၊ ဆုတောင်းပွဲအခမ်းအနားနိုင်ငံရေးသတင်းတွေကိုလည်း\nဒီတော့.. နိုင်ငံရေးသတင်းခွင့်ပြုမှုကို တိုင်းတာတဲ့ စံနှုန်းပေတံ ဆိုတာကို\nသံသယရှိနေတာ သဘာဝကျပါတယ်။ ဒါနဲ့ တစ်ဆက်တည်း.. ဂျာနယ်များမှာ ရေးသား\nဖတ်ရှုခွင့်ရလာခဲ့တဲ့ နိုင်ငံရေးသတင်းတွေက “နိုင်ငံရေး” ကိုပါ\nဒါ့ကြောင့်ဘဲ... ပြဿနာဟောင်းဟာ အသစ်ဖြစ်နေသေးတယ်လို့ယူဆသူတွေ ရှိလာပြီး\nသူတို့ ကို လွန်နေတယ်မှားနေတယ် သွားပြောရင် ရယ်စရာသိပ်ကောင်းပါလိမ့်မယ်။\n27 Oct 2011 Yeyintnge's Diary\nသန်းရွှေ အလွန် (၇)\nPublished on October 27, 2011 by မင်းလွင်\nဗိုလ်ချုပ်မှူး ကြီးသန်းရွှေဟာ ၂၀၁၁ မတ်လ ၃၀ ရက်မှာ မြန်မာ့တပ်မတော် အကြီးအကဲဖြစ်တဲ့ ကာကွယ်ရေးဦးစီးချုပ်ရာထူးကို ဗိုလ်ချုပ်ကြီးမင်းအောင်လှိုင်ထံ တရားဝင် လွှဲပြောင်းခဲ့ပါတယ်။\nကာကွယ်ရေးဦး စီးချုပ်အသစ် ဗိုလ်ချုပ်ကြီးမင်းအောင်လှိုင်ဟာ တချို့သော မြင်သာထင်သာတဲ့ ပြုပြင်ပြောင်းလဲရေးတွေကို မြန်မာတပ်မတော်ထဲမှာ လုပ်နေတာနဲ့ ပတ်သက်ပြီး တင်ပြပေးသွားပါမယ်။\nဗိုလ်ချုပ်ကြီး  မင်းအောင်လှိုင်ဟာ တပ်မတော်ကာကွယ်ရေးဦးစီးချုပ် ဖြစ်ပြီးတာနဲ့ မကြာခင်ဆိုသလိုပဲ အသက် ၅၅ နှစ်ရှိပြီးဖြစ်တဲ့ အရာရှိနဲ့ အခြားအဆင့်စစ်သည် တပ်မတော်သားတိုင်းဟာ စစ်တပ်ကနေ နုတ်ထွက်ခွင့် တင်နိုင်တယ်ဆိုပြီး တပ်ရင်းတပ်ဖွဲ့အသီးသီးကို တရားဝင်ကြေးနန်းနဲ့ ညွှန်ကြားခဲ့ပါတယ်။ ဒါဟာ ဗိုလ်ချုပ်ကြီးမင်းအောင်လှိုင်အနေနဲ့ ထူးခြားတဲ့ လုပ်ဆောင်ချက်တခုကို စတင်လုပ်ဆောင်တာလို့လည်း ပြောလို့ရပါတယ်။\nအရင် အာဏာရှင်ဟောင်း ဦးနေဝင်းလက်ထက်နဲ့ စစ်အာဏာရှင်ဟောင်း ဦးသန်းရွှေ လက်ထက်တို့မှာ အရာရှိအဆင့်အနေနဲ့ တပ်မတော်ကနေ အရှင်ထွက် ထွက်ခွင့်မရဘဲ အသေထွက်ပဲ ထွက်လို့ရတယ်လို့ ပြောတဲ့ ဆိုရိုးစကားရှိပါတယ်။ သဘောကတော့ တိုက်ပွဲမှာကျဆုံးတဲ့သူ၊ နောက်ပြီးတော့ ကျန်းမာရေးချို့တဲ့ပြီး စစ်မှုမထမ်းနိုင်တော့တဲ့ အရာရှိတွေကိုတော့ နုတ်ထွက်ခွင့်ပြုခဲ့ပေမယ့် ကျန်အရာရှိတွေကိုတော့ အသက် ၆၀ ကျော်အထိ တပ်မတော်ထဲမှာ အမှုထမ်းရပြီး အာဏာရှင်တွေ မျက်မုန်းကျိုးတဲ့အခါမှ တပ်ကနေ ထုတ်ပစ်တာမျိုး လုပ်ခဲ့ပါတယ်။ ဗိုလ်ချုပ်ကြီးမင်းအောင်လှိုင် လက်ထက်ကျမှ မြန်မာတပ်မတော်မှာ အသက် ၅၅ နှစ်ကျော် အရာရှိတွေနဲ့ အခြားအဆင့် အကြပ်စစ်သည်တွေကို တပ်မတော် စစ်စည်းကမ်းနဲ့အညီ လုပ်ဆောင်နေတယ်လို့ ပြည်တွင်းပြည်ပက တပ်မတော်သား အရာရှိတွေက ပြောဆိုကြပါတယ်။\nတကယ်တော့ မြန်မာ့တပ်မတော်မှာ နဂိုမူလကတည်းက တပ်မတော်ကနေပြီး နုတ်ထွက်ခွင့်နဲ့ ပတ်သက်ပြီး ဥပဒေပြဋ္ဌာန်းပြီးသား ရှိခဲ့ပါတယ်။ အခြားအဆင့် ရဲဘော်ကနေ အရာခံဗိုလ်အထိက အသက် ၅၅ နှစ်အထိ သက်ပြည့်ပင်စင် ယူနိုင်တယ်လို့ ရှိခဲ့ပါတယ်။ အရာရှိအဆင့်ဆိုရင်တော့ ဗိုလ်ကြီးဆိုရင်လည်း အသက် ၅၅ နှစ်အထိကို သက်ပြည့်ပင်စင်ပေးတာပါ။ ဗိုလ်ကြီးအဆင့်အထက် အရာရှိတွေ ဖြစ်တဲ့ ဗိုလ်မှူးကနေ ဗိုလ်ချုပ်အထိက အသက် ၆၀ အထိ တပ်မတော်ဥပဒေ (ကပ ၇၀/ ဂင ၆၆) ဆိုပြီး တပ်မတော်ဖွဲ့စည်းပုံက ပြဋ္ဌာန်းပြီးသား ရှိခဲ့ပါတယ်။ ဒါပေမယ့် အာဏာရှင်ဟောင်း ဦးနေဝင်းလက်ထက်ကစလို့ အင်းအားပြုန်းတီးတာကို အကြောင်းပြပြီးတော့ တပ်မတော်ကနေ ဆေးခွင့်ကလွဲလို့ ဘာထွက်ခွင့်မှမပေးဘဲ ထားခဲ့တာပါ။ ဆေးခွင့်နဲ့ ကျန်းမာရေး ဆေးအဆင့်နိမ့်လိုဖြစ်တဲ့ တပ်မတော်သားတွေကိုပဲ ထွက်ခွင့်ပေးတာနဲ့ ပတ်သက်ပြီး တပ်မတော် အရာရှိဟောင်း ဗိုလ်မှူးအောင်လင်းထွဋ်က အခုလို သုံးသပ်ပြောဆိုပါတယ်။\n“ဦးနေဝင်း ခေတ်ပေါ့။ တပ်မတော်မှာ အင်အားပြုန်းတီးမှုတွေ များတယ်ဆိုပြီး ဆေးခွင့်ကလွဲပြီး အကောင်းအနေနဲ့ ထွက်လို့မရဘူး။ ဆေးကျလို့ ထွက်ချင်ထွက် ရူးလို့ ထွက်ချင်ထွက်၊ တပ်ပြေးပေါ့၊ ထောင်ကျပြီးမှ ထွက်ချင်ထွက်၊ တပ်မတော်မှာ အဲဒီလိုထွက်တာပဲ ရှိခဲ့တယ်။ တပ်ထဲမှာ ထွက်ခွင့်မပေးရဘူးဆိုတဲ့ဟာက တရားဝင်.. ဥပဒေအရ ထွက်ခွင့်ပေးရသော်ငြားလည်း ကျနော်တို့ဆိုရင် အနည်းဆုံး တပ်မတော်မှာ ၁၀ နှစ် စစ်မှုထမ်းပါ့မယ်ဆိုပြီး လက်မှတ်ထိုးရတယ်။ ကိုယ့်သဘောနဲ့ ကိုယ် ထွက်ချင်တယ်ဆိုရင် ဥပဒေအရဆိုရင် ထွက်လို့ရတယ်။ အလားတူ ရဲဘောတွေ အခြားအဆင့်တွေလည်း အဲဒီအတိုင်းပါပဲ။ နောက်ပိုင်းကျတော့ လက်မှတ်ထိုးတာလည်း မရှိတော့ဘူး။ အဲဒီ ဥပဒေကလည်း မှေးမှိန်ကုန်ပြီး ဘယ်ရောက်လို့ ရောက်မှန်းမသိဘဲ ဘယ်သူ့မှ မသိကြတော့ဘူး အနေအထားမျိုးကနေ တပ်မတော်ရဲ့ နည်းဥပဒေအတိုင်း ပြန်ပြီးတော့ အကောင်အထည် ဖော်ပေးသလားဆိုတဲ့ အနေအထားပေါ့လေ အကောင်းမြင်တဲ့ဘက်ကနေ တွက်တာပါ။”\n၂၀၁၁ ခုနှစ် မတ်လ ၃၀ ရက်နေ့ နောက်ပိုင်း အရပ်သားအသွင်ဆောင်တဲ့ စစ်တပ်ထောက်ခံတဲ့ အစိုးရတတ်လာပြီးတဲ့ နောက်ပိုင်းမှာ အရပ်ဘက်အုပ်ချုပ်ရေးနဲ့ စစ်တပ်အုပ်ချုပ်ရေးဆိုပြီးတော့ အုပ်ချုပ်ရေးနှစ်ပိုင်း ဖြစ်လာခဲ့ပါတယ်။\nတပ်မ တော်အရာရှိဟောင်းတွေနဲ့ စစ်တပ်လေ့လာသူတွေ အဆိုအရ စစ်တပ်က တိုင်းပြည်အာဏာ ချုပ်ကိုင်မှုကနေ စွန့်ခွာလာနေတာတွေကို တွေ့ရပြီးတော့ တပ်မတော်က ဗိုလ်ချုပ်ဟောင်းတွေ ပါဝင်တဲ့ အရပ်သားအစိုးရကို လုပ်ပိုင်ခွင့်တွေ ပိုပြီးပေးလာတာတွေကို တွေ့ရပါတယ်။ အဲဒီအတွက်လည်း စစ်တပ်အခြေအနေက အရင်ကလောက် လိုအပ်ချင်မှ လိုအပ်တော့မှာ ဖြစ်တဲ့အတွက် ပိုလာနိုင်တဲ့ အရာရှိဦးရေကို အသက် ကန့်သတ်ချက်နဲ့ လုပ်ငန်းတာဝန်ကနေ အနားပေးတာလည်း ဖြစ်နိုင်တယ်လို့ သုံးသပ်ကြပါတယ်။\nထိုင်း -မြန်မာနယ်စပ်က မြန်မာစစ်တပ်နဲ့ ပတ်သက်ပြီး လေ့လာနေတဲ့ ကိုကျော်ကိုကလည်း ဗိုလ်ချုပ်ကြီး မင်းအောင်လှိုင် လုပ်ဆောင်နေတာတွေကို အခုလို ခန့်မှန်းသုံးသပ်ထားတာ ရှိပါတယ်။\n“အရင် ကြားဖူးသလောက်ဆိုရင် ဝန်ကြီးချုပ် ချွန်လိပိုင် လက်ထက် ထိုင်းနိုင်ငံမှာ ကာကွယ်ရေး အသုံးစရိတ်တွေ လျှော့တဲ့အခါမှာ အရာရှိတွေကို ရာထူးတက်တာတွေနှေးအောင် အရင်တုန်းက ၄ နှစ်ဆိုရင် အခုဆိုရင် ၆ နှစ် ၇ နှစ် ဖြစ်သွားနိုင်တယ်ပေါ့။ ထိပ်ပိုင်းရောက်သွားရင်လည်း အနားပေးမှုတွေက ပိုမြန်အောင်ပေါ့။ စစ်တပ်ရဲ့ ဘတ်ဂျက်တွေလျှော့တဲ့ကာလတွေမှာ လုပ်ခဲ့တဲ့ အတွေ့အကြုံတွေ ကြားဖူးတာ ရှိတယ်။ အခု ၅၅ နှစ်ကလည်း ကျန်တဲ့ အကြောင်းအချက်တွေ အများကြီး ဖြစ်နိုင်တယ်။ အဲဒီထဲကမှ ဖြစ်နိုင်ခြေတခုကတော့ စစ်တပ်ကျောထောက်နောက်ခံပြုတဲ့ အရပ်သား အစိုးရကို အုပ်ချုပ်ရေးအာဏာဆိုတဲ့ လမ်းကြောင်းအောက်မှာ သွားမယ်။ သူတို့ဘက်ကကျတော့ ကာကွယ်ရေး ကိစ္စအတွက် သွားမယ်ဆိုတဲ့ စည်းတခုကို သွားဖို့အတွက် စစ်တပ်အနေနဲ့ အကူးအပြောင်းတခုကို လုပ်နေတယ်။ အဲဒီအတွက် အသက် ၅၅ နှစ်မှာ အနားယူခြင်းကို လျှောက်နိုင်တယ်။ စသဖြင့်ပေါ့ ဒါမျိုးတွေလည်း ပေါ်ထွက်လာတာပေါ့။ ဒီလိုမျိုးတော့ ခန့်မှန်းကြည့်နိုင်တယ် ထင်ပါတယ်။”\nဗိုလ်ချုပ်ကြီး မင်း အောင်လှိုင်က အသက် ၅၅ နှစ်ပြည့် တပ်မတော်သားတွေကို တပ်ကထွက်ခွင့် တင်နိုင်တယ်ဆိုတာကို အကောင်းမြင်ကြတာတွေ ရှိပါတယ်။ ဘယ်လိုပဲဖြစ်ဖြစ် ကာကွယ်ရေးဦးစီးချုပ်အသစ် ဗိုလ်ချုပ်ကြီးမင်းအောင်လှိုင်ဟာ တပ်ကို သန့်ရှင်းအောင် လုပ်ဖို့အတွက် စစ်တပ်ရဲ့ စစ်စည်းကမ်းကို အရင်ဦးဆုံး ကိုင်တွယ်နေတာ ဖြစ်နိုင်တယ်လို့လည်း ဗိုလ်မှူး အောင်လင်းထွဋ်က အခုလို သုံးသပ်ပါတယ်။\n“တပ်တွေက မတရားကို တိုးချဲ့ထားတာဗျ။ ဒါတွေက အကုန်လုံးသိပါတယ်။ တပ်ရင်းတရင်းကို ကျနော်တို့ခေတ်တုန်းက လူ ၇၀၀ လောက် ရှိတဲ့ တပ်ရင်းက အခုက လူ ၂၀၀ ပတ်ဝန်းကျင်လောက်ပဲ ရှိတယ်။ သုံးပုံနှစ်ပုံလောက်တောင် မရှိတော့ဘူး။ တဝက်အောက်ကို ကျသွားတဲ့ အနေအထားရှိတော့ အနည်းဆုံး ပြန်ပြီးတော့ အခြေအနေအရ တပ်ရဲ့အသုံးစရိတ်က အရမ်းများနေတော့ တပ်ကို ချုံ့လိုက်တဲ့သဘော၊ ဝိတ်လျော့တဲ့အနေအထားမျိုး လုပ်ကောင်းလည်း လုပ်နိုင်တယ်။ ထွက်ခိုင်းတဲ့ဟာကလည်း မနေချင်တဲ့သူ ထွက်ဆိုတဲ့ သဘောမျိုးကို။ ဒါမှ သန့်သွာမယ်ဗျာ။ တခုတော့ ရှိတယ်။ ဗိုလ်ချုပ်ကြီး မင်းအောင်လှိုင် ခြေလှမ်းကတော့ တပ်ကိုတော့ စည်းကမ်းပိုင်းမှာ စကိုင်လိမ့်လို့ ကျနော်ထင်တယ်။ ရှင်းစရာ ရှိတာ ရှင်းပြီးရင် သူ ကိုင်လိမ့်မယ် ထင်တာပဲ။”\nတပ်မတော်သား တွေဟာ တာဝန်ကနေ နုတ်ထွက်ခွင့်ကို အခြားဝန်ထမ်းတွေလိုမျိုး သက်ပြည့်နဲ့ လုပ်သက်ပြည့် အခွင့်အရေးတွေ ပြန်ရတော့မှာလားလို့လည်း သုံးသပ်ကြပါတယ်။ အရင်က စစ်တပ်ဟာ သူ့ဝန်ထမ်းတွေကို ပြန်ပေးဆွဲသလိုမျိုး အသက်ပြည့်ပြီး လုပ်သက်ပြည့်မီပြီးတာတောင်မှပဲ စစ်တပ်ကနေ ထွက်ခွင့်မရခဲ့တာတွေ ရှိခဲ့ပါတယ်။ စစ်တပ်ထဲမှာလည်း အကြောင်းအမျိုးမျိုးကြောင့် ရာထူးမတက်တဲ့သူတွေ ရှိသလို ဗုဒ္ဓဘာသာဝင်မဟုတ်တဲ့ အခြားဘာသာဝင်တွေဟာ တပ်မတော်ထဲမှာ ရာထူးမတက်၊ ထွက်ခွင့်မရဘဲ ရှိနေပါတယ်။ လူမျိုးရေးအရလည်း မြန်မာမဟုတ်တဲ့ အခြား တိုင်းရင်းသားတွေကိုလည်း မြန်မာတပ်မတော်ထဲမှာ ထိပ်ပိုင်းအဆင့်အထိ မရောက်ဘဲ၊ ထွက်ခွင့်လည်းမရ ဖြစ်နေကြတာပါ။\nအဲဒီလို ဘာသာရေးအတွက် သော်လည်းကောင်း၊ လူမျိုးရေးအတွက် သော်လည်းကောင်း တပ်မတော်ထဲမှာ ရာထူးမတက်၊ ထွက်ခွင့်မရခဲ့တဲ့သူတွေဟာ အများကြီး နစ်နာနေကြပါတယ်။ အခုလို ကာကွယ်ရေးဦးစီးချုပ်အသစ် ဗိုလ်ချုပ်ကြီးမင်းအောင်လှိုင်ကနေ တပ်မတော်စည်းကမ်းနဲ့အညီ နုတ်ထွက်ခွင့်ပြုမယ် ဆိုတာဟာ တပ်မတော်အတွက် ကောင်းလာနိုင်တယ်လို့လည်း ဗိုလ်မှူးစိုင်းသိန်းဝင်းက အခုလို ပြောဆို သုံးသပ်ပါတယ်။\n“အနားယူသင့် တဲ့သူက မယူဘူး။ မယူသင့်တဲ့လူကိုလည်း လဲစေချင်ရင် စွတ်အတင်း ယူခိုင်း။ အဲလိုမျိုး ကျွန်းမှီးကိုင်းမှီ ဖြစ်နေတာမျိုးမြင်ရတယ်။ အခုဟာက ပိုပြီးတော့ အရင်ကထက်စာရင် ကောင်းလာတဲ့အနေအထားမျိုး ရှိလာတယ်လို့ ပြောရမှာပေါ့။ အသက် ၅၅ နှစ်ပြည့်ရင် ထွက်ခွင့် မရတဲ့သူတွေအတွက်။ ရဲဘော်တွေအတွက်တော့ ကောင်းတဲ့အခြေအနေ ဖြစ်လာနိုင်ပါတယ်။”\nနိုင်ငံရေးပိုစတာကြောင့် အဖမ်းခံထားရသူ အစိုးရကိုမေးခွန်းထုတ်\nPublished on October 27, 2011 by နေသွင်\nနိုင်ငံရေးအကျဉ်းသား လွတ်မြောက်ရေးပိုစတာနဲ့အတူ အဖမ်းခံရပြီးနောက် ထိန်းသိမ်းခံနေရတဲ့ လူငယ်တဦးက အစိုးရရဲ့ ဒီမိုကရေစီစနစ်အပေါ်မှာ မေးခွန်းထုတ်လိုက်ပါတယ်။\nပြည်မြို့ထောင်တွင်းတရားရုံးမှာ အမှုရင်ဆိုင်နေတဲ့ ကိုဇာနည်ထွန်းက ဒီမိုကရေစီစနစ်ကို ဖော်ဆောင်နေတယ်လို့ပြောတဲ့ အစိုးရသစ်က နိုင်ငံရေး အကျဉ်းသားလွတ်မြောက်ရေး တောင်းဆိုခဲ့တဲ့ သူ့ကို ဖမ်းဆီးထားတဲ့အပေါ်မှာ မေးခွန်းထုတ်လိုက်တာပါ။\n“ယုံကြည်ချက်ကြောင့် ဆန္ဒဖော်ထုတ်တဲ့အခါမှာ အဲဒီအပေါ်မှာ တစုံတရာ အပြစ်ပေးမယ်ဆိုရင် လက်ရှိနိုင်ငံရေး အခြေအနေ ပြောင်းလဲနေတဲ့ အပေါ်မှာလည်း သိပ်အယုံအကြည်မရှိဘူး။ နဂိုကတည်းကလည်း ယုံကြည်ချက်၊ ခံယူချက်ကြောင့် နိုင်ငံရေးအကျဉ်းသားတွေ လွှတ်ပေးစေချင်တဲ့ စိတ်နဲ့ လုပ်တာလေ။ အဲဒီအတွက် ကျနော်တို့ကို အပြစ်ပေးမယ်ဆိုရင်လည်း ဒါက မတရားသဖြင့် အပြစ်ပေးခြင်းပေါ့။ အဲဒါဆိုရင် ဘာမှမတတ်နိုင်ဘူးပေါ့။ ကျနော်တို့ကလည်း ဒီအပေါ်မှာ ကျနော်တို့ယုံကြည်ချက် ခံယူချက်ကြောင့် ကျတဲ့အတွက် ကျရင်လည်း ကျပါစေ။”\nကိုဇာနည်ထွန်းကို ဩဂုတ်လတုန်းက ပဲခူးတိုင်း ပြည်မြို့အနီးမှာရှိတဲ့ အင်းမမြို့မှာ နိုင်ငံရေးအကျဉ်းသားလွတ်မြောက်ရေး ပိုစတာနဲ့အတူ ဒေသအာဏာပိုင်တွေက ဖမ်းဆီးခဲ့ပါတယ်။\nအဖမ်းခံရစဉ်က ကိုဇာနည်ထွန်းနဲ့အတူ ဆိုင်ကယ်တစီးတည်း စီးလာတဲ့ သူငယ်ချင်း ကိုဝေဖြိုးပါ အဖမ်းခဲ့ရပြီး စစ်ကြောရေးကာလ၊ အင်းမရဲစခန်းမှာ အစာနဲ့ ရေတွေမပေးဘဲ ထားခဲ့တယ်လို့ ကိုဇာနည်ထွန်းက ပြောပါတယ်။\n“ကျနော်တို့ကို စစ်ကြောရေး ၂ ရက်လောက်လုပ်တယ်။ ရေလည်း မသောက်ရဘူး။ ထမင်းစားတဲ့အခါမှာ အိမ်သာရေနဲ့ ဆေးလို့ ပြောတယ်။ အင်းမရဲစခန်းက သူတို့မှာလည်း ရေသုံးစရာ မရှိဘူး၊ ရေလည်းရှားတယ်။”\nသူတို့ နှစ်ဦးစလုံးကို လိုင်စင်မဲ့ ဆိုင်ကယ်စီးနင်းမှု၊ တရားမ၀င် ပုံနှိပ်ထုတ်ဥပဒေတို့နဲ့ စွဲချက်တင်ထားပါတယ်။\nအောက်တိုဘာ ၁၂ ရက်နေ့မှာ အစိုးရက နိုင်ငံရေးအကျဉ်းသား ၂၀၀၀ ၀န်းကျင်ထဲက ၂၀၀ ကျော်ကို ပြန်လွှတ်ပေးခဲ့ပါတယ်။\nအစာငတ်ခံဆန္ဒပြသည့် နိုင်ငံရေးအကျဉ်းသားများ ရေဖြတ်ခံနေရ\nPublished on October 27, 2011 by ရွှေအောင်\nအောက်တိုဘာ ၂၆ ရက်နေ့ကစပြီး အင်းစိန်ထောင်တွင်း အစာငတ်ခံဆန္ဒပြနေတဲ့ နိုင်ငံရေးအကျဉ်းသားအရေအတွက် ပိုများလာနေပြီး ထောင်အာဏာပိုင်တွေက ဆန္ဒပြသူတွေရဲ့ အဆောင်တွေကို ရေဖြတ်ထားတယ်လို့ သိရပါတယ်။\nနိုင်ငံရေးအကျဉ်းသားတွေကို လျှော့ရက်ပိတ်ထားလို့ မကျေနပ်တဲ့အကြောင်း အင်းစိန်ထောင်တွင်းက နိုင်ငံရေးအကျဉ်းသား ၁၅ ဦးက စပြီးဆန္ဒပြခဲ့တာဖြစ်ပြီး ဒီနေ့ ဆန္ဒပြတဲ့သူ ပိုများလာတယ်လို့ နိုင်ငံရေးအကျဉ်းသားမိသားစုများ အကျိုးဆောင် ကွန်ရက်အဖွဲ့ဝင် ကိုဟန်ဝင်းအောင်က ပြောပါတယ်။\n“ဒီနေ့နေ့လယ် ၁၂ နာရီခွဲလောက်က ထောင်မှာသွားတွေ့လာတဲ့ အကျဉ်းသား တဦးစီကနေ ရရှိတဲ့သတင်းအချက်အလက်အရတော့ နိုင်ငံရေးအကျဉ်းသားတွေက မနေ့နေ့ခင်း ၁၂ နာရီထိုးကနေစပြီး အစာငတ်ခံ ဆန္ဒပြမှုကို စတင်နေတယ်။ မနေ့က ထုတ်ပြန်ကြေညာတဲ့ ကြေညာချက်ပါအတိုင်းပဲ အစာငတ်ခံဆန္ဒပြမှုကို စတင်နေတယ်။ ဒီနေ့ ၂၇ ရက်နေ့ အခြေအနေက ပထမဆန္ဒပြနေတဲ့ နိုင်ငံရေးအကျဉ်းသားတွေရဲ့ အရေအတွက်ကို ကျော်လွန်သွားပြီးတော့ တခြားအဆောင်အသီးသီးမှာရှိတဲ့ နိုင်ငံရေးအကျဉ်းသားတွေကပါ ပူးပေါင်းပြီးတော့ ဆန္ဒစတင်ပြနေတယ်လို့ ကြားပါတယ်။”\nဆန္ဒပြသူ နိုင်ငံရေးအကျဉ်းသား ဘယ်လောက်အတိုင်းအတာထိ တိုးလာတယ်ဆိုတာ ခန့်မှန်းလို့ မရသေးဘူးလို့ ဆိုပါတယ်။\n“ဒီနေ့ထောင်ကထွက်လာတဲ့ အကျဉ်းသားဆီက ကြားသိရတာတော့ အရေအတွက်ကို ခန့်မှန်းလို့မရပါဘူးတဲ့။ ဘာလို့လဲဆိုတော့ မနေ့ကစတင်ပြီးတော့ ဖြစ်တော့ တဖက်နဲ့တဖက် ဆက်သွယ်လို့မရဘဲ ဖြတ်တောက်မှုတွေ စတင် လုပ်လိုက်ပြီဖြစ်တဲ့အတွက် အရေအတွက် ကောက်လို့မရဘူး။ သို့သော်လည်း ထောင်တွင်း အခြေအနေကတော့ လုံးလုံးကို သတင်းပို့ပြီးတော့ တခြားအဆောင်မှာရှိတဲ့ နိုင်ငံရေးအကျဉ်းသားတွေပါ ပါဝင်နေတယ် ဆိုတာတော့ သိရတယ်တဲ့။ ပထမရက်မှာ စတင်ဆန္ဒပြတဲ့ ပုဂ္ဂိုလ်များကိုတော့ ကိုညီညီထွန်း၊ ကိုဉာဏ်ထွန်းလင်းတို့ရှိတဲ့ တိုက်မှာ ရေမပေးတော့ဘူး၊ ရေဖြတ်ချလိုက်ပြီလို့ ပြောပါတယ်။”\nအင်းစိန်ထောင်တွင်းက နိုင်ငံရေးအကျဉ်းသားတွေရဲ့ ဆန္ဒပြတောင်းဆိုမှုဟာ တရားနည်းလမ်းကျတာမို့ ထောက်ခံတဲ့အကြောင်း ပြည်သူအများရဲ့ လက်မှတ်တွေ စုဆောင်းထုတ်ပြန်မယ်လို့လည်း ပြောပါတယ်။\nထောင်ဒဏ် ၂၂ နှစ်ကျနေပြီး ဆန္ဒပြတဲ့ထဲပါတဲ့ ကိုဉာဏ်ထွန်းလင်းရဲ့ ဖခင်ဖြစ်သူက သားဖြစ်သူကျန်းမာရေးကို စိုးရိမ်မိတယ်လို့ ပြောပါတယ်။\n“စိတ်တော့မကောင်းဘူး။ သူက အစာအိမ်ရောဂါ ရှိတာ။ အစာအိမ် အပြင်မှာ အမြဲတမ်းပြနေရတာ။ အစာအိမ်ဆေးလည်း အမြဲတမ်းသောက်နေရတယ်။ ကျီးပေါင်းလည်းရှိတယ်။ လည်ပင်းမှာ ကော်လံတပ်ထားရတယ်။ ပိုဆိုးသွားမှာဆိုးလို့။”\nအင်းစိန်ထောင်ထဲ ထောင်ဒဏ် ၂၂ နှစ်ကျနေတဲ့ ကိုဉာဏ်ထွန်းလင်းရဲ့ ဖခင်ဖြစ်သူ ပြောပြခဲ့တာပါ။\nဒီသတင်းနဲ့ ပတ်သက်ပြီး သက်ဆိုင်ရာ ထောင်အာဏာပိုင်တွေနဲ့ ဆက်သွယ်လို့ မရပါဘူး။\nအရပ်သားတဦးကို ရဲတပ်သားများ ထိုးကြိတ်မှု ကော်မရှင်ထံ တိုင်ကြား\nရဲတပ်ဖွဲ့ဝင်တွေက အရပ်သားတဦးကို ရဲစခန်းဝင်းထဲမှာ အုပ်စုလိုက် ထိုးကြိတ်ခဲ့တဲ့ကိစ္စကို ကာယကံရှင်က အမျိုးသားလူ့အခွင့်အရေးကော်မရှင်ကို စာပို့ တိုင်ကြားထားပါတယ်။\nဩဂုတ်လဆန်းပိုင်းမှာ ပဲခူးတိုင်းပြည်မြို့အမှတ် ၁ ရဲစခန်းက ရဲတပ်ဖွဲ့ဝင်တွေက အရပ်သားဖြစ်တဲ့ ကိုအောင်မင်းစိုးကို သွေးထွက်သံယိုဖြစ်တဲ့အထိ အုပ်စုလိုက် ဝိုင်းဝန်း ထိုးကြိတ်ခဲ့တယ်လို့ ဆိုပါတယ်။\nအဲဒီနေ့က သူ့ရဲ့ အစ်ကိုတို့ ဇနီးမောင်နှံ စကားများပြီး ရဲစခန်းမှာ အမှုဖွင့်နေတာကို အမှုမဖွင့်ဖြစ်အောင် ကိုအောင်မင်းစိုးက သွားရောက် ဖျောင်းဖျခဲ့ပြီးနောက် ရဲစခန်းက ပြန်အထွက်မှာ ရဲတွေက သူ့ကို ဝိုင်းထိုးခဲ့ကြတာလို့ ပြောပါတယ်။\nကိုအောင်မင်းစိုးက “သူတို့လည်း မူးနေကြတာပဲ။ ကျနော့်ကို ဝိုင်းထိုးတာ ၁၀ ယောက်၊ ၁၅ ယောက်လောက်ရှိတယ်။ စခန်းရှေ့က ဝိုင်းထိုးတာ အချုပ်ခန်းဝ ရောက်သွားတယ်။ ရောက်သွားပြီးတော့ လက်ထိတ်ကို နောက်ပြန်ခတ်ပြီး ဝိုင်းထိုးကြတာ။ ရဲကင်းသမားတွေကော အကုန်လုံး။ မျက်နှာတွေကော၊ နံရိုးတွေကော၊ ရင်ဘတ်တွေ၊ ကျောတွေကို ဖိနပ်တွေနဲ့လည်း ကန်တယ်။ ဆေးလိပ်မီးနဲ့လည်း ခါးကိုထိုးတယ်။ လူမိုက်လာလုပ်တာလားဆိုပြီး မေးတယ်။ ထောင် ၁၀ နှစ်လောက် ကျသွားမယ်ဆိုပြီး ပြောတယ်။ မင်းအချုပ်ထဲမှာ သေသွားလည်း ငါတို့ဘာမှမဖြစ်ဘူးလို့ ပြောတယ်။ ဒဏ်ရာဒဏ်ချက်တွေကို ကုပေးဖို့ပြောတော့ ကုစရာ မလိုဘူးလို့ ပြောတယ်” လို့ ဆိုပါတယ်။\nဒဏ်ရာ အခြေနေအနေနဲ့ ပတ်သက်လို့လည်း ကိုအောင်မင်းစိုးက အခုလိုပြောပါတယ်။\n“မျက်နှာတွေရယ်၊ ကျောနဲ့ရင်ဘတ်နဲ့ အောင့်နေတဲ့နေရာတွေရယ်၊ ပွန်းပဲ့နေတဲ့ဟာတွေရယ်။”\nမျက်မြင်သက်သေတဦးကလည်း ရဲစခန်းအပြင်ဘက်ကနေ မြင်ခဲ့ရပုံကို အခုလို ပြောပါတယ်။\n“အောင်မင်းစိုးက ဒူးထောက်လျက်ကြီး၊ အဲဒါကို ရဲ ၁၄- ၁၅ ယောက်လောက် ဝိုင်းပြီး လက်သီးတွေနဲ့ထိုး၊ အော်ကြဟစ်ကြနဲ့ အောင်မင်းစိုး အသံတော့ မကြားဘူး။ သူ့ကြည့်တော့ လူအုပ်ကြားထဲမှာ ရဲတွေက ဝိုင်းထိုးနေကြတာ။”\nအဲဒီညနေမှာပဲ ရဲစခန်းအချုပ်ထဲမှာ ကိုအောင်မင်းစိုးကို သွားတွေ့ခဲ့တဲ့ ဦးမောင်ကြီးကလည်း ရဲတွေ အရက်မူးနေတယ်လို့ ပြောပါတယ်။\n“ရဲကိုရိုက်လားလို့ ကျနော်ကမေးတော့ သူဘာမှမလုပ်ဘူးတဲ့။ ကျနော့်ကိုသာ ဝိုင်းပြီးလုပ်ကြတာတဲ့။ ရဲတွေက အောင်မင်းစိုးရိုက်လို့ အင်္ကျီလေးကို ပုံထားပြီး မဟုတ်တဲ့ အင်္ကျီလေးတထည်ကိုပြတယ်။ အောင်မင်းစိုး ရိုက်လို့ အင်္ကျီကြယ်သီး ပြုတ်သွားတယ်ပေါ့။ နောက်တခါ အရပ်သားထဲက ငြိမ်းချမ်းဆိုတဲ့ ရဲက ပြုတ်သွားတဲ့သူကလည်း ကျနော့်ကို အောင်မင်းစိုးက ရိုက်လို့ မေးတချက် နာသွားတယ်တဲ့။ အဲလိုမျိုး မဟုတ်တာတွေ ပြောတာပေါ့။ ရဲတွေအားလုံး မူးနေတာပါ။ ရုံးခန်းထဲမှာ အရက်သောက်နေတာ အရက်ပုလင်းခွံတွေလည်း တွေ့တယ်။ ပုလင်းထောင်ပြီး သောက်နေကြတာပေါ့။”\nနောက်တနေ့မှာ ကိုအောင်မင်းစိုးကို (ပြည်) ထောင်ကြီးချုပ်မှာ ချုပ်ထားပြီး ၁၈ ရက် အကြာမှာ ငွေ ၃ သိန်းအာမခံနဲ့ ပြတ်လွှတ်ပေးလိုက်ပါတယ်။\nအခုတော့ ဒီကိစ္စနဲ့ပတ်သက်လို့ ကိုအောင်မင်းစိုး ဘက်ကတော့ ရဲတွေကို မတရားရိုက်နှက်မှု၊ မတရားချုပ်နှောင်ခံရတဲ့အမှုနဲ့ တရားစွဲထားပြီး ရဲတွေဘက်က ဝတ္တရားနှောင့်ယှက်မှုနဲ့ ပြန်လှန်တရားစွဲထားပါတယ်။\nအမှုကို လာမယ့် နိုဝင်ဘာလ ၁ ရက်နေ့မှာ ပြည်မြို့နယ်တွဲဖက်တရားရုံးမှာ စစ်ဆေးမှာ ဖြစ်ပြီး၊ မျက်မြင်သက်သေတွေကလည်း ရဲတွေက ကိုအောင်မင်းစိုးကို ဝိုင်းထိုးခဲ့တဲ့ အကြောင်းကို တရားရုံးမှာ သက်သေလိုက်ပေးသွားမယ်လို့ ပြောပါတယ်။\nမပေးနိုင်ဘူးဗျာ… ဘယ်နှယ်… အနုကြမ်းစီးခံနေရသလိုပဲ…\nPosted by admin on October 27, 2011\nပြည်ထောင်စု မြန်မာနိုင်ငံတော် နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီမှ ကြေငြာချက် အမှတ် ၇/၂၀၀၈ အား ၁၃၇၀ ပြည့်နှစ်၊ ကဆုန်လပြည့်ကျော် ၁၀ရက်၊၂၀၀၈ခုနှစ်၊မေလ၂၉ ရက်နေ့တွင် ပြည်ထောင်စု သမ္မတ မြန်မာ နိုင် ငံတော် ဖွဲ့စည်းပုံအခြေခံဥပဒေအား ဆန္ဒမဲပေးပေးခွင့်ရှိသူ (၉၈.၁၂) ရာခိုင်နှုန်းက မဲပေးခဲ့ကြပြီး ယင်းသို့ ဆန္ဒမဲပေးသူ များအနက် (၉၂.၄၈) ရာခိုင်နှုန်းက ပြည်ထောင်စု သမ္မတ မြန်မာနိုင်ငံတော် ဖွဲ့စည်းပုံအခြေခံဥပဒေမူကြမ်းအား ထောက် ခံကြောင်းဆန္ဒမဲပေးခြင်းဖြင့် အတည်ပြုပြဋ္ဌာန်းလိုက်ကြောင်းကြေငြာခဲ့ပါသည်။\n၂၀၁၁ခုနှစ်၊ ဖေဖော်ဝါရီလ ၁၉ ရက်နေ့တွင်မူ ပထမအကြိမ်လွှတ်တော်ခေါ်ယူခြင်းမှ အစပြု၍ ၂၀၀၈ ဖွဲ့စည်းပုံ အခြေခံ ဥပဒေမှာ စတင် အသက်ဝင်လာခဲ့ပါသည်။ ယခုအခါ ၂၀၀၈ ဖွဲ့စည်းပုံအခြေခံဥပဒေပါ အခြေခံမူများနှင့် ၀ိရောဓိဖြစ်ဖွယ် အခြေအနေများကို မြင်တွေ့ကြားသိနေရပါသဖြင့် စာဖတ်သူများနှင့် သက်ဆိုင်ရာ တာဝန်ရှိသူများမှ သိမြင် စဉ်းစားအ ဖြေရှာနိုင်ရန် လေးစားစွာ ရေးသား တင်ပြ အပ်ပါသည်။\nနိုင်ငံတော်၏ အခြေခံမူများတွင် နိုင်ငံတော်၏ ပညာရေးနှင့် ကျန်းမာရေးတို့အတွက် ၂၀၀၈ ဖွဲ့စည်းပုံ အခြေခံဥပဒေ အ ခန်း(၁) နိုင်ငံတော်အခြေခံမူများတွင် ဥပဒေပုဒ်မ၂၈ ပုဒ်ခွဲ (ဂ) အရ နိုင်ငံတော်သည် အခမဲ့မသင်မနေရ မူလတန်းပညာ ရေးစနစ်ဖော်ဆောင်မည် ဟုဆိုခဲ့သလို အစိုးရမှ ယခု စာသင်နှစ်ကျောင်းဖွင့်ရာသီတွင် အခြေခံပညာမူလတန်း ကျောင်း များ၌ အခမဲ့ ကျောင်းအပ်နိုင်ကြောင်း ကြေငြာထားသော ဆိုင်းဘုတ်များအား အခြေခံပညာမူလတန်း ကျောင်းများအား လုံးလိုလိုတွင် တွေ့မြင်ခဲ့ကြရပါသည်။ ထိုသို့ စိတ်ချမ်းမြေ့ဖွယ်ရာ ပညာသင်ကြားမှု အခြေအနေပြောင်းလဲလာမှုအား ၀မ်းသာ မဆုံးခင်ပင် အချို့သော ကျောင်းများမှ ကျောင်းအပ်ခမယူသော်လည်း ဘိလပ်မြေ ဘယ်နှစ်အိတ် အလှူခံ ကြောင်း ဘိလပ်မြေအိတ်ဖိုး ဘယ်၍ဘယ်မျှကျကြောင်း နောက်ဆက်တွဲ သတင်းတွေ ကြားရပြန်တော့ ဥပဒေကိုမသိ တာလား၊ ဥပဒေအသိ မရှိတာလားလို့ မေးခွန်း ထုတ်စရာ ဖြစ်လာပါတယ်။\nသန့်ရှင်းရေး များအတွက်ပိုက်ဆံ ၁၀၀၀၀/ိ တသောင်းကျပ်တိတိ ယူလာပါရန် အသိပေးအပ်ပါသည်။\nအထက်ဖော်ပြပါပုံမှာ 25.5.2011 (တနင်္လာနေ့) တွင် အ.မ.က (၁) ဗဟန်း အခြေခံပညာမူလတန်း ကျောင်းအုပ်ဆရာမ ကြီး ဒေါ်လှဝင်းယဉ်၏ ညွှန်ကြားချက်ဖြင့် အခြေခံပညာမူလတန်း အ.မ.က(၁) ဗဟန်းမှ ဒုတိယတန်းစာသင်ခန်းများတွင် ဆရာ/ဆရာမများက စာသင်ဘုတ်ပေါ်တွင် ရေးသားပေးသည်ကို ကျောင်းသူ/ ကျောင်းသားများမှ မိဘများအားပြန် လည်ပြသရန် ကူးယူရေးသားလာခြင်း ဖြစ်ပါသည်။ ထိုအကြောင်းအရာနှင့် ပက်သက်၍ အ.မ.က(၁) ဗဟန်းကျောင်းမှ ဒုတိယတန်း ကျောင်းသူ/ကျောင်းသားများ၏ မိဘအချို့မှာ အလွန်ပင် အကျပ်ရိုက်နေကြရပါသည်။\n“ကျနော်က ဒီကျောင်းမှာ ကျောင်းသားသုံးယောက်ရှိတာ၊ စီးပွားရေးကလဲ သိပ်မကောင်းဆိုတော့ ဘယ်လိုလုပ်ရမှန်း မသိပါဘူးဗျာ…” ဆိုတဲ့ ကျောင်းသားဖခင် တဦးရဲ့ စကားသံမှမဆုံးသေးခင်မှာ၊ ကျောင်းသူတစ်ဦးရဲ့ မိခင်နဲ့ ဖခင်ကတော့ “မပေးနိုင်ဘူးဗျာ… ဘယ်… အနုကြမ်းစီးခံနေရသလိုပဲ… အခမဲ့ပညာရေးလဲဆိုသေး ကျောင်းအပ်တုန်းကလဲ စေတနာရှိ သလောက်လှူပါဆိုပြီး ၅၀၀၀ ထက်နည်းရင် မျက်နှာတွေကပျက်နေလို့ ၅၀၀၀ ကျပ် ထည့်ခဲ့ရတယ်။ တက်နိုင်တဲ့သူတွေ က တော့ငွေ (၄/၅) သောင်းကနေ သိန်းကဏန်းထိ ထည့်သွားကြတာပေါ့ဗျာ။ ရှင့်ကို မပြောဖြစ်တာ။ ၄.၇.၂၀၁၁ တုန်း ကလဲ ဗလာစာအုပ်နဲ့ ခဲတံဖိုးဆို ၃၀၀၀ ကျပ် တောင်းလို့ ပေးလိုက်ရ သေးတယ်။ နောက်တခါလဲ ပေးရသေး တယ်ဗျ။ ဘာဖိုးလဲ ဆိုတာတော့ မမှတ်မိတော့ဘူး။\nအခုတခါ ငွေတသောင်းတဲ့ဗျာ။ ဒုတိယတန်းကျောင်းသူ/ကျောင်းသားတွေ ချည်းပဲ ကောက်တယ် ထား။ ဒါလဲ ကျန် ကျောင်းသားတွေ လွတ်မယ်မထင်နဲ့နော်။ အခု လောလောဆယ် ပြောတာ။ နှစ်တန်းကျောင်းသူ/ကျောင်းသား အခန်း ချည်းကို (၅) ခန်း ရှိတယ်။ တခန်းကို ကျောင်းသူ/ကျောင်းသား ၆၀ အနည်းဆုံးရှိတယ်။ (၅) ခန်းဆိုတော့ ကျောင်းသား (၃၀၀) ပဲထား တယောက် တသောင်းဆိုတော့ အယောက် (၃၀၀) ငွေသိန်း (၃၀) ဆယ် ဘယ်နေရာမှာ ဒီလောက်ကုန် မှာမို့လဲ။ စာလေး ရေးပေးလိုက်တာ ဆရာမတွေအတွက်တော့ ဘယ်ခက်မလဲ ဆော့ပင်လေးကိုင် ၀ှိုက်ဘုတ်ပေါ်မှာ ရေး၊ ဒါပဲလေ… အဲ……အဲဒီငွေတော့ရဖို့ကတော့ ဒီမောင်တွေ ဒီမိတွေကတော့ ကုန်းတော့ ရုံးတော့ပဲဗျာ မကျေနပ်ဘူးဗျာ ကျုပ်အဖေကတော့ ပေးကိုမပေးနဲ့ ပြောတာဗျ။”\nအသံတွေနဲ့ ဝေးရာထွက်သွားဖို့ ဆုံးဖြတ်ပြီးထွက်လာစဉ်မှာပဲ နားထဲကိုနှုတ်ဆက် ကြားလိုက်ရတဲ့ မိဘတဦးရဲ့ စကားသံကတော့…\n“အင်း…ဖေကြီးရေ တော်မှာလဲရှာလိုက်ရတာ ကျုပ်လဲထိန်းသိမ်းတာပါပဲတော် ကလေးပညာရေးဆိုတော့လဲ အမေ့ဆေး ဖိုးထဲကပဲ လောလောဆယ် ထည့်သုံးရတော့မှာ ပါပဲရှင ပညာရွေအိုး လူမခိုးဆိုတဲ့ ဆိုရိုးသာ ကြားဖူးခဲ့တာ အခုသမီးတို့ ခေတ်ရောက်မှပဲ ရွှေအိုးပေးမှ ပညာရလို့တောင် ပြောင်းရမလိုဖြစ်နေပါပြီတော်…”\nရယ်လိုက်ရမှလား ငိုရတော့မှာလား မသိအောင် မိဘတွေရဲ့ ညည်းတွားသံတွေကြား အပြုံးစတစ်ခုနဲ့ ဆက်တွေးမိတယ်။ ၂၀၀၈ ဖွဲ့စည်းပုံအခြေခံဥပဒေ အခန်း(၁) နိုင်ငံတော်အခြေခံမူများတွင် ဥပဒေပုဒ်မ ၂၈ အရ နိုင်ငံတော်သည်-\n(ဂ) အခမဲ့မသင်မနေရ မူလတန်းပညာရေးစနစ် ဖော်ဆောင်မည်ဆိုတာ ကျောင်းအပ်ခကိုပဲ အခမဲ့ ဖြစ်စေမှာလား ကျောင်းသင်ယူထောက်ကူပစ္စည်းတွေနဲ့ သတင်းစာဖိုးဆိုတာတွေ၊ Report card ဖိုးတွေ၊ စာမေးပွဲဖြေသော စာအုပ်ဖိုး တွေ၊ မေးခွန်းဖိုးတွေ၊ သန့်ရှင်းရေးဖိုးဆိုတာတွေ ရောမပါဘူးလား။\nပညာရေးဖြင့် ခောတ်မှီ ဖွံ့ဖြိုးတိုးတက်သော နိုင်ငံတော်သစ်ကြီးကို တည်ဆောက်မဲ့ နိုင်ငံတော်သစ်မှာ ဆရာ မိဘတွေ အပြန်အလှန် နားလည်ချစ်ခင် ယုံကြည်မှုတွေရှိဖို့ ခုချိန်ခါမှာမှ မကြိုးစားနိုင်ဘူးဆိုရင်တော့ဖြင့် ပညာရွှေအိုး လူမခိုးဆိုတဲ့ ဆိုရိုးကို ရွှေအိုးပေးမှ ပညာရ လို့သာ ပြောင်းရတော့မလို ဖြစ်နေပါကြောင်းရေးသား တင်ပြအပ်ပါသည်။\nရွှေဝါရောင် ဦးကောဝိဒ အနီးကပ် စောင့်ကြည့် ခံနေရ\nအောက်တိုဘာလ ၁၂ ရက်နေ့က သရက်ထောင်မှ လွှတ်လာသော ဒဂုံမြို့သစ် အရှေ့ပိုင်း မြို့နယ် သံယနာယက ဥက္ကဌဟောင်း ဆရာတော် ကောဝိဒအား အာဏာပိုင်များက အနီးကပ် စောင့်ကြည့်နေကြောင်း သတင်း ရရှိသည်။\n"သူတို့ စောင့်ကြည့်နေတာက သေချာနေပါတယ်။ မနေ့က ဆိုလို့ ရှိရင် ရဲ SB က ကျောင်းထဲကို ရောက်လာတယ်။ ဆရာတော်နဲ့တော့ မတွေ့လိုက်ရဘူး။ တခြား ဦးဇင်းတွေနဲ့ တွေ့သွားတယ်။ ဟိုတစ်နေ့ကလည်း ရပ်ကွက် အုပ်ချုပ်ရေးမှူးတွေ ရောက်လာတယ်။ ထောက်လှမ်းရေးတွေလည်း ပါတယ်လို့ သိရတယ်" ဟု ဆရာတော် ဦးကောဝိဒက နိရဉ္စရာသို့ ပြောသည်။\nယခုကဲ့သို့ စောင့်ကြည့်နေသော အကြောင်းအရင်းကိုလည်း ဆရာတော်က ယခုလို ပြောသည်။\n" အခု ဆရာတော်က သင်္ကန်းပြန်ဝတ်ပြီး ကျောင်းတိုက်ထဲမှာ နေနေတယ်။ ဒါကို သူတို့က သင်္ကန်း ပြန်ဝတ်တာကို စည်းကမ်းနဲ့ အညီ ဖြစ်စေလိုတယ်လို့ သိရတယ်။ ဆရာတော်က သင်္ကန်း အတင်းချွတ်ခံရတဲ့ အတွက် သင်္ကန်းကို ပြန်ဝတ်တာဟာ ၀ိနည်းတော်နဲ့ ညီတယ်။ ဒါကိုလည်း ဘုန်းကြီးတိုင်း သိပါတယ်" ဟု ဆရာတော်က ဆိုသည်။\nဆရာတော်အား ၂၀၀၇ ခုနှစ် စက်တင်္ဘာလ ၂၉ ရက်နေ့က ဆရာတော် သီတင်းသုံးရာ ဒဂုံမြို့သစ် အရှေ့ပိုင်း တက္ကသီလာ မဟာ ပဓိပဌာန်ကျောင်းတိုက်မှ စစ်တပ်နှင့် ရဲတပ်ဖွဲ့ ၀င်များက ကျောင်းကို ၀ိုင်းပြီး ဖမ်းဆီး ခေါ်ဆောင်သွားခဲ့ပြီး ပြည်ထဲရေးဝန်ကြီးဌာရုံးသို့ အရောက်တွင် သင်္ကန်းကို အတင်းချွတ်ခိုင်းခဲ့ကြောင်း ဆရာတော်က ပြောသည်။\n" ဘုန်းဘုန်းတို့က ဘာမှ အပြစ် မရှိတဲ့ အတွက် သင်္ကန်း မချွတ်နိုင်ဘူးလို့ ပြောတဲ့ အခါ သူတို့က မင်းရဲ့ အမိန့်ဆိုပြီး အတင်းချွတ်ခိုင်းတယ်။ ဆရာတော်ကလည်း ကျောင်းတိုက်မှာ ဖမ်းဆီးခံရစဉ်ကတည်းက မျက်နာကို လက်သီးနဲ့ အထိုးခံထားရတဲ့ အတွက် ငြင်းဆန်နေရင်လည်း ဘာမှ ထူးမှာ မဟုတ်တဲ့ အတွက် သင်္ကန်းချွတ်ပေးလိုက်တယ်။ ဒါကြောင့် သင်္ကန်း အတင်းချွတ်ခိုင်းလို့သာ ချွတ်ရတာ ဖြစ်တယ်။ ဒါကြောင့် ဆရာတော်ဟာ ထောင်ထဲမှာ နေခဲ့ရပေမယ့် ဘုန်းကြီး ဘ၀နဲ့ ရှိနေတုန်းဘဲ ဖြစ်ပါတယ်။"\nဆရာတော်မှာ ထောင်ကလွှတ်လာပြီးနောက်ပိုင်း ယခုအခါ ဆီးချိုရောဂါကို ခံစားနေရသဖြင့် ဆေးရုံသို့ သွားပြနေရသည့်အထဲ ယခုကဲ့သို့ အာဏာပိုင်များက ကျောင်းတိုက်ထဲ ၀င်ရောက်ပြီး စောင့်ကြည့်နေသဖြင့် စိတ်စနိုး စနှောင့် ဖြစ်နေကြောင်း သိရသည်။\nဆရာတော် ဦးကောဝိဒအား ၂၀၀၇ ခုနှစ် စက်တင်္ဘာလ ၂၉ ရက်နေ့တွင် ဖမ်းဆီးပြီး အင်းစိန်ထောင်တွင် ချုပ်နှောင်ထားကာ ၂၀၀၈ ခုနှစ် (၁၀) လပိုင်း ရောက်မှ အင်းစိန်ထောင် တရားရုံးက ထောင်ဒဏ် ၄ နှစ် ၃ လ ချမှတ်ခံခဲ့ရကြောင်းသိရသည်။\n" ဘုန်းဘုန်းတို့ကို ဒီအတိုင်းဘဲ အင်းစိန်ထောင် ထောင်ဗူးဝ ခုံရုံးက ထောင်ဒဏ်ချမှတ်လိုက်တာ ပါဘဲ။ ရှေ့နေတွေ ဌားရမ်းခွင့်လည်း မပေးခဲ့ဘူး။ ဆွေမျိုးတွေလည်း တက်ရောက် နားထောင်ခွင့် မပေးခဲ့ဘူး။ ထောင်ချတော့လည်း အင်းစိန်ထောင်မှာ ချုပ်နှောင်ခံထားရတဲ့ တနှစ်အတွက် လျော့တွက်လည်း မရခဲ့ပါဘူး" ဟု ပြောသည်။\nထောင် ၄ နှစ်နှင့် သုံးလ ချမှတ်ခံခဲ့ရပြီး ၄ နှစ်နှင့် တစ်လ အရောက်တွင် ဆရာတော်မှာ သရက်ထောင်မှ လွှတ်ငြိမ်းချမ်းသာခွင့်ကို အကြောင်းပြုပြီး ပြန်လည် လွှတ်မြောက်လာခြင်း ဖြစ်သည်။ဆရာတော် ဦးကောဝိဒမှာ ရခိုင်ပြည်နယ် ပေါက်တောမြို့နယ် ဇာတိ ဖြစ်သည်။\nလူငယ်များ ၀တ်ထားသော ရွှေဂတ် ဆန့်ကျင်ရေး တီရှပ်များ ရဲက သိမ်းဆည်း\nရခိုင်ပြည်နယ် ရသေ့တောင်မြို့တွင် လူငယ်များ ၀တ်ထားသော ရခိုင်က ရွှေသဘာဝ ဓါတ်ငွေ့ ရပ်တန့်ရေး စာတန်းပါ တီရှပ် အကျီင်္များကို ရဲက အတင်ချွတ်ခိုင်းပြီးနောက် သိမ်းယူသွားကြောင်း သတင်း ရရှိသည်။\n" ရွှေဂတ်စ် ရပ်တန့်ပါလို့ စာတန်းတွေ ရေးထိုးထားတဲ့ အကျီင်္တွေ ၀တ်ထားတဲ့ လူငယ်တွေကို ရဲက အတင်း အင်္ကျီတွေ ချွတ်ခိုင်းပါတယ်။ ကျွန်တော်တို့ လူငယ် တစ်စုက အကျီင်္တွေကို ၀တ်ဆင်ပြီး လူပ်ရှားမူ စတင်ခဲ့တာ ဖြစ်ပါတယ်။ ရဲက သတင်းရသွားပြီး အကျီတွေကို ချွတ်ခိုင်းပြီး သိမ်းဆည်းသွားပါတယ်" ဟု ဦးဆောင် လူပ်ရှားရာတွင် ပါဝင်သူ လူငယ် တစ်ဦးက ပြောသည်။\nနယ်ထိန်း အဖွဲ့မှ ဒုရဲအုပ် ထွန်းသာနှင့် တပ်ကြပ် လှရွှေတို့မှ လူငယ်များ ၀တ်ထားသော အကျီ င်္များကို အတင်းချွတ်ခိုင်းကာ သိမ်းယူသွားခြင်း ဖြစ်ကြောင်း တခြား မျက်မြင် မြို့ခံ တစ်ဦးကလည်း ပြောသည်။\n" လူငယ်တွေဆီက ၀တ်ထားတဲ့ ရွှေဂတ်ဆန့်ကျင်ရေး အကျီ င်္တွေကို သိမ်းယူသွားတာက နယ်ထိန်း အဖွဲ့က ဒုရဲအုပ် ထွန်းသာနှင့် တပ်ကြပ် လှရွှေတို့ ဖြစ်ပါတယ်။ လူငယ်တွေကိုလည်း ခြိမ်းခြောက် ကြိမ်းမောင်း သွားပါတယ်" ဟု ပြောသည်။\n၎င်းပြင် ရဲအဖွဲ့က အကျီ င်္ဝတ်ပြီး လူပ်ရှားမူ ပြုလုပ်ခဲ့သော လူငယ်များ စာရင်းတွေကိုလည်း ယူဆောင် သွားခဲ့သည်။\n" ကျွန်တော်တို့က နာမည်တွေ မေးတယ်။ စာရင်းတွေ လိုက်မှတ်တယ်။ လူငယ် တစ်ဆယ်ကျော် နာမည်ကို ယူသွားပါတယ်။ ပီးရင် ဒီရက်တွေ အတွင်းမှာ ဘယ်ကိုမှ မသွားရဘူးလို့ ပြောပါတယ်။ မြို့နယ်မှူးဆီက ခွင့်ပြုချက် မယူဘဲ ဘယ်ကိုမှ မသွားရဘူးလို့ ပြောပါတယ်။ လိုအပ်ရင် စစ်ဆေးဖို့ ပြောပါတယ်" ဟု ဦးဆောင် လူပ်ရှားရာတွင် ပါဝင်သူ လူငယ်က ဆက်ပြောသည်။\nလူငယ်များ ၀တ်ဆင်ထားသော တီရှပ် ရှေ့ဘက်တွင် "ရွှေဂတ်စ် ရပ်တန့်ပါ" ဟု စာတန်းပါရှိပြီး နောက်ကျောဘက်တွင် စာလုံးအစိမ်းရောင်ဖြင့် အမျိုးသာ သဘာဝ သယံဇာ၊ အမျိုးသား အတွက် သုံးပါဟု ပါရှိကြောင်း သူက ဆက်ပြောသည်။\n၎င်းပြင် တရုတ်ပြည်သူလူထု သာယာဝပြိုးရေး အတွက် ရခိုင်ပြည် သူလူထုအနေနဲ့ သဘာဝ ပတ်ဝန်းကျင်၏ ဆိုးကျိုးကို ခံသင့်ပါသလား၊ မတော်လောဘကို လျော့ခြင်းဖြင့် သဘာဝ ဘေးအန္တရာယ်ဆိုးများကို ကာကွယ်ပါဆိုပြီး ရေးသားထားသော စာရွက်များကိုလည်း ဖြန့်ဝေခဲ့ကြသည်ဟု သိရသည်။\n"လူပ်ရှားရတဲ့ ရည်ရွယ်ချက်ကတော့ တီရှပ် အကျီ င်္တွေမှာ ရေးသားထားတဲ့ အတိုင်း ဖြစ်ပါတယ်။ ဒီရွှေဂတ်စ် ဟာ ကျွန်တော်တို့ ရခိုင်ပြည်သူတွေ အတွက် ကောင်းကျိုး မရှိဘဲ ဆိုးကျိုးတွေ ရှိနေတဲ့ အတွက် ဖြစ်ပါတယ်။ အခုအခါမှာ လူ့အခွင့်အရေး ချိုးဖေါက်မူတွေကို ရခိုင်ပြည်သူတွေ စတင်ခံစားနေကြရပြီ ဖြစ်ပါတယ်။ ဒါကြောင့် ဒီလူပ်ရှားမူကို ကျွန်တော်တို့ လုပ်တာ ဖြစ်ပါတယ်။ ဘယ်လောက်ဘဲ တားတား နယ်တွေမှာလည်း ဆက်လက် လူပ်ရှားသွားဖို့ စီစဉ်ထားပါတယ်" ဟု သူက ပြောသည်။\nအခု လူပ်ရှားမူကို ရသေ့တောင်မြို့မှ လူငယ် (၁၀) ကျော်ခန့် ပြုလုပ်ခဲ့ခြင်း ဖြစ်ပြီး အောက်တိုဘာလ ၂၇ ရက်နေ့တွင် စစ်တွေနှင့် ကျောက်ဖြူတို့တွင် လည်း ပြုလုပ်ရန့်  အစီအစဉ် ရှိကြောင်း သိရသည်။\nရိုဟင်ဂျာ ပြဿနာ ကို ဘီဘီစီ က တစ်ပတ် အတွင်း မဖြေရှင်းပါက စာရေးဆရာ ၊ ဒါရိုက်တာ ချိုတူးဇော် က ဦးဆောင် သပိတ်မှောက် ကန့် ကွက် ပွဲ စမည်\nby FNG on October 27, 2011\nလန်ဒန်မြို့ဘီဘီစီ သတင်းဌာန ၏ အင်္ဂလိပ် ပိုင်း အစီအစဉ် မှ သတင်းထောက် Anna Jones\n၏ Bleak outlook for Burma’s ethnic groups အမည် ရှိ သတင်း ဆောင် ပါး နှင့် အကြောင်း\nအရာ ပါ အချက် အလက် များ ဂရပ်ဖစ် ပုံ များ နှင့် ပတ်သက် သည့် အကြောင်း အရာများ ကို တစ်\nပတ် အတွင်း မဖြေရှင်း ပါက နိုင်ငံရေး အကျဉ်းသား ဟောင်း တစ်ဦး လည်း ဖြစ်သည့် ဒါရိုက်တာ\nနှင့် စာရေးဆရာ ချိုတူးဇော်က က ဦးဆောင် သပိတ် မှောက် ကန့် ကွက် ပွဲ လုပ် မည် ဟု\nFNG မှ သတင်း ရရှိ သည်။\nစာရေးဆရာ ချိုတူးဇော်သည် သူ၏ ဆန္ဒသဘောထား ကို ဘီဘီစီ မြန်မာ ပိုင်း အစီအစဉ် ဖေ့ဘွတ်\nစာမျက် နှာ တွင် ရေးသား ဖော်ပြထား သည်။ ဘီဘီစီ မြန်မာ ပိုင်း ဌာန သည် ထိုသတင်း အစီအစဉ်\nနှင့် ပတ်သက်ပြီး ထုတ်လုပ် ဖော်ပြ ခဲ့ခြင်း မဟုတ် သော် လည်း သူ ၏ ဖေ့ဘွတ် စာမျက် နှာတွင်\nမြန်မာ နှင့် တိုင်းရင်းသား လူမျိုးများ ၏ ရင်ဖွင့် ပေါက်ကွဲ မှု များ ကို တည်းဖြတ် ခြင်း မရှိ ပဲ လက်\nခံ ထား သည်။\nရိုဟင်ဂျာ အရေး သည် မြန်မာ တစ်မျိုး သား လုံး အတွက် တရုတ် က ကချင် ပြည်နယ် တွင် မြစ်\nဆုံ ဆည် လာတည် ဆောက် သကဲ့ သို့ပင် အရေးကြီး ကြောင်း ၊ အဖွဲ့ အစည်း အချို ၊ လူပုဂ္ဂိုလ်\nတစ်ချို့ ၊ နိုင်ငံ အချို့၏ လုပ်ရပ် များ ကြောင့် လက်ရှိ မြန်မာအစိုး ရတွင် အမျိုး သား ရေး အစွန်း\nရောက် များ ပေါ်လာ ပြီး စစ်အာဏာရှင် စနစ် ဆီ သို့နောက် ပြန် သွား မှု ဖြစ် နိုင် ကြောင်း ကို\nလည်း Freedom News Group တည်ထောင် သူ နှင့် Cichlid Productions မှ ကို ငြိမ်းချမ်း\nငြိမ်း က သူ ၏ သဘောထား အမြင် ကို အဆိုပါ စာမျက် နှာ တွင် ပင် ရေးသား ဖော်ပြ ထား သည်။\nရခိုင်လူမျိုး များ ဗြိတိသျှ သံရုံးရှေ့ ဆန္ဒပြ ရန် လှုံဆော်\nby FNG on October 26, 2011\nလန်ဒန် မြို့ဗြိတိသျှ အသံလွှင့် ဌာန (BBC) မှာ သတင်း ထောက် တစ်ဦး ဖြစ် သူ Anna Jones\nသတင်း နှင့် ပတ်သက် ပြီး ရန်ကုန် မြို့ ရှိ ရခိုင် လူမျိုးများ က မကျေမနပ် ဖြစ်ကာ ဘီဘီစီ သတင်း\nဌာန ကို သပိတ်မှောက် သော အား ဖြင့် ရန် ကုန် မြို့ကမ်းနား လမ်း ရှိ ဗြိတိသျှ သံရုံး ရှေ့ တွင်\nဆန္ဒ ပြရန် စီစဉ် ထား သည် ဟု FNG မှ သတင်း ရရှိ သည်။\nအဆို ပါ သတင်း ဖော် ပြချက် နှင့် ပတ်သက် ပြီး ရခိုင် လူမျိုး များ သာ မ က မြန်မာ နှင့် အခြား\nတိုင်းရင်း သားများ ပါ မကျေ မနပ် ဖြစ် ဖွယ် ရှိကြောင်း ရန်ကုန် မြို့ မှ အပတ် စဉ် ထုတ် သတင်း\nဂျာနယ် အယ်ဒီတာ တစ်ဦး က သုံးသပ် ပြောသည်။\nအဆိုပါ သတင်း တွင် ဖော်ပြထား သည့် မြန်မာ နိုင်ငံ မြေပုံ ဉ် ရခိုင် ပြည် နယ် မြေပုံ ကို ရိုဟင်\nဂျာ ပိုင် နယ် ( Rohinja Territory) ဟု ဖော်ပြထား ရှိ သည်။\nရခိုင် နှင့် မြန်မာ လူမျိုး များ မကျေမနပ် ဖြစ်နေသည့် လန်ဒန် ဘီဘီစီ သတင်းဌာန မှ ထုတ်လွှင့်ချက်\nသူ တို့တွေ က ခု လို Facebook မှာ သောသောညံ ကန့် ကွက် ကြတယ်။\nBBC မီဒီယာရဲ့အမှားတွေတင်ပြတာကို ထုတ်ဖော်ပါ။ ကန့်ကွက်ပါ။\nby သီရိ ဧရာဝတီ on Wednesday, October 26, 2011 at 12:20am\nဘီဘီစီ (BBC) နှင့် သတင်းထောက် Anna Jones တို့ဟာ တာဝန်မဲ့စွာ မြန်မာနိုင်ငံရဲ့ လူမျိုးစာရင်းကို\nတလွဲပြုစုခဲ့ပါတယ်… ဒါတွေဟာ သမိုင်းကျောင်းကို ဇောက်ထိုးမိုးမျှော် ဖြစ်စေတဲ့အတွက် လုံးဝကို\nကန့်ကွက်ပါတယ်…… အားလုံးသော အမျိုးချစ်သူများလည်း http://www.facebook.com/bbcburmese မှာ\nသွားရောက် ကန့်ကွက်ပေးကြပါလို့ တောင်းဆိုလိုပါတယ်….Anna Jones ရဲ့ မူရင်းဆောင်းပါးကိုတော့\nဒီ http://www.bbc.co.uk/news/world-asia-pacific-11595983 မှာ ဖတ်ရှုနိုင်ပါတယ်…\nဘီဘီစီလို သိက္ခာရှိ သတင်းဌာနအနေနဲ့ ဒီလို လွဲမှားနေတဲ့ သတင်းအချက်အလက်တွေကို စီစစ်မှုမရှိပဲ\nထုတ်လွှင့်တဲ့အတွက် ဖြေရှင်းမှု တစ်ခုခု ထုတ်ပြန်သင့်ပါတယ်…..\nရခိုင်လူမျိုးတွေကိုလည်း စာနာသင့်ပါတယ်…. ဘူးသီးတောင် မောင်တောမှာ ဖြစ်နေတဲ့ ရိုဟင်ဂျာတွေ\nကျူးလွန်နေတဲ့ လူမသိ သူမသိ ပြစ်မှုတွေကိုလည်း ဖော်ထုတ်စေချင်ပါတယ်….\nထောက်ပံ့ငွေရဖို့ မတရားနည်းလမ်းနဲ့ ပိုက်ဆံရဖို့အတွက် Monkey Business ပြလုပ်တဲ့ Anna Jone\nကိုလည်း အပြင်းအထန် ရှုံချပါတယ်…..\nရခိုင်လူမျိုးများက ဗုဒ္စဘာသာဝင်တွေပါ။ မဟာမြတ်မုနိဘုရားကိုအဲ့ဒီကနေသယ်လာကတည်းရှင်းပါတယ်။ BBC မှာလုပ်ကိုင်သွားတဲ့ မြန်မာတွေထဲမှာလည်းရခိုင်လူမျိုးတွေပါပါတယ်။ ဒီလိုကိစ္စလေးက သေးသေးလေးဆိုတဲ့\nအကြောင်းချစ်ရာပေမဲ့ အခုအနေ အထားက ခေါင်းလေးဝင်ပါရစေ၊ ကိုယ်လေးဝင်ပါရစေနဲ့ ရခိုင်ပြည်နယ်ရဲ\n့အနေအထားကို ချိုးနင်းလိုက်တဲ့ အပြုအမှုပါဘဲ။\nဒါကို BBC အနေနဲ့ ကျယ်ကျယ်ပြန့် ပြန့် မကြည့်ဘဲ ၊မတွက်ဘဲ သတင်း တစ်ခုအနေနဲ့ တင်ပြတဲ့အနေအထားနဲ့ဆိုအုံး\nကျွန်တော်တို့ ကန့် ကွက်ပါတယ်။\nကြီးမားသော ပြဿနာကို ထောင်ပေးသော၊ အက်ကြောင်းပေးသော အနေအထားကို လုပ်ဆောင်သည့်\nဒီရိုဟင်ဂျာကိစ္စ ထိုင်းမှာပေါ်လာကတည်း ဒီလိုပြဿနာတွေတက်လာတော့ မယ်ဆိုတာကိုသိလို့ ဝိုင်း\nတားကြတဲ့သူတွေများပါတယ်။ ဒါကို အသီးသီးသော အဖွဲ့ အစည်းပေါင်းစုံက ၀ိုင်းပြီးတော့ တံဆိပ်ကပ်ကြပါတယ်။\nသတင်းဌာနတွေကိုယ်တိုင် လူအခွင့်အရေးဆိုတာကိုဇောင်းပေးပြီးတော့တင်လိုက် ကြ တာနောက်ဆုံး\nဘာကြောင့်နဲ့ ဘယ်လိုသောအနေအထားတွေကြောင့်လုပ်ကြတယ် ဆိုတာတော့ Lobby လုပ်သူတွေ\nဘဲသိမှာပါ ၊ နိုင်ငံရေး ထိုးနှက်ချက်အကြောင်းကြီးကို ရှိနေပါတယ်။ နောက်ဆုူံး ဦးဥာဏ်ဝင်း အာဆီယံ\nမှာ ဘင်္ဂလီတွေဆိုပြီး လက်ညိူး ထိုူးမှအားလုံးက\nဘင်္ဂလီဆိုတာကိုတော့ ကျယ်ကျယ်ပြန့် ပြန့် လိုက်သုံးထွက် လာရ တဲ့ အခြေအနေပါ။\nဒီအစ်ရှုးက မသေးပါဘူး။. အခုနောက်တကြိမ်ထပ်ပြီးတကျော့ပြန်ဝင်လာပါတယ်။ အကြောင်းတွေ\nဆက်စပ်ပြီးတော့ ကြည့်ရင်တော့ သိပ်မကောင်းဘူး ဆိုတော့ ပြောနိုင်ပါတယ်။ ရခိုင်ပြည်နယ်က\nရခိုင်လူမျိုးတွေရဲ့ရင်ထဲမှာဘယ်လောက် ချိလိုက်မလည်း စဉ်းစားပါ နှစ်ပေါင်း ၆၀ ကျော် နီးပါး\nကြံကြံခံပြီးတော့ ဘာသာမတူ ဘင်္ဂလားနိုင်ငံသားတွေနဲ့ သွေးမ နှောခဲ့တဲ့လူမျိုးတွေပါ၊ ဒီအတွက်\nမိမိတင်ပြသော သတင်းသည် ကိုယ်ဘက်ကိုဘယ်လောက်ထိ ကြီးမားသော ရိုက်ခိုက်မှုဖြစ်လာတာကို\nမီဒီယာတွေမှာ အမှားတွေတင်ပြတာကို ထုတ်ဖော်ပါ။ ကန့်ကွက်စာတွေ သိန်းသောင်းချီအောင် ဘီဘီစီဆီပို့ပါ။\nထိရောက်တဲ့ အထက်လူကြီးတွေဆီ (အောက်က ဌာနမှုးတွေဆီ မဟုတ်ဘူး။ သူတို့က ဘာပါဝါမှ ရှိတာ\nမဟုတ်ဘူး။ ခေါင်းညိမ့်ရသူတွေဘဲဖြစ်တယ်။ ဒီတော့ ဌာနအားလုံးကို ထိန်းချုပ်သူတွေ၊ ဒါရိုက်တာတွေဆီ\n၊ ဗြိတိလျှနိုင်ငံခြားရေးဌာန ဝန်ကြီးဆီ) တိုက်ရိုက် ကန့်ကွက်စာတွေ ပို့ကြပါ။\nကန့်ကွက်စာတွေထဲမှာ လူမျိုးဘာသာထိခိုက်တာတွေတော့ ယဉ်ကျေးစွာဖြင့် မထဲ့ထားပါနဲ့။\nဒီမြေပုံဆွဲသူ အချက်အလက်ပေးသူက နှစ်ပေါင်း ထောင်ပေါင်းများစွာက နေထိုင်ခဲ့ကြတဲ့ ရခိုင်အမျိုးသားတွေကို\nမထည့်ထားတာကို အဓိကထား ကွက်ကွက်ကွင်းကွင်း ထောက်ပြပါ။ ဘီဘီစီကို ချက်ခြင်းတောင်းပန်ခိုင်းပါ။\nမြေပုံသုံးတဲ့ ဆောင်းပါရှင်ကော၊ နောက်ကကြိုးဆွဲသူ တမင်တကာ အချက်အလက်မှားပေးသူ မြန်မာပြည်က\nလာသူတွေဆိုတဲ့ လူတွေကိုလည်း ချက်ခြင်း အလုပ်ထုတ်ပြစ်ဖို့ ပြင်းပြင်း ထန်ထန်တောင်းဆိုကြပါ။\nနောင်ကို ဒီလို လက်လွတ်စပယ်လုပ်တာမျိုး သမိုင်းမှားလုပ်တာမျိုး မလုပ်အောင် လုပ်ကြပါ။\nပြည်ထဲက ရခိုင်အမျိုးသားတွေကိုလည်း ဒီမြေပုံကို ပြပါ။ ပြည်ပက လူတချို့ ဘယ်လောက် ယုတ်မာနေကြသ\nရခိုင်ပြည်မှာ မျက်မှောက်ခေတ်မှာ နေနေကြတဲ့ လူမျိုးမတူတူ ဘာသာမတူတူ အချင်းချင်း ရန်ဖြစ်\nအဓိကရုန်းဖြစ်အောင်တော့ မလုပ်ကြပါနဲ့။ ကိုယ်က ယဉ်ကျေးတယ်။ နိင်ငံသားကောင်း ပီသတာကိုပြပါ။\nရခိုင်ပြည်သူ ပြည်သား တွေကို သူတိ့ရဲ့ သမိုင်းကို ဒီဆောင်းပါးရှင် အနောက်နိုင်ငံသား မိန်းမလို\nလူတွေ၊ မြန်မာပြည်ကလာတဲ့ ဆိုတဲ့ မီဒီယာသမားတစ်ချို့က ဘယ်လိုဖျောက်နေတာကိုဘာ အဓိကထားပြီး\nပြီးဒီဖြစ်ပြက်ခဲ့တာကိုလည်း မကြာမကြာ ပြန်တင်ပြပါ။ မဟုတ်တရုတ် လုပ်ခဲ့သူတွေကိုလည်း သတက်လုံး\nဘယ်သူကမျှ မမေ့အောင် ဆက်လုပ်ရမယ်။ ဒါမှ နောင်ကျဉ်သွားမယ်။\nမြန်မာနိုင်ငံမှာ ရိုဟင်ဂျာ လူမျိုးဆိုတာ မြန်မာနိုင်ငံ လူဝင်မှုကြီးကြပ်ရေးနဲ့မှတ်ပုံတင်ဋ္ဌါနက ညွှန်ကြားရေးမှုးချုပ် ဦးမောင်မောင်သန်းက ဘီဘီစီက မေးတာကို ပြောသွားတဲ့အသံဖိုင်ပါ\nမြန်မာနိုင်ငံမှာ ရိုဟင်ဂျာ လူမျိုးဆိုတာမရှိလို့လူဝင်မှု/ချုပ် ဦးမောင်မောင်သန်းပြော by yeyint2011\nCredit to - Let’s Work , James Mmt , Than Saw …\nပြည်တွင်း သတင်းမီဒီယာ လွတ်လပ်လာမှု ရှိမရှိ\nဗုဒ္ဓဟူး, 26 အောက်တိုဘာ 2011\nဒီတပတ် မြန်မာ့အရေးသုံးသပ်ချက်အစီအစဉ်မှာ မြန်မာနိုင်ငံမှာ သတင်းရေးသားမှုအပါအဝင် မီဒီယာလွတ်လပ်ခွင့် အလားအလာ ဘယ်လိုရှိနေပါသလဲ။ စစ်မှန်တဲ့ မီဒီယာလွတ်လပ်ခွင့် တကယ်ပဲ ရရှိလာနိုင်မလား စတဲ့အချက်၊ အကြောင်းအရာတွေကို စာရေးဆရာ မောင်သာမည၊ ဗွီအိုအေ မြန်မာသတင်းဌာနမှ မရေးလိုက်ရသော သတင်းများကဏ္ဍကို စီစဉ်ထုတ်လွှင့်နေသူ မသင်းသီရိ တို့နဲ့ ဦးကျော်ဇံသာ က ဆွေးနွေးသုံးသပ် တင်ပြထားပါတယ်။\nဦးကျော်ဇံသာ ။ ။ ပထမဦးဆုံး ဆရာသာမည ခင်များ ကျနော် အချက် (၃) ချက်ကို အဓိကထားပြီး တိုင်းတာပြောလိုပါတယ်။ နံပတ်တစ် က စာပေစီစစ်ရေး။ ဆရာတို့ စာရေးဆရာတွေက စာပေကင်ပေတိုင် လို့ ခေါ်ခဲ့တဲ့အဖွဲ့။ အခုလည်းပဲ ခေါ်သေးလာတော့ ကျနော်မသိဘူး။ အဲဒီ စာပေစီစစ်ရေးမှာ ထုတ်ဝေပြီးတော့မှ စီစစ်ရေးကို တင်ပြဖို့လိုအပ်တယ်ဆိုတဲ့ အဆင့်ကို ရောက်လာပြီ။ အရင်တုန်းကတော့ မထုတ်ဝေခင် ကြိုတင်ခွင့်ပြုချက်ရယူရတယ်ဆိုတဲ့ တင်ထုတ်စနစ်ကနေ ထုတ်တင်စနစ်ကို ရောက်သွားပြီလို့ ဆိုကြပါတယ်။ အဲဒီအချက်ကို သုံးသပ်စေချင်ပါတယ်။ ဒုတိယအချက်ကတော့ သတင်းဖြစ်ရပ်တွေနဲ့ ပတ်သက်ပြီး ဘယ်လောက်လွတ်လွတ်လပ်လပ် ရေးသားခွင့်ရှိလာပြီလဲ။ တချို့ ကတော့ ထောက်ပြနေတယ် ဒေါ်အောင်ဆန်းစုကြည် ဓါတ်ပုံတွေပါလာပြီ ဘာညာဆိုတာ အကြမ်းဖျဉ်းပြောရရင် အဲဒီလောက်တော့ ကြားရတယ်။ အဲဒါ ဘယ်လောက်နက်နက်ရှိုင်းရှိုင်းရှိလာပြီလဲဆိုတဲ့ အချက်။ နောက်တချက်က မြန်မာအာဏာပိုင်တွေ၊ ဝန်ကြီးတွေ ပြည်ပမီဒီယာတွေကို အင်တာဗျူးပေးတယ်။ သတင်းလွတ်လပ်ခွင့်အတွက် ပေးနေတယ်ဆိုပြီး သူတို့ကိုယ်တိုင်လည်း ပြောနေကြတယ်။ ဒါဟာ သတင်းလွတ်လပ်ခွင့်အတွက် တိုင်းတာစရာအချက်လားဆိုတဲ့ အဲဒီ (၃) ချက် ဖြစ်ပါတယ်။ အဲဒီတော့ စာပေစီစစ်ရေး၊ သတင်းအရေးအသား နဲ့ အာဏာပိုင်တွေ အင်တာဗျူးပေးတဲ့ဆိုတဲ့ ကိစ္စတွေ ဖြစ်ပါတယ်။ ပထမဦးဆုံး ကျနော်တို့ စာပေစီစစ်ရေးကိစ္စကို ပြောကြပါမယ်။ ဆရာသာမည ဘယ်လိုမြင်ပါသလဲ။ အခု မြန်မာနိုင်ငံမှာ စာပေစီစစ်ရေးဟာ အရင်ထက် လွတ်လပ်လာပြီလို့ ယူဆပါသလား။\nမောင်သာမည ။ ။ ဒါက ကျနော်ထင်တယ် စာပေစီစစ်ရေး ရှိနေသေးတဲ့အတွက်ကြောင့် လွတ်လပ်ခွင့်ဆိုတာတော့ မရှိသေးဘူး။ သို့သော်လည်း အရင်တုန်းကဆိုရင်တော့ စာမူအဆင့်မှာပဲ သူတို့ဆီမှာ တင်ရတယ်။ သူတို့က ပုံနှိပ်ခွင့်ပြုတယ်။ ပုံနှိပ်ပြီးရင် ကျနော်တို့က ဘာလုပ်ရသလဲဆိုရင် အဲဒါကို ထုတ်ဝေဖြန့်ချီခွင့်ဆိုတာ တင်ရတယ်။ အဲဒါရပြီးမှ စာအုပ်ဆိုင်တွေကို ဖြန့်လို့ရတယ်။ အခုတော့ ထုတ်ပြီးမှ တင်တဲ့စနစ်ဆိုတော့ မြန်လာတဲ့ပုံ ရှိတာပေါ့။ ဒါပေမဲ့ အဲဒီမှာ သူတို့က စစ်မယ်ဆိုတော့ ထုတ်ရတဲ့သူအနေနဲ့ တော်တော်ကြီး ရင်းနှီးပြီးမှ သွားတင်ရတာ။ ဒီ print အနေအထားမှာ သွားတင်ရတယ်ဆိုတော့ သူတို့ဘက်က တခုခုများ တားဆီးမလား၊ ပိတ်ပင်မလား၊ ဖြတ်တောက်ခိုင်းမလားဆိုတဲ့ စိုးရိမ်စိတ်တော့ ရှိတယ်။ သူတို့ကိုပဲ စီစစ်ရေးအကြိုက်ကို ပြန်ကြည့်ရအုန်းမယ်ဆိုတဲ့ ပုံစံလည်းရှိတယ်။ အဲဒီတော့ ပိုပြီးတော့ စိုးရိမ်စရာတောင် ရှိလာတယ်လို့ ကျနော်ကမြင်တယ်။\nဦးကျော်ဇံသာ ။ ။ ဆရာနဲ့အတူ ဆွေးနွေးမယ့်သူကတော့ မသင်းသီရိ ဖြစ်ပါတယ်။ ကျနော်တို့ဆီက မသင်း ဟာ မရေးလိုက်ရသော သတင်းများဆိုပြီး မြန်မာနိုင်ငံအတွင်းက စာနယ်ဇင်းဆရာတွေကို အများဆုံးဆက်သွယ်နေတဲ့သူ ဖြစ်ပါတယ်။ မသင်း အနေနဲ့ ဘယ်လိုတွေ့သလဲ။ စာပေလောကသားတွေ၊ မီဒီယာသမားတွေက ပြုပြင်စနစ်ကို ပြောင်းလဲလာတဲ့နဲ့ ပတ်သက်လို့။ သူတို့ဟာ ဘယ်လောက်အထိ သက်သာခွင့်ရလာသလဲလို့ မသင်း လေ့လာမိပါသလဲ။\nမသင်းသီရိ ။ ။ ထုတ်ဝေပြီးမှ ထုတ်တဲ့စနစ်မှာဖြစ်ဖြစ်။ မထုတ်ဝေခင် စာပေစီစစ်ရေးကို ကြိုတင်ရတဲ့ တင်ထုတ်စနစ်မှာပဲဖြစ်ဖြစ် စာပေစီစစ်ရေးအဖွဲ့ဆိုတာ ရှိကိုရှိဖို့ လိုနေသေးတာကို တွေ့ရတယ်။ ဘာဖြစ်လို့လည်းဆိုတော့ ထုတ်ဝေပြီးမှ တင်ပြရတဲ့ ထုတ်တင်စနစ်ဆိုရင်လည်း သူတို့ကလည်း နောက်မှာ ဖြစ်လာမယ့် စာနယ်ဇင်းနဲ့ ပတ်သက်တဲ့ ဥပဒေတွေ၊ အချက်အလက်တွေက စာပေစီစစ်ရေးကပဲ ကိုင်တွယ်ထားတာကို တွေ့ရတယ်။ အခုနလို တင်ထုတ်ကတော့ တင်ပြီးမှ သူတို့ မကြိုက်ရင်ဖြတ်၊ အမျိုးမျိုး အဆင့်သုံးဆင့်လောက်ကို ကျော်ဖြတ်ပြီးမှ ထုတ်ဝေတဲ့စနစ်ပေါ့။ ဘယ်လိုစနစ် နှစ်ခုစလုံးကိုကြည့်ကြည့် စာပေစီစစ်ရေးအဖွဲ့ဆိုတာ မြန်မာနိုင်ငံမှာ ရှိနေအုန်းမယ်။ ဆက်လက်ရှိနေအုန်းမယ်ဆိုတဲ့ အနေအထားမျိုး တွေ့ရပါတယ်။\nဦးကျော်ဇံသာ ။ ။ မသင်း ဆက်သွယ်တဲ့အထဲမှာ နမူနာအနေနဲ့ ထုတ်တင်စနစ် ပေါ်ပေါက်လာပြီးမှ ထုတ်ဝေပြီးမှ သူတို့မကြိုက်လို့ ပြန်ဖျက်လိုက်၊ ပိတ်လိုက်ဆိုတဲ့ သတင်းတွေကို ကြားရသေးလား။\nမသင်းသီရိ ။ ။ အခုနောက်ပိုင်းမှာ ရှိတယ်။ သူတို့သတ်မှတ်ထားတဲ့ ဓါတ်ပုံထက် size အကျယ်အဝန်း ဖော်ပြမိတာ။ တခါတလေကြရင် အချပ်ပို နောက်ဆုံး update ဖြစ်တဲ့ သတင်းတွေကို ရေးတဲ့ အချပ်ပိုစာမျက်နှာတွေမှာပဲဖြစ်ဖြစ် အရှေ့ ကိုတင်ပြီး ရောင်းကောင်းအောင် တင်မိတဲ့အခါမျိုးမှာ အရင်တုန်းကလို ပိတ်လိုက်တယ် မဟုတ်ဘူးဆိုပေမယ့် အရေးယူတဲ့ စနစ်အမျိုးမျိုးတော့ တွေ့ရတယ်။ ဥပမာ တပတ်ပိတ်လိုက်တာမျိုး။ နှစ်ပတ်ပိတ်လိုက်တာမျိုး အဲဒီလို အရေးယူတာမျိုးတော့ တွေ့ရတယ်။ ဒါပေမဲ့ သတ်မှတ်ချက်တွေကတော့ သူ့ဟာနဲ့သူ ရှိတုန်းပါပဲ။\nဦးကျော်ဇံသာ ။ ။ ဆရာတို့၊ မသင်းတို့ ဆွေးနွေးတာကို လေ့လာမိသလောက် သူတို့က ခြိမ်းခြောက်နေတယ်။ သြဇာအာဏာကို ပြသနေဆဲဆိုတာ ပေါ်လွှင်နေတယ်။\nမောင်သာမည ။ ။ ဟုတ်တယ် ဘာပဲလုပ်လုပ် ငါတို့တော့ ရှိနေတယ်။ ငါတို့ကို မင်းတို့ ချန်ထားလို့ မရသေးဘူး။ အဲဒီသဘောမျိုးတော့ ဖြစ်နေတယ်။ Big brother ကြီးပေါ့။\nဦးကျော်ဇံသာ ။ ။ သတင်းရေးသားခွင့်၊ နေ့စဉ်ဖြစ်ပေါ်နေတဲ့ သတင်းတွေနဲ့ ပတ်သက်ပြီးတော့ ဆွေးနွေးကြရအောင်ပါ။ သတင်းဂျာနယ်တွေသာရှိတယ် ကိုယ်ပိုင်သတင်းစာ ထုတ်ဝေခွင့်တော့ မရှိသေးဘူးလို့ ကြားပါတယ်။ ဒီကိစ္စနဲ့ ပတ်သက်လို့ ဝန်ကြီးက လွှတ်တော်မှာလား။ မသင်း မှတ်မိလား။ သတင်းစာ လွတ်လပ်ခွင့်ပေးဖို့ အချိန်မတန်သေးဘူးလို့။\nမသင်းသီရိ ။ ။ အချိန်မတန်သေးဘူးလို့ပြောတာ ရှိပါတယ်။\nဦးကျော်ဇံသာ ။ ။ ဒါပေမဲ့ စာပေစီစစ်ရေး ညွှန်ကြားရေးမှူး တယောက်ကတော့ မကြာခင် ပေးနိုင်တယ်၊ ဘာညာပြောတာလည်း ကြားပါတယ်။ အဲဒါနဲ့ ပတ်သက်ပြီး ဆရာ ရှင်းရှင်းလင်းလင်း သိပါသလဲ။ ဘာကြောင့် ဝန်ကြီးက မတန်ဘူးလို့ ပြောပါသလဲ။\nမောင်သာမည ။ ။ ပြန်ကြားရေးဝန်ကြီးဟာ သူ့ရဲ့  စကားလုံးကြီးကြီးတွေနဲ့ ပြောသွားတာတွေ့ရတယ်။ စတုတ္တမဏ္ဍိုင်တို့ ဘာတို့ပေါ့။ အဲဒီတော့ စတုတ္တမဏ္ဍိုင် ကောင်းမွန်ဖို့အတွက် သူက ဘာလုပ်ရမလဲဆိုတာတွေလည်း ပြောသွားတယ်။ နောက်တခါ အစိုးရပိုင်တဲ့ မီဒီယာတွေဟာ စတုတ္ထမဏ္ဍိုင်အနေနဲ့ ခိုင်ခိုင်မာမာ ရပ်နေတယ်လို့ ပြောသွားတယ်။ အဲဒီအချက်တွေကို ကြည့်လိုက်တဲ့အခါကြတော့ ပြန်ကြားရေးဝန်ကြီး ဦးကျော်ဆန်းက စတုတ္ထမဏ္ဍိုင်ဆိုတာကို နားကိုမလည်းဘူးဆိုတာကို ကျနော် ကောက်ချက်ချမိတယ်။ ဘာဖြစ်လို့လည်းဆိုတော့ စတုတ္ထမဏ္ဍိုင်ဆိုတာက ကျန်တဲ့မဏ္ဍိုင် (၃) ခု ကို ထိန်းကွပ်ဖို့အတွက် ပေါ်လာတဲ့ မဏ္ဍိုင်တခု။ သူက လွတ်လပ်ဖို့လိုတယ်။ ကျန်တဲ့ အုပ်ချုပ်ရေးတို့၊ ဥပဒေပြုရေးတို့ တရားစီရင်ရေးတို့ တခုခု မှားယွင်းတဲ့ဆိုရင်တောင်မှ အဲဒီ မဏ္ဍိုင်ကနေ ထုတ်ဖော်ခြင်းအားဖြင့် ထိန်းသိမ်းနိုင်တာမျိုး ဖြစ်ရမယ်။ အခု သူပြောတာက အစိုးရမီဒီယာ က စတုတ္ထမဏ္ဍိုင်မျိုး ပြောနေတယ်။ အစိုးရကိုပဲ ကောင်းကြောင်း အမြဲတမ်းပြောတယ်။ အစိုးရလုပ်တာတွေကိုပဲ ကောင်းတဲ့ဖက်က ဖော်ပြနေတာကို စတုတ္ထမဏ္ဍိုင်ဆိုတော့ ဒီ ပြန်ကြားရေးဝန်ကြီးလောက် စတုတ္ထမဏ္ဍိုင်ကို နားမလည်းတဲ့လူ ကျနော်တော့ ရှာလို့မတွေ့ဘူး။\nဦးကျော်ဇံသာ ။ ။ ဒီနေရာမှာ ကိုဇာဂနာပြောတဲ့ ဟာသ သတိရတယ်။ စတုတ္ထမဏ္ဍိုင်ဆိုတာ ဝန်ကြီးကိုယ်တိုင်ပဲတဲ့။\nမောင်သာမည ။ ။ အဲဒီလို ဖြစ်နေတယ်။ တဆက်တည်း ကျနော်ပြောချင်သေးတယ် သတင်းလွတ်လပ်ခွင့်နဲ့ ပတ်သက်ပြီးတော့ လုပ်ပေးမယ်။ အစိုးရကနေ သတင်းလိုချင်တဲ့ သတင်းထောက်တွေကို ဘယ်လိုခွင့်ပြုမယ်။ အဲဒီ သတင်းထောက်တွေက သူတို့ ရထားတဲ့သတင်းတွေကို ဘယ်လိုဖော်ပြခွင့်ပြုမယ်။ အဲဒါတွေ တခုမှ မပါဘူး။ စတုတ္ထမဏ္ဍိုင်အကြောင်း ပြောသွားတာ။ ဦးတင့်ဆွေ ကတော့ ပြောသွားဘူးတယ်။ စာပေစီစစ်ရေးမှူး … သူကတော့ ဒါ မရှိသင့်ဘူးလို့ သူ ပြောသွားတာမျိုးဆိုတော့ ရှင်းရှင်းပြောရရင်တော့ ဦးတင့်ဆွေ က ကျနော်ထင်တယ် နည်းနည်း မီဒီယာနဲ့ သတင်းလွတ်လပ်ခွင့် နဲ့ ဒီမိုကရေစီ ကူးပြောင်းရေးကို သူ နည်းနည်းတော့ နားလည်းတဲ့ပုံမျိုး ကျနော် ကောက်ချက်ချမိတယ်။\nဦးကျော်ဇံသာ ။ ။ ဂျာနယ်တွေ တိုးထုတ်လာတယ်ဆိုတော့ အဲဒီ ဂျာနယ်တွေရဲ့  သတင်းထောက်တွေအနေနဲ့ ဘယ်လောက် လွတ်လွတ်လပ်လပ် သတင်းနဲ့ ပတ်သက်ပြီး ရေးသားခွင့် ရကြတယ်လို့ ပြောကြပါသလဲ။\nမသင်းသီရိ ။ ။ သတင်းသမားတွေရဲ့  စိတ်တိုင်းကျ၊ သတင်းသမားတွေရဲ့  ရေးချင်တဲ့ အတိုင်းအတာကတော့ ဘယ်သူမှ ရေးလို့မရဘူး။ ဘာဖြစ်လို့လည်းဆိုတော့ ဥပမာ ဒေါ်အောင်ဆန်းစုကြည် သတင်းရေးခွင့်ရလာတယ်။ အန်အယ်လ်ဒီ လှုပ်ရှားမှုသတင်း ဖော်ပြခွင့် ရလာတယ်။ ဒါတွေဟာ ကြိုဆိုတယ်၊ ပွင့်လင့်တယ်၊ တိုးတက်လာပြီဆိုတဲ့ အနေအထားမျိုး ရေးလို့ရပေမယ့် တဖက်ကနေ ဒီဖက်ကပြတဲ့ တောင်းဆိုမှုတွေမျိုး၊ ပြည်သူလူထုနဲ့ နီးစပ်သွားမယ့် အရေးအသားမျိုးတွေဆိုရင် အခုအချိန်အထိ ထိန်းချုပ်ထားတာမျိုးရှိတယ်။ ဥပမာ ကချင်၊ ရှမ်းဒေသတွေမှာ ဖြစ်တဲ့ တိုက်ပွဲမျိုးသတင်းတွေ။ ဒီ သတင်းတွေကို လူထုကလည်း အကုန်လုံးသိနေပြီ။ ကချင်ဆိုရင် ဒုက္ခသည်တွေဘာတွေ။ ဒီသတင်းတွေက အမျိုးမျိုး ရေဒီယိုတွေ၊ ကျန်တဲ့နေရာတွေက ကြားနေရပြီ။ ဒါပေမဲ့ အစိုးရသတင်းစာမှာ မရေးရင် ပုဂ္ဂလိကဂျာနယ်တွေက လိုက်ရေးလို့ မရတဲ့ဟာမျိုးတွေ ကျမတို့ တွေ့ရတယ်။ Even ဒေါ်အောင်ဆန်းစုကြည်ရဲ့  သတင်းကို ရေးခွင့်ရတယ်ဆိုရင်တောင်မှ ဒေါ်အောင်ဆန်းစုကြည်နဲ့ ပတ်သက်တဲ့ သတင်းတွေမှာ ဒေါ်အောင်ဆန်းစုကြည် ပြောတဲ့စကားတွေဆိုရင် အခုထိ စာပေစီစစ်ရေးက ဖြတ်တောက်တာတွေ ရှိနေတယ်။ ဥပမာ ဒေါ်အောင်ဆန်းစုကြည် က ဟိုတလောက ကိုမင်းကိုနိုင် မွေးနေ့မှာ ပြောသွားတယ်။ ကိုမင်းကိုနိုင် လို့ သားမျိုးကို မွေးပေးတဲ့ မိဘနှစ်ပါးကို ကျေးဇူးတင်ပါတယ်ဆိုတဲ့ အရေးအသားမျိုးတွေကို ရေးခွင့်မပေးဘူး။ တခါ ရွှေဝါရောင် နှစ်ပတ်လည်တုန်းကဆိုရင် သံဃာတွေအတွက်၊ နိုင်ငံရေးအကျဉ်းသားတွေအတွက် ဆုတောင်းပွဲတွေလုပ်တယ်။ ဒေါ်အောင်ဆန်းစုကြည် ပြောတဲ့ ဆုတောင်းတယ်ဆိုတာ ကောင်းတဲ့အလုပ်ပဲ၊ ကောင်းတဲ့အလုပ်လုပ်တာ ကောင်းတယ်ဆိုတဲ့ မှတ်ချက်လိုမျိုး။ အဲဒါမျိုးတွေကို အခုအချိန်အထိ ရေးတာကို မတွေ့ရသေးဘူး။ အထူးသဖြင့် စာပေစီစစ်ရေးမှာကလည်း တိတိကျကျ မူဝါဒတခု မရှိတာကို တွေ့ရတယ်။ တချို့  ဂျာနယ်တွေမှာ ရေးခွင့်ပေးတဲ့ ဂျာနယ်ကြတော့။ တချို့  ဂျာနယ်တွေမှာ ရေးခွင့်မပေးပြန်ဘူး။ တချို့  ဂျာနယ်မှာ ဖော်ပြခွင့်ရတဲ့ ဓါတ်ပုံကြတော့ တချို့  ဂျာနယ်တွေကြတော့ မရဘူး။ သတင်းသမားတွေ၊ သတင်းထောက်တွေကလည်း စမ်းပြီးလုပ်နေတယ်။ သူတို့ကို မေးလိုက်ရင် ကျနော်တို့ စမ်းပြီး တင်ကြည့်မယ်၊ ကျနော်တို့ လုပ်ကြည့်မယ် အမ။ အဲဒီလိုမျိုးတွေနဲ့ လုပ်နေကြတယ်။ မူဝါဒ မရှိတော့ အဲဒီအပေါ်မှာ သူတို့က ကံကိုစမ်းပြီး လုပ်နေကြတဲ့ပုံစံမျိုးတွေကို တွေ့ရပါတယ်။\nဦးကျော်ဇံသာ ။ ။ မသင်း ပြောတဲ့ ဒုတိယပိုင်းမှာဆိုရင် စာပေစီစစ်ရေး၊ စောစောကပြောတဲ့ စာပေစီစစ်ရေးမှူးက ပိုပြီးနားလည်းပုံ ရတယ်ဆိုပေမယ့် စာပေစီစစ်ရေးမှူးကလည်း ဂျာနယ်တခုနဲ့တခုအပေါ်မှာ သဘောထား မတူဘူးဆိုတဲ့သဘော တွေ့နေရပါလား။\nမောင်သာမည ။ ။ ဟုတ်တယ်။ အဲဒါက သူတို့က အခြေအနေကိုကြည့်ပြီး မီးစင်ကြည့်ကနေရတဲ့ သဘောဗျ။ အခုက Media Law လား ပြဌာန်းဖို့ ကြိုးစားနေတယ်ဆိုတာကို ကြည့်ရမှာပေါ့။ အဲဒီ Media Law နဲ့ သူတို့ရဲ့  ဥပဒေအပေါ်မှာ ဘယ်လောက် ယုံကြည်မှုရှိသလဲအပေါ်မှာ မူတည်ပြီး ကျနော်တို့ရဲ့  သတင်းလွတ်လပ်ခွင့်တွေ၊ ရေးသားခွင့်တွေ အဲဒါတွေ ပေါ်လာလိမ့်မယ်လို့ ကျနော်ထင်တယ်။ မျှော်လင့်တယ်။\nဦးကျော်ဇံသာ ။ ။ အဲဒီ Media Law နဲ့ ပတ်သက်ပြီး မြန်မာနိုင်ငံမှာ ဥပဒေတွေ ပြဌာန်းတယ်။ ဥပမာ လွတ်လပ်စွာ ဆန္ဒပြပိုင်ခွင့်ဆိုတာလည်း ဥပဒေထွက်လာတယ်။ သူတို့မှာ ဘာပါသလဲဆိုတော့ အများပြည်သူရဲ့  အကျိုးကို မထိခိုက်လျှင် ဘာမဖြစ်လျှင်ဆိုတာမျိုး။ မထိခိုက်သလား၊ ထိခိုက်သလားဆိုတာကို သူတို့က ဘယ်စံနဲ့ တိုင်းတာသလဲ။ အဲဒါ အဓိကကိစ္စပဲ။ အဲဒါကို အဓိပ္ပါယ် ဖွင့်ရမလိုဖြစ်နေတယ်။\nမောင်သာမည ။ ။ သတင်းလွတ်လပ်ခွင့်မှာလည်း ကျနော် အခုနပြောတဲ့ ဗိုလ်မှူးတင့်ဆွေ၊ ဦးတင့်ဆွေ က ဒီမိုကရေစီစနစ်မှာဆိုလို့ရှိရင်တော့ စာပေစီစစ်ရေး မရှိသင့်ဘူးပြောသလို။ တခါတုန်းက သူပြောဘူးတယ် မြန်မာနိုင်ငံမှာဆိုရင် အခြေခံဥပဒေထဲက သတင်းလွတ်လပ်ခွင့်မျိုးတော့ မပေးနိုင်လောက်သေးဘူးလို့ ပြောတယ်ဗျ။ အဲဒီတော့ အခြေခံဥပဒေထဲမှာ ပါတယ်ဆိုတာတောင်မှ ပြန်စဉ်းစားကြည့် ဒီတိုင်းပြည်ရဲ့  လုံခြုံရေး၊ အေးချမ်းသာယာရေးတို့၊ အများပြည်သူရဲ့  အကျင့်စာရိတ္တ မပျက်ပြားရေးတို့ အဲဒါတွေနဲ့ ထိခိုက်မှုမရှိရင်တော့ လွတ်လပ်စွာ ရေးခွင့်ရှိတယ်။ အဲဒါတွေ ထိခိုက်ရင်တော့ လွတ်လပ်စွာ ရေးခွင့်မရှိဘူးဆိုပြီး အဲဒီလို ကန့်သတ်ထားတာမျိုးတွေ ရှိတယ်။ အဲဒီလို အကန့်အသတ်အောက်မှာတောင်မှ ရေးခွင့်သားခွင့်ဆိုတာက မလွယ်ဘူးဆိုတဲ့အခါကြတော့ အခုန မသင်း ပြောသွားတဲ့ စာပေစီစစ်ရေးကတော့ ဆက်ရှိနေမယ်။ နောက် သတင်းစာ လွတ်လပ်ခွင့်ဆိုတာလည်း ရှိမှာမဟုတ်ဘူး။ အထူးသဖြင့် ကျနော်တို့ တောင့်တနေတဲ့ ပုဂ္ဂလိကပိုင်တဲ့ နေ့စဉ်သတင်းစာ၊ ပုဂ္ဂလိကနေ သတင်းတွေ လွတ်လွတ်လပ်လပ် ထုတ်လုပ်ခွင့်၊ ထုတ်လွှင့်ခွင့်ရမယ့် ရေဒီယို၊ တယ်လီဗေးရှင်းတွေဆိုတာကတော့ ကျနော်ထင်တယ် ရွှေပြည်တော် မျှော်တိုင်ဝေး ဖြစ်နေအုန်းမယ် ထင်ပါတယ်။\nဦးကျော်ဇံသာ ။ ။ တချို့ ကတော့ တကယ်တမ်း ဖြစ်သင့်တာကတော့ သတင်းစာ၊ တင်ထုတ်၊ ထုတ်တင်တွေ မလိုဘဲနဲ့ ဗမာပြည်ကထင်တယ်။ မသင်းဆီမှာ စာနယ်ဇင်းတယောက်က ပြောတာတွေ့ရတယ်။ ထုတ်ဝေခွင့်က လူတဦးတယောက်ရဲ့  အကျိုးစီးပွားကို ထိခိုက်နေတယ်ဆိုရင် အဲဒီ အကျိုးစီးပွားနစ်နာတဲ့လူက liable နဲ့စွဲပေ့ါ။ ဖြေရှင်းလိုက်ပေါ့။ တရားရုံးက ဖြေရှင်းလို့ရတယ်လို့ အဲဒီလို ပြောနေကြပါတယ်။\nမောင်သာမည ။ ။ စာပေစီစစ်ရေးကြီး မပေါ်ခင်တုန်းက အဲဒီလိုပဲ ရှိခဲ့တယ်။ ထိန်းကွပ်မှုက တရားဥပဒေနဲ့ပဲ ထိန်းကွပ်တာပဲ။ အခုဟာက စီစစ်ရေးဆိုတဲ့ အစိုးရကို ကိုယ်စားပြုတဲ့အဖွဲ့ကနေ ကွပ်ကဲနေတာဆိုတော့ တရားဥပဒေ စိုးမိုးမှုကို လက်မခံသေးဘူးဆိုတဲ့သဘောမျိုး လက်ရှိအနေအထားက ဆောင်တယ်လို့တောင် ကျနော်မြင်တယ်။\nဦးကျော်ဇံသာ ။ ။ ကျနော်တို့ တိုင်းတာနေတာ (၃) ချက် - စာပေစီစစ်ရေးကိစ္စ၊ သတင်းရေးသားမှု လွတ်လပ်ခွင့် နဲ့ နောက်ဆုံးတချက်က အစိုးရအာဏာပိုင်အဖွဲ့အစည်းက ပုဂ္ဂိုလ်တွေ၊ ဝန်ကြီးတွေ ပြည်ပမီဒီယာတွေကို အင်တာဗျူးပေးတယ်။ ဆက်သွယ်မေးမြန်းခွင့် ပြုတယ်ဆိုတာနဲ့ ပတ်သက်ပြီး။ ဒါဟာ သတင်းလွတ်လပ်ခွင့်ရဲ့  ပြရုပ်တခုလို့ တိုင်းတာမလားဆိုတာကို အကြိမ်ကြိမ်စဉ်းစားပါတယ်။ ဒါပေမဲ့ ကျနော် ဘာသွားတွေ့သလဲဆိုရင် ဂဒါးဖီလည်း အင်တာဗျူး ပေးတာပဲ။ အဲဒီ နိုင်ငံမှာ လွတ်လပ်ခွင့်ရှိသလဲဆိုတာ ပြောလို့ရမလားဆိုတာ စဉ်းစားမိပါတယ်။ ဆရာ ဘယ်လိုမြင်ပါသလဲ။ ဒီ အင်တာဗျူးတွေကို ဘယ်လိုသုံးသပ်ပါသလဲ။\nမောင်သာမည ။ ။ ပြောရမယ်ဆိုရင်တော့ ဝန်ကြီးတွေ ဖြေတယ်ဆိုရာမှာလည်း အကန့်အသတ်ရှိမယ်လို့ ထင်တယ်။ မေးချင်တာမေးလို့ မရဘူး။ သူတို့က လက်ခံတယ်ဆိုတာကတော့ ဒါက ဆက်ဆံရေးအရတော့ အရင်ကထက်ဆရင် ပျော့ပျောင်းတယ်လို့ ပြောလို့ရတယ်။ ကျနော်တို့ အတွေ့အကြုံအရ ပြောရင်တော့ ကျနော်တို့ ဘန်ကောက်ကို လာခဲ့တဲ့ ဒုဝန်ကြီးတယောက်က ကျနော်တို့ကို အင်တာဗျူး ပေးဘူးပါတယ်။ သူတို့ပြောတဲ့ဆိုတဲ့ ပုံစံကလည်း သူတို့ကတော့ မီဒီယာတွေအပေါ်မှာ သဘောထား ပြောင်းပါတယ်ဆိုတဲ့ tone လေသံကိုတော့ ကျနော်တို့မှန်းလို့ရတယ်။ ဒါပေမဲ့ ကျနော်တို့က အဲဒီထက် ပိုပြီး သတင်းထပ်ယူလို့ ရနိုင်မလားဆိုတာကို ကျနော်တို့က ပိုလိုချင်တယ်။ ဥပမာဆိုပါစို့ အစိုးရအဖွဲ့ဝင်တွေ၊ ဝန်ကြီးတွေ၊ သမ္မတ စသဖြင့် သူတို့ရဲ့  ပိုင်ဆိုင်မှုတွေ၊ သူတို့နဲ့ ဆက်နွှယ်နေတဲ့ စီးပွားရေးလုပ်ငန်းတွေကို ကျနော်တို့ သူတို့ကို မေးမြန်းခွင့် ရမလား။ အဲဒါမျိုးတွေပေါ့။ ဘာတုန်းဆိုတော့ သမ္မတဦးသိန်းစိန် ပြောသွားတဲ့အထဲမှာ ကောင်းမွန်တဲ့အစိုးရ၊ သန့်ရှင်းသောအစိုးရတို့ဆိုတာက ကျနော်တို့ မီဒီယာကပဲ အဲဒါကို သန့်ရှင်းအောင် လုပ်ပေးရမယ်လို့ထင်တယ်။ အဲဒီမှာ ဝန်ကြီးတွေရဲ့  ပိုင်ဆိုင်မှုတွေ၊ ဇယားတွေ အဲဒါတွေကို အခုထက်ထိ မေးလို့မရသေးဘူး။ အဲဒါတွေနဲ့ ပတ်သက်လို့ရှိရင် သူတို့ကလည်း ဘာမှ ထုတ်ပြန်တယ်ဆိုတာ တိတိကျကျ မရှိသေးဘူး။ အဲဒီ အနေအထားရောက်အောင် ဝန်ကြီးတွေ၊ ဒုဝန်ကြီးတွေ၊ သက်ဆိုင်ရာ အစိုးရအရာရှိကြီးတွေက မီဒီယာနဲ့ ဆက်သွယ်ပြောဆို၊ လက်ခံလာပြီဆိုရင်တော့ အခုနပြောတဲ့ သတင်းယူခွင့်ဟာ လွတ်လပ်လာပြီလို့ ကျနော်တို့ ကောက်ချက်ချရမှာပေါ့။ အဲဒီအနေအထား မရောက်သေးဘဲနဲ့ သာမန်ပြောတာဆိုတာမျိုး၊ လက်ခံပြောတာမျိုးလောက်ကတော့ ဘာပြောမလဲ အနစ်သာရမရှိသေးဘူးလို့ ပြောရလိမ့်မယ်။\nကမ္ဘာ့လူဦးရေ သန်း ၇,၀၀၀ ပြည့်မည်\nBy ဗီအိုအေ (မြန်မာဌာန)\nလာမယ့်တနင်္လာနေ့ကျရင် ကမ္ဘာ့လူဦးရေဟာ ၇ ဘီလျံ၊ (သန်းပေါင်း ၇,၀၀၀) အထိ ရှိလာလိမ့်မယ် လို့ ကုလသမဂ္ဂက ပြောပါတယ်။ ကုလသမဂ္ဂ လူဦးရေဆိုင်ရာအဖွဲ့ရဲ့ မနေ့က ထုတ်ပြန်တဲ့ အစီရင်ခံစာထဲမှာ ဖော်ပြထားတာပါ။\nအနာဂတ်မှာ လူတွေ ကျန်းမာရေး ကောင်းကောင်းနဲ့ ရေရှည်ရပ်တည်နိုင်ကြမလား- ချမ်းသာကြွယ်ဝမှုတွေ ရှိလာမလား ဆိုတာတွေကတော့ သဘာဝ ပတ်ဝန်းကျင် ကျဆင်းနေတာတွေ၊ ကမ္ဘာ့စီးပွား ကျဆင်းနေတာတွေ အပေါ်မှာ လူတွေက ဘယ်လိုတုံ့ပြန်ကြမလဲ ဆိုတဲ့အပေါ် မူတည်တယ်လို့ အစီရင်ခံစာက ဆိုပါတယ်။ ၂၀၁၁ ခုနှစ် ကမ္ဘာ့လူဦးရေဆိုင်ရာ အစီရင်ခံစာထဲမှာ ရှင်သန် မွေးဖွားဖို့နဲ့ အသက်ရှည်ရှည်နေနိုင်မှုတွေကို ပိုပြီး ရှိလာနေတာတွေကို ရောင်ပြန်ဟပ်တဲ့ အပြုသဘောဆောင်တဲ့ အချက်တွေကိုလည်း မြင်ရလိမ့်မယ်လို့ အစီရင်ခံစာမှာ ဖော်ပြထားပါတယ်။\nဒါပေမဲ့လည်း ဖွံ့ဖြိုးဆဲ ကမ္ဘာ့နိုင်ငံတွေအကြားမှာတော့ တိုးပွားလာတဲ့ လူဦးရေအတွက် လိုအပ်ချက်တွေကို ဖြည့်ဆီးပေးတဲ့နေရာမှာ ကွာဟမှုတွေ ရှိနိုင်တယ်လို့ ဆိုပါတယ်။ ကမ္ဘာ့လူဦးရေရဲ့ ၆၀ ရာခိုင်နှုန်းဟာ အာရှမှာရှိနေပြီး ၁၅ ရာခိုင်နှုန်းကတော့ အာဖရိကမှာ ရှိပါတယ်။\nအစိုးရတွေအနေနဲ့လည်း ကျန်းမာရေး၊ ပညာရေးနဲ့ လူငယ်တွေကို ပိုပြီးပြုစုပျိုးထောင်ပေးကြဖို့ ကိုလည်း ကုလသမဂ္ဂ အစီရင်ခံစာက တိုက်တွန်းပါတယ်။\nနိုင်ငံ ၉ ခုမှာ လူဦးရေက သိသိသာသာ တိုးလာနေတဲ့အကြောင်း အဲဒီ နိုင်ငံတွေကတော့ တရုတ်၊ အီဂျစ်၊ အီသီယိုးပီးယား၊ ဖင်လန်၊ အိန္ဒိယ၊ မက္ကစီကို၊ မိုဇမ်ဘစ်၊ နိုင်ဂျာနဲ့ မက်ဆီဒိုးနီးယားနိုင်ငံတွေပဲ ဖြစ်ပါတယ်။\nလွတ်မြောက်ရေး မီးရှူးတန်ဆောင်ဆု ဒေါ်အောင်ဆန်းစုကြည် ချီးမြှင့်ခံရ\nအမေရိကန်နိုင်ငံ ဝါရှင်တန်ဒီစီ မြို့တော်မှာ အခြေစိုက်တဲ့ Freedom House အဖွဲ့ က မြန်မာ့ဒီမိုကရေစီ ခေါင်းဆောင် ဒေါ်အောင်ဆန်းစုကြည် ကို Freedom Award လွတ်မြောက်ရေး မီးရှူးတန်ဆောင်ဆု ချီးမြှင့်ခဲ့ပါတယ်။\nမြန်မာ့ဒီမိုကရေစီ ခေါင်းဆောင် ဒေါ်အောင်ဆန်းစုကြည်အတွက် အမေရိကန်နိုင်ငံ ဝါရှင်တန်ဒီစီမြို့တော် အခြေစိုက် Freedom House အဖွဲ့ က ချီးမြှင့်သည့် Freedom Award လွတ်မြောက်ရေး မီးရှူးတန်ဆောင်ဆုကို USCB အဖွဲ့\nမနေ့ ညက အခမ်းအနားကို အမေရိကန်အစိုးရ ဥပဒေပြု အမတ်တွေ၊ အစိုးရ ထိပ်ပိုင်း အရာရှိတွေ နဲ့အဖွဲ့အစည်း အတော်များများက ကိုယ်စားလှယ် ၃၀၀ ကျော် တက်ရောက်ခဲ့ပါတယ်။ ဒေါ်အောင်ဆန်းစုကြည်က ကြိုတင်ရိုက်ကူးထားတဲ့ ဗီဒီယိုကနေတဆင့် လွတ်လပ်မှု အခွင့်အရေး နဲ့ပတ်သက်ပြီး ရှင်းပြခဲ့ပါတယ်။ ဒေါ်အောင်ဆန်းစုကြည်ရဲ့ ဆုကိုတော့ အမေရိကန်နိုင်ငံ ဝါရှင်တန်ဒီစီ အခြေစိုက် မြန်မာ့အရေး လှုပ်ရှားမှုအဖွဲ့ USCB က ဦးအောင်ဒင်က လက်ခံ ရယူခဲ့ပါတယ်။ USCB အဖွဲ့ က ဦးအောင်ဒင်ကို ဆုနဲ့ ပတ်သက်ပြီး မေးကြည့်ရာမှာတော့ - “အဓိက အသိပေး ပြောချင်တာကတော့ဗျာ သူ့အနေနဲ့ အခုလို ဆုပေးခံရတာ ဂုဏ်ယူတယ် ဝမ်းသာတယ်။ ဒါပေမယ့် ဒီဆုဟာ သူ့တစ်ယောက်ထဲကို ရည်ရွယ်တာ မဟုတ်ဘူး။ ဒီမိုကရေစီရေးနဲ့ လူ့အခွင့်အရေးကို တိုက်ပွဲဝင်နေတဲ့ မြန်မာနိုင်ငံသား အားလုံးကို ကိုယ်စားပြုတာ ဖြစ်တယ် ဆိုတာကို သူပြောပါတယ်။ အခုလိုမျိုး ဆုပေးတယ်။ အဲဒီဆုကို သူကိုယ်တိုင် လက်ခံနိုင်စွမ်း မရှိဘူး။ သူ လက်မခံနိုင်ဘူး ဆိုတာက မြန်မာနိုင်ငံမှာ တော်လှန်ရေး မပြီးဆုံးမချင်း သူ ပြည်ပကို ထွက်လာဖို့ မရည်ရွယ်ဘူး။ ဒါသူ့ရဲ့ ဆုံးဖြတ်ချက်ပေါ့နော်။ ဆုံးခမ်းတိုင်အောင် ဆောင်ရွက်ဖို့ သူက ရည်ရွယ်ချက် ချထားတာကို” မနေ့ညက Freedom House ရဲ့ အခမ်းအနားဟာ အဖွဲ့ ရဲ့ နှစ်ပေါင်း ၇၀ ပြည့် နေ့နဲ့ တိုက်ဆိုင်ပြီး ကျင်းပတာလည်း ဖြစ်ပါတယ်။ ဒီပွဲမှာ အမေရိကန်နိုင်ငံခြားရေး ဝန်ကြီးဟောင်း Condoliza Rice ကလည်း ကြိုတင် ရိုက်ကူးထားတဲ့ ဗီဒီယိုကနေ တဆင့် ဒေါ်အောင်ဆန်းစုကြည်ကို ချီးကျူး ဂုဏ်ပြုခဲ့ပါတယ်။ ဒီအခမ်းအနားကို တက်ရောက် သတင်းယူခဲ့တဲ့ RFA ဝိုင်းတော်သား ဦးဝင်းနိုင်က ဆက်လက်တင်ပြတာကို နားဆင်နိုင်ပါတယ်။ ဆက်သွယ်မေးမြန်းချက်။ အသံဖိုင်ယူရန်။\nဒုတိယ ပင်လုံညီလာခံဟာ ပြည်ထောင်စုရဲ့လိုအပ်ချက်ဖြစ်တယ်လို့ ဒေါ်အောင်ဆန်းစုကြည် ပြော\nမြန်မာ့ဒီမိုကရေစီ ခေါင်းဆောင် ဒေါ်အောင်ဆန်းစုကြည် က ဒုတိယ ပင်လုံညီလာခံ ပေါ်ပေါက်ရေးဟာ မုချမသွေ ဆက်လက် ဆောင်ရွက်ရမယ့် ကိစ္စဖြစ်တယ်လို့ RFA ကိုဒီကနေ့ ပြောဆိုလိုက် ပါတယ်။\n“ဒုတိယ ပင်လုံဆိုတာ မြန်မာနိုင်ငံရဲ့ ပြည်ထောင်စု လိုအပ်ချက် တစ်ခုလို့ ပြောနိုင်ပါတယ်။ ဒါ့ကြောင့် တခြား ဘယ်လို ကိစ္စတွေပဲ ရှိနေရှိနေ ဒီလိုအပ်ချက်ကို လက်လွှတ်စရာ မရှိပါဘူး။ လက်တွေ့ကျကျ လုပ်ပုံလုပ်နည်းတွေနဲ့ ပတ်သက်လို့ စဉ်းစားစရာတွေက အတော်များတာကြောင့်မို့လို့ နှောင့်နှေးနေတာ ဖြစ်ပါတယ်”\nRFA က အပတ်စဉ် တင်ဆက်နေတဲ့ လူထုနဲ့ ဒေါ်အောင်ဆန်းစုကြည် ကဏ္ဍအတွက် သောတရှင်တစ်ဦးရဲ့ မေးခွန်းကို ခုလို ဖြေကြားခဲ့တာ ဖြစ်ပါတယ်။\nပြီးခဲ့တဲ့၂၀၁၀ ခုနှစ် အောက်တိုဘာလ ၂၄ ရက်နေ့က စစ်ကိုင်းတိုင်း၊ ကလေးမြို့မှာ ကျင်းပတဲ့ ဇိုမီး အမျိုးသား ကွန်ဂရက် ၂၂ နှစ် မြောက် အခမ်းအနားမှာ ဒုတိယအကြိမ် ပင်လုံညီလာခံ ခေါ်ယူရေး ကြိုးပမ်းဖို့ တိုင်းရင်းသားတွေနဲ့ နိုင်ငံရေး အင်အားစု ခေါင်းဆောင်တွေ အပါအဝင် ဒီမိုကရေစီရေး လှုပ်ရှားသူတွေ သဘောတူ လက်မှတ် ရေးထိုးခဲ့ကြပြီး ကလေးမြို့ ကြေညာစာတမ်းကို ထုတ်ပြန် ခဲ့တာပါ။\nရန်ကုန်မြို့တွင် လယ်သမားများ ဆန္ဒပြ\nBy featured, မြတ်မိုး on October 27, 2011 1:14 pm\nရန်ကုန်မြို့ ဗိုလ်ချုပ် အောင်ဆန်းလမ်းပေါ်ရှိ အိုးအိမ်ဦးစီးဌာနအရှေ့တွင် ယနေ့ နံနက် ၉ နာရီ ၃၀ ခန့်က လယ်သမား ၅၀ ခန့်သည် သိမ်းဆည်းခံထားရသည့် ၎င်းတို့လယ်ယာမြေများ ပြန်လည်လုပ်ကိုင်ခွင့်ရရန် ဆန္ဒပြ တောင်းဆိုကြသည်။\nရန်ကုန် အိုးအိမ် ဦးစီးဌာန ရုံးရှေ့တွင် ဆိုင်းဘုတ်ကိုင်၍ ဆန္ဒပြနေသည့် လယ်သမားများကိုတွေ့ရစဉ် (ဓာတ်ပုံ - ဧရာဝတီ)\n“လျော်ကြေးမလို လယ်လုပ်ခွင့်သာလို”နှင့် “လယ်စိုက်ဧက မလျော့ပါးရေး လန ၃၉ အမိန့် ဖျက်သိမ်းပေး၊ လယ်ယာမြေပြန်လည် ခွဲဝေပေး” စသည့် စာတန်းပါ ဆိုင်းဘုတ်များ ကိုင်ဆောင်ပြီး လယ်သမားများက အိုးအိမ်ဦးစီးဌာနရှေ့တွင် ၁၅မိနစ်ခန့် ဆန္ဒပြခဲ့ကြ သည်ဟု ဆန္ဒပြပွဲ ဦးဆောင်သူ လယ်သမားများအရေး ကူညီပေးနေသည့် ရှေ့နေ ကိုဖိုးဖြူ က ပြောပြသည်။\nယင်း ဆန္ဒပြပွဲကို မြင်တွေ့ခဲ့သူ တဦးက“လုံထိန်းကားတွေ ရဲတွေရောက်လာပြီး မင်းတို့အခု လူစုခွဲပြီး ထွက်သွားကြ၊ နားမလည် ဘူးလား ဒါ တရားမ၀င်တဲ့ အလုပ်လို့ အော်ဟစ်ပြီး လူစုခွဲခိုင်းတယ်”ဟု ပြောသည်။\nအာဏာပိုင်များက ဆန္ဒပြသူများကို မိနစ်ပိုင်းအတွင်း လူစုခွဲခိုင်းပြီး အိုးအိမ်ရုံးရှေ့တွင် လုံခြုံရေးအပြည့်ချထားကြောင်း သိရသည်။\n“ဆန္ဒပြတဲ့ လူတွေနောက် မလှမ်းမကမ်းက လုံထိန်းကား ၅ စီး လိုက်နေတာတွေ့တယ်”ဟုလည်း မျက်မြင် ရန်ကုန်မြို့ခံတဦးက ဆို သည်။\nဆန္ဒပြသော လယ်သမားများသည် တောင်ဒဂုံ ဆိပ်ကမ်းမြို့နယ်နှင့် သန်လျင်မြို့နယ်မှ လယ်သမားများဖြစ်ပြီး ၎င်းတို့ လယ်မြေများကို သိမ်းယူလိုက်ခံရ၍ လယ်လုပ်ခွင့်များ ဆုံးရုံးနေသောကြောင့် ယခုကဲ့သို့ ဆန္ဒပြရခြင်းဖြစ်ကြောင်း တောင်ဒဂုံ ဆိပ်ကမ်း မြို့နယ် မှ လယ်သမားတဦးက ပြောသည်။\n“အကြောက်တရားရှိပေမယ့် ငတ်တာတော့ မခံနိုင်ဘူး၊ လယ်လုပ်ခွင့်ပဲ ပြန်လိုချင်တယ်”ဟု ၎င်းက ဆိုသည်။\nတောင်ဒဂုံ၊ မြောက်ဒဂုံ၊ ဒဂုံ ဆိပ်ကမ်း စသည့် မြို့နယ်များမှ လယ်သမား ၁၀၀၀ ကျော်၏ လယ်ဧက၂၀၀၀၀ နီးပါးကို ၂၀၀၉ ခုနှစ်မှ စ၍ အာဏာပိုင်များက သိမ်းယူခဲ့ခြင်း ဖြစ်ကြောင်း လယ်သမားများက ပြောဆိုကြသည်။\n▼ October (388)\n▼ Oct 27 (19)\nနိုင်ငံရေးပိုစတာကြောင့် အဖမ်းခံထားရသူ အစိုးရကိုမေး...\nအရပ်သားတဦးကို ရဲတပ်သားများ ထိုးကြိတ်မှု ကော်မ...\nလူငယ်များ ၀တ်ထားသော ရွှေဂတ် ဆန့်ကျင်ရေး တီရှပ်များ...\nရိုဟင်ဂျာ ပြဿနာ ကို ဘီဘီစီ က တစ်ပတ် အတွင်း မဖြေရှင...\nလွတ်မြောက်ရေး မီးရှူးတန်ဆောင်ဆု ဒေါ်အောင်ဆန်းစုကြည်...\nဒုတိယ ပင်လုံညီလာခံဟာ ပြည်ထောင်စုရဲ့လိုအပ်ချက်ဖြစ်တ...


Tinder ဘောက်ချာကုတ်နံပတ် ဖြည့်သွင်းမှုဆိုင်ရာ အခက်အခဲများ – Coda Payments Myanmar\nငွေပေးချေမှုဆိုင်ရာ ပြဿနာများနှင့် အခြားသော ၀ယ်ယူမှု အခက်အခဲများ\nShop Now နှိပ်ပြီး ရှေ့ဆက်မသွားတော့ပါ။ ဘာဆက်လုပ်ရပါမလဲ\nLeague Of Legends: Wild Rift အတွက် Wild Core ၀ယ်ယူရာတွင် Error ပြနေပါသည်။ ဘာဆက်လုပ်ရပါမလဲ\nPUBG UC ၀ယ်ယူရာတွင် "Please Choose Another Region To Recharge" / "Welcome Back' ပြနေပါသည်။ ဘာဆက်လုပ်ရပါမလဲ\nမိမိ၀ယ်ယူနေစဥ် Error နံပတ် တခုကို ရရှိပြီး ၀ယ်ယူမှု မအောင်မြင်ခဲ့ပါ။ ဘာဆက်လုပ်ရပါမလဲ။\nဒီလအတွက် Starlight Member ၀ယ်ယူခဲ့ပြီးသော်လည်း ဖော်ပြထားသော ဒီလရဲ့ Skin ကို မရရှိသေးပါ\nTinder ဘောက်ချာကုတ်နံပတ် ဖြည့်သွင်းမှုဆိုင်ရာ အခက်အခဲများ\nအီးမေးလိပ်စာ မှားယွင်းစွာ ထည့်ခဲ့မိသည့်အတွက် ဘောက်ချာကုတ်နံပတ် မရရှိခဲ့ပါ\nဘောက်ချာကုတ်နံပတ် ၀ယ်ယူပြီးပါက ဘယ်မှာ ရှာတွေ့နိုင်မလဲ\n၀ယ်ယူမှူတွင် OTP ကုဒ်ရရှိအောင် ပြုလုပ်နည်း လမ်းညွှန်။\nမေးခွန်။ ။ကျွန်ုပ်၏ ဝယ်ယူမှု အားဆောင်ရွက်ဖြည့်ဆည်းရာတွင် မအောင်မြင်ခဲ့သော်လဲ၊ငွေဖြတ်သွားပါသည်။\nAugust 09, 2021 04:52\nသင့်ရဲ့ Tinder voucher code နဲ့ ပတ်သတ်ပြီး အခက်အခဲများ ရှိနေပါက အောက်ပါအချက်ပါ Terms and Conditions ကို အရင် စစ်ကြည့်ပေးပါ\nဘောက်ချာ Terms and Conditions:\nတကြီမ်သာ အသုံးပြုနိုင်သည်။ ကြီမ်ဖန်များစွာ အသုံးပြုလို့ မရပါ။\nနိုင်ငံ ကန့်သတ်ချက်။ သင်ဝယ်ယူထားသော ဘောက်ချာကုတ်ကို သင်ဝယ်ယူခဲတဲ့ နိုင်ငံအတွင်းသာ redeem လုပ်လို့ရပါမည်. (ဥပမာ မြန်မာပြည်မှ ဝယ်ယူထားသော ဘောက်ချာကုတ်ကို မြန်မာပြည်တွင်းမှဘဲ မြန်မာဖုန်းနံပတ်နဲ့ Register လုပ်ထားတဲ့ အကောင့်ကဘဲ Redeem လုပ်လို့ရပါမယ်)\nSubscription ကန့်သတ်ချက်။ မိမိရဲ့ tinder အကောင့်တွင် ယခင်လက်ကျန် Subscription သက်တမ်းရှိနေပါက ဘောက်ချာကို Redeem လုပ်လို့မရပါ။ တချို့သော ကိစ္စရပ်များတွင် မိမိရဲ့ Tinder အကောင့်တွင် ယခင်လက်ကျန် Subscription သက်တမ်းရှိနေပါက ရက် ၃၀ မှ ၆၀အတွင်း ဘောက်ချာ Redeem လုပ်လို့မရပါ။\nအကောင့်ကန့်သတ်ချက်။ ဘောက်ချာကုတ်ကို အကောင့်ပိုင်ရှင်တယောက်က redeem လုပ်ဆောင်ခဲ့ရန် ကြိုးစားခဲ့ပါက ထို ဘောက်ချာကုတ်ကို redeem လုပ်လို့ ရသည် ဖြစ်စေ မရသည် ဖြစ်စေ ထို အကောင့်ပိုင်ရှင်တဦးတည်းကသာ ၎င်းဘောက်ချာကုတ်ကို redeem လုပ်လို့ရမည် ဖြစ်ပါသည်။\nဘောက်ချာသက်တမ်း။ Tinder Voucher code ကို ဝယ်ယူပြီးပါက ချက်ချင်း (သို့မဟုတ်) ဝယ်ယူသည့်နေ့မှ ရက် ၃၀ အထိ redeem လုပ်လို့ရပါသည်။\nအောက်ပါအချက်များသည် သင်ဘောက်ချာကုတ်ကို redeem လုပ်ဆောင်ရာတွင် Error ဖြစ်သည့်အခါ ပြသမည့်စာများ ဖြစ်ပီး ဘာကြောင့် Error ပြရလဲဆိုတာ ရှင်းပြပေးထားပါတယ်။\nError code များ:\n- သင်ရဲ့ ဘောက်ချာက အသုံးပြုပြီးသား ဖြစ်နေပါတယ်။\n- သင့်ရဲ့ Tinder အကောင့်တွင် ယခင်လက်ကျန် Subscription သက်တမ်းရှိနေပါတယ်။\n- သင်သည် ဘောက်ချာကုတ်သည် ""နိုင်ငံကန့်သတ်ချက်"" နှင့် ညှိစွန်းနေပါသည်။\n- သင့်ရဲ့ Tinder အကောင့်တွင် ယခင်လက်ကျန် Subscription သက်တမ်းရှိနေပါတယ်။ ရက် ၃၀ ပြည့်ပီးမှ ပြန်လည် redeem လုပ်ပါ။\n- Server error ဖြစ်သွားပါသည်။ ကျေးဇူးပြုပြီး ၂၄ နာရီ စောင့်ဆိုင်းပြီးမှ ပြန်လည် Redeem လုပ်ဆောင်ပေးပါ။\n- တခြားအကောင့်ပိုင်ရှင်တယောက်က သင်ရဲ့ ဘောက်ချာကုတ်ကို redeem လုပ်ဆောင်ခဲ့ပါသည်. သို့ပေမဲ့ သူလုပ်ဆောင်ချက် မအောင်မြင်ခဲပေမဲ့ ""အကောင့်ကန့်သတ်ချက်"" အရ သင်က Redeem လုပ်လို့မရတော့ပါဘူး။\n- ဘောက်ချာသက်တမ်း ကုန်ဆုံးသွားပါပီ။\n- သင့်ရဲ့ Tinder အကောင့်တွင် ယခင်လက်ကျန် Subscription သက်တမ်းရှိနေပါတယ်။ ၎င်း Subscription ကုန်မှ ထပ်မံ Redeem လုပ်ဆောင်ကြည့်ပါ။\n240 out of 272 found this helpful


Trans Siberian ခရီးစဉ်-၉ – Hsu Myat Moe\nTrans Siberian ခရီးစဉ်က စခဲ့တာ အတော်ကြာခဲ့ပြီဆိုပေမယ့် တကယ့် Trans Siberian ရထားစီးတဲ့ အတွေ့အကြုံက အခုမှစတာပါ ။ အခုရောက်နေတဲ့ Irkutsk မြို့ က နေ Europe Asia Border ဘော်ဒါရှိတဲ့ Yekaterinburg ဆိုတဲ့ မြို့ကို ရထားစီးပြီးသွားကြမှာပါ ။ ၅ ၇က်နေ့မနက် ၃ နာရီ ၃၇ မိနစ်ကနေ ထွက်လာတဲ့ ရထားဟာ Yekaterinburg ကို ၇ ရက်နေ့ မနက် ၅ နာရီ ၂၈ မိနစ်မှာ ရောက်လာမှာဖြစ်ပြီး ရထားပေါ်မှာ စုစုပေါင်းကြာချိန်က ၄၈ နာရီကျော်ပါ။ အမှန်အတိုင်းပြောရရင် ဒီအတွေ့အကြုံဟာ ဒီခရီးစဉ်စတည်းက တအားလိုချင်ခဲ့တဲ့ အတွေ့အကြုံပါ ။ ရထားပေါ်ချောချောမောမော ရောက်လာပြီး အိပ်ရာခင်းတွေလဲကာ မနက်လည်းစောသေးတာမို့ ပြန်အိပ်လိုက်ကြပါတော့တယ်။\nရထားကလည်း ငြိမ့်ငြိမ့်ညောင်းညောင်းနဲ့ ချော့သိပ်နေသလို အိပ်လို့ကောင်းလှတာမို့ ခေါင်းချတာနဲ့ တန်းအိပ်ပျော်သွားတာ ရထားပေါ်လူတွေတက်လာတော့မှပဲ နိုးပါတော့တယ် ။ ရထားဟာ မြို့လေးတစ်မြို့မှာရပ်ပြီး လူတင်လူချလုပ်တာပါ ။ ခရီးသွားရာသီမဟုတ်ပေမယ့် ကိုယ်တွေစီးလာတဲ့ရထားက လိုကယ်ရထားတွေဆိုတော့ လိုကယ်တွေအများကြီးစီးကြတဲ့ရထားပဲဆိုပါတော့ ။ ကံကောင်းချင်တယ်ပြောရမလားပဲ လိုကယ်တွေနဲ့ခရီးသွားချင်တဲ့ ကိုယ့်အတွက် အတွေ့အကြုံကောင်းပါပဲ… ကိုယ့်အိပ်စင်ရဲ့ အပေါ်ထပ်ကို လူတစ်ယောက် ကိုယ့်ခြေရင်းဘက်က အိပ်စင် နှစ်ခုကို အသက် late ၅၀ အရွယ် စုံတွဲတစ်တွဲတက်လာပါတယ် ။ တက်လာတာကိုသိပေမယ့် ကိုယ်ကတေ့ာ အိပ်ကောင်းကောင်းနဲ့ဆက်အိပ်လိုက်တာ မိုးစင်စင်လင်းမှာပဲ နိုးလာပါတော့တယ် ။ရောက်ချင်လှတဲ့ခရီးကို ရောက်လာရပြီ ဘယ်လိုခံစားရသလဲဆိုတော့…. ဂျိုင်းပတ်စော်နံတယ်လို့ခံစားရပါတယ်.. ။\nTrans Siberian ရဲ့ ပထမဆုံးအတွေ့အကြုံက ဂျိုင်းပတ်စော်နံရသလဲဆိုတော့ ကိုယ့်အိပ်စင်အပေါ်ထပ်ကလူက အနွေးထည်အထူကြီးကိုချွတ်လိုက်လို့ပါပဲ ။ ရာသီဥတုကလည်းအေးတာမို့ ရေမချိူးကြတော့ အနံ့အသက်မကောင်းတာပါ ။ ဖြစ်ချင်တော့ ကိုယ်ကလည်း အနံ့ဆန်းဆန်းတင့်ဆိုတော့ လိုကယ်တွေနဲ့ စကားပြောကြည့်မယ် ဆိုတဲ့ ဆုံးဖြတ်ချက်ကို ချက်ချင်းမေ့လိုက်ပါတော့တယ် ။ ရထားပေါ်မှာ ပထမဆုံးနေတဲ့ နေ့ဆိုတော့ ကိုယ့်ပလန်က စစ်နှင့်ငြိမ်းချမ်းရေးစာအုပ်ကိုဖတ်မယ် ။ ရွှေဥဒေါင်းစာအုပ်တွေဖတ်မယ် ။လိုင်းမိရင် အင်တာနက်သုံးမယ်ဆိုပြီး စီစဉ်ထားပါတယ် ။ နောက်ပြီး သူငယ်ချင်းတွေနဲ့အတူ ဖဲရိုက်ကြမယ် သီချင်းနားထောင်မယ်စသည်ဖြင့် စီစဉ်ထားပါတယ် ။ ပါလာတဲ့မုန့်တွေနဲ့ မနက်စာစားပြီး ဖဲခဏရိုက်ကြပါတယ်။ ဟိုဟိုဒီဒီလျှောက်ကြည့် ပြတင်းက မြင်ရတဲ့ရှုခင်းတွေကို ဓာတ်ပုံရိုက်မယ် ပြီးရင်စာဖတ်မယ်လို့မှတ်နေတုန်း ကိုယ့်အပေါ်ထပ်က မင်းသားနိုးလာပြီး အောက်ဆင်းလာပါတော့တယ်။\nမင်းသားက အနံ့တသင်းသင်းနဲ့ဆိုတော့ ကိုယ်တွေမှာ သူ့ကို စကားရဲရဲမပြောဝံ့ပါဘူး ။ အောက်ထပ်က လူရဲ့ထုံးစံ အိပ်ရာသိမ်းပြီးအပေါ်ထပ်ကလူကို နေရာပေးရပါတယ်။ ကိုယ့်အိပ်ရာသိမ်းလိုက်ပြီးတော့ သူ့ကိုနေရာပေးပါတယ် ။ သူကလည်း အိပ်စင်ခြေရင်းခပ်လှမ်းလှမ်းမှာထိုင်ပြီး စကားစမြည်ပြောဖို့လုပ်ပါတယ် ။ ဘာသာစကားမတူ စကားမပေါက်တော့ သူလည်းသိပ်ကြာကြာမနေနိုင်ပါဘူး ။ ပါတာထုတ်စားပြီး ခြေရင်းက စုံတွဲနဲ့ စကားခဏပြောကာ အိပ်စင်ပေါ်ကို ပြန်တက်သွားပါတော့တယ် ။ အိပ်စင်ပေါ်မှာ အနေရကျပ်ပေမယ့် အနံ့က ပြင်းလွန်းတော့ ကိုယ်တွေမှာ နေစရာနေရာမရှိ ။ သူလည်းရိပ်မိတဲ့ပုံပါပဲ ။ အတော်လေးကြာပြီးတဲ့နောက်မှာတော့ အိမ်သာသွားပြီး သန့်ရှင်းရေးတွေ ဘာတွေလုပ်လိုက်တဲ့ပုံပါပဲ ။ အနံ့က ပျောက်သွားပါတယ်။ ညနေပိုင်းရောက်တော့ သူလည်းရထားပေါ်က ဆင်းမှာ ကိုယ်တွေမှာ အသက်ရှုချောင်ပါတော့တယ်။\nကိုယ့်ရဲ့ စစ်နဲ့ငြိမ်းချမ်းရေးစာအုပ်ကိုလည်းမဖတ်ဖြစ်တဲ့အပြင် ရထားကလည်းလှုပ်တုပ်လှုပ်တုပ်လို့ စာအုပ်လေးကိုင်ပြီးအိပ်ပျော်သွားတာ မရည်မတွက်နိုင်အောင်ပါပဲ ။ စာဖတ်မယ်ဆိုပြီး နားကျပ်လေးတပ် ဟိုဘက်စောင်းလိုက်ရင် အိပ်ပျော်သွားရော ။ ပုံမှန်အားဖြင့်ကိုယ်ဟာ အအိပ်နည်းတဲ့သူပါ။ ရထားပေါ်မှာ စာစိမ်ပြေနပြေဖတ်ပြီး နားမယ်လို့မှတ်ပေမယ့် စာဖတ်တဲ့အဆင့်ကိုမရောက်၊ ပတ်ဝန်းကျင်ကို မကြည့်အားဘဲ ရောက်တဲ့အရပ်မှာ ခေါင်းထိုးပြီးအိပ်နေပါတော့တယ် ။ ဒီခရီးမသွားခင်တည်းက ခဏခဏပြောဖြစ်တဲ့ စကားရှိပါတယ် ။ ဥရောပနဲ့ အာရှ မတူတဲ့ ပတ်ဝန်းကျင်အလှတရားတွေကို တစိမ့်စိမ့်ခံစားချင်လို့ ဒီခရီးစဉ်ကိုလာခဲ့တာပါ ။ ခုတော့ရထားပေါ်မှာ အိပ်ပဲအိပ်နေလို့ သူငယ်ချင်းတွေတောင်ဟားကြပါသေးတယ်။ ရထားပေါ်မှာ ပထမတစ်ရက်ကတော့ ရှိတာလေးစားပြီး ဂျိုင်းနဲ့ တသင်းသင်းနဲ့ ပြီးသွားခဲ့ပါတော့တယ် ။\nဒုတိယနေ့ကိုမရေးခင် ရထားအနေအထားလေးကိုပြောပြချင်ပါသေးတယ်။ ကိုယ်တွေစီးတဲ့ရထားက 3rd class ဆိုတော့ အခန်းဖွဲ့မထားဘဲ တစ်တွဲလုံးအိပ်စင်တွေအပြည့်ပါပါတယ်။ ရထားရဲ့ ဘယ်ဘယ်အစွန်းမှာ အိမ်သာ ၂ လုံးက နေ ၃ လုံးပါသလို တစ်ချို့အတွဲတွေမှာတော့ အိမ်သာတစ်လုံးက ညာဘက်အစွန်း ရထားတွဲထိန်းအခန်းနားမှာရှိတတ်ပါတယ်။ ရထားတွဲထိန်းအခန်းလေးမှာ တွဲထိန်းနေသလို မုန့်လေးတွေ အာလူးအမှုန့် mash potato ကော်ဖီလက်ဖက်ရည်တွေဝယ်စားလို့ရပါတယ် ။ ဒါ့အပြင် Trans Siberian အမှတ်အသားပါတဲ့ ရေခွက်ကလေးတွေလည်း ငှားလို့ရပါသေးတယ် ။ တွဲထိန်းအခန်းရှေ့မှာလည်း ရေပူစက်ကလေးပါရှိတာမို့ အဆင်ပြေလှပါတယ် ။ တွဲထိန်းက အမှတ်တရလက်ဆောင်ပစ်စည်းတွေလည်းရောင်းပါသေးတယ်။ လက်ဆောင်ပစ်စည်းတွေကို တွဲထိန်းအခန်းထဲမှာဝယ်လို့ရသလို တွဲထိန်းက ဘူတာကြီးတွေမှာအဆင်းအတက်မလုပ်ခင် တစ်တွဲလုံးလှည့်ပြီး လိုက်ရောင်းတတ်ပါသေးတယ်။\nအိမ်သာတွေက အများသုံးဆိုပေမယ့် ညစ်ပတ်တဲ့အထဲမပါပါဘူး ။ သုံးလို့အဆင်ပြေပါတယ် ။ ဒါ့အပြင် တစ်ရှုးတွေ၊ တစ်ခါသုံးအိမ်သာကမုတ်ကာဗာလေးတွေပါပါသေးတယ် ။ ဘတ်ထရီလည်းဖြည့်လို့ရတဲ့ ပလတ်ပေါက်လေးတွေလည်းရှိပါတယ်။ လက်ဆေးဆပ်ပြာတွေဘာတွေရှိတာမို့ ကိုယ်လက်သန့်စင်တာတွေပါလုပ်လို့ရပါတယ်။ ပထမတွဲတို့လို ရေချိူးခန်းတွေမပါပေမယ့် လေးဆယ့်ရှစ်နာရီစာနေဖို့အဆင်ပြေပါတယ်။ ရထားအိပ်စင်တွေကလည်း သက်တောင့်သက်သာရှိပြီး လီနင်တွေလျှော်ဖွတ်ထားတာမို့ သန့်သန့်ရှင်းရှင်းပါပဲ ။ တစ်တွဲလုံးလည်းအမှိုက်တွေဘာတွေမရှိတာမို့ အနံ့အသက်လည်းကင်းပါသေးတယ်။ လိုကယ်ရထားမို့ လူမနည်းပေမယ့် ရထားတစ်စီးလုံးပြည့်နေတာမျိုးမဟုတ်ပါဘူး ။ ကိုယ်တွေနဲ့နီးတဲ့ခုံတွေမှာသာ လူပြည့်နေပေမယ့် တစ်တွဲလုံးလူသိပ်မများလှပါဘူး။\nရထားပေါ်မှာဆိုတော့ စားစရာသောက်စရာအနေနဲ့ ပါလာတာလေးတွေကိုပဲစားရပါတယ် ။တွဲထိန်းဆီမှာ မုန့်လေးတွေကလည်းခဏခဏစားရင်ငြီးငွေ့လာပြန်တော့ ရထားရပ်မယ့် အချိန်ကိုစောင့်ကြရပါတယ် ။ ရထားကလည်း လမ်းတစ်လျှောက်ခဏပဲရပ်တာဆိုတော့ စားစရာသောက်စရာဆင်းဝယ်ဖို့အဆင်မပြေပါဘူး ။ ဒီတော့ ထမင်းစားတဲ့အခါ ခါက်ဆွဲပြုတ်တွေနဲ့ပဲ နှစ်ပါးသွားနေကြတဲ့ကိုယ်တွေ သနားစရာကောင်းတဲ့ပုံပေါက်တယ်ထင်ပါတယ် ခြေရင်းကုတင်က အန်တီကြီးလင်မယားက လတ်လတ်ဆတ်ဆတ် ခရမ်းချဉ်သီးတွေပေးပါတယ်။ သူတို့ကတော့ စားစရာသောက်စရာတွေကို ထုတ်ပိုးလာတာမို့ အစုံအလင်ပါပဲ ။ ဒါ့အပြင် သူ့အမျိူးသားက ဆီးချို သွေးတိုးရှိတော့ အစားဆင်ခြင်ရတယ်လို့ ပြောပြပါသေးတယ်။ အန်ကယ်ကြီးကတော့လစ်ရင်လစ်သလို စားတယ် အစားမဆင်ခြင်ဘူးဆိုပြီး ပြောပြပါတယ်။ သူတို့ကလည်း ရုရှားတစ်ဝက် အင်္ဂလိပ်လိုတစ်ဝက်ကြိုးစားပြီးပြော ကိုယ်တွေလည်း လက်ဟန်ခြေဟန်နဲ့ နားလည်အောင်ကြိုးစားကြရပါတယ်။\nအဆင်ပြေသလိုစား ပတ်ဝန်းကျင်ကို ခဏလောက်ငေးပြီး ဓာတ်ပုံတွေဘာတွေမရိုက်နိုင်တော့ဘူး…. အားတာနဲ့ စာအုပ်ကိုင်ပြီး အိပ်တဲ့ဇာတ်လမ်းကိုဆက်ရိုက်နေပါတော့တယ်။ နိုးလာရင် မွန်ဂိုကနေသယ်လာတဲ့ စပျစ်သီးခြောက်ကို ရေနွေးကြမ်းလေးနဲ့ မျှောသောက်ပြီး ခြေရင်းက လင်မယားနဲ့ စကားစမြည်ပြောဖြစ်ပါတယ်။ အိပ်လိုက်စားလိုက် ပတ်ဝန်းကျင်ကိုငေးလိုက်နဲ့ သာယာအေးချမ်းတဲ့ နေ့ရက်တွေပါပဲ။ ညနေပိုင်းလောက်မှာ ကိုယ်အိပ်ပျော်နေတုန်း ရထားဟာ ဘူတာကြီးတစ်ခုမှာထိုးရပ်လိုက်ပါတယ်။ Street Vendor လမ်းဘေးဈေးသည်တွေကို တွေ့တော့ သူငယ်ချင်းတွေ lake baikal မှာစားခဲ့တဲ့ omul ငါးတွေဆင်းဝယ်ပြီး ကိုယ့်ကိုလည်း နှိုးကာ ကျွေးကြပါတယ်။ စားပြီးသောက်ပြီး ခြေဆန့်လက်ဆန့်အောက်ကို ဆင်းပြီး ဓာတ်ပုံလေးဘာလေးရိုက်ကြပါတယ်။ ကိုယ့်ခြေရင်းက အန်ကယ်တို့ စုံတွဲလည်းဆင်းကြတာမို့ နှုတ်တောင်သေချာဆက်ခွင့်မကြုံလိုက်ပါဘူး ။ သူတို့ဓာတ်ပုံလေးတစ်ပုံပဲ အမှတ်တရ snap shot ဖမ်းဖြစ်ခဲ့ပါတယ်။\nဒီညကရထားပေါ်မှာအိပ်ရတဲ့ နောက်ဆုံးညပါ ။ မနက်ဖြန်မနက်အစောကြီးမှာ Yekaterinburg ကိုရောက်မှာပါ ။ ဒီတစ်ခါရပ်တဲ့ ဘူတာက ကြီးလို့ ထင်ပါတယ် တက်တဲသူ အရမ်းများပါတယ်။ ကိုယ်တွေအတွဲမှာတင် အားကစားသမားတစ်အုပ်စုနဲ့ ကျောင်းသားတွေတစ်အုပ်စု စုစုပေါင်း နှစ်အုပ်စုအပြင် တခြားခရီးသည်းတွေအများကြီးလည်း တက်လာကြပါတယ် ။ ညနေလည်းအတော်စောင်းပြီ ပါဝါဘဏ့်တွေ ဖုန်းဘတ်ထရီတွေလည်း အားကုန်ခါနီးပြီမို့အားသွင်းမယ့် နေရာလိုက်ရှာကြပါတယ်။ တစ်တွဲလုံးမှာ အားသွင်းတဲ့နေရာ သုံးခု ရှိပေမယ့် အရင်ကတော့ ရထားပေါ်လူနည်းတာမို့ တွေ့တဲ့နေရာမှာ ဖြည့်ထားလိုက်ရင်အဆင်ပြေပါတယ်။ ခုတော့ ရထားတစ်တွဲလုံးလူပြည့်တဲ့အပြင် အားလုံးလိုလို ပြည့်နေတာမို့ နေရာလိုက်ရှာရခြင်းပါ ။\nကိုယ်တွေအိပ်စင်ဘေးနားက အားကစားသမားအုပ်စုနားမှာ အားသွင်းတဲ့ နေရာတစ်ခုရှိပါတယ်။ သူတို့က ဖုန်းတစ်လုံးထဲကို အားဖြည့်ထားတာတွေ့တာမို့ ယူနီဗာဆယ် မီးပလပ်နဲ့ရှဲလို့ရလားလို့ ကိုယ်ကမေးလိုက်တော့ သူတို့ကရပါတယ်တဲ့။ ဒါ့အပြင် ကိုယ်ဝတ်ထားတဲ့ Run Against Cancer Shirt လေးကိုမြင်တော့ သူတို့က စိတ်ဝင်စားပြီး ကိုယ့်ကိုအားကစားသမားလားဆိုပြီးမေးပါတယ် ။ ရုံးက စပွန်စာပေးလို့ ပြေးကြတဲ့ပွဲဆိုပြီး ပြောပြလိုက်ပါတယ် ။ ဒါ့အပြင် မြန်မာပြည်အကြောင်းကိုလည်းစိတ်ဝင်စားကြတဲ့အပြင် စင်ကာပူမှာနေတယ်ဆိုတော့ ပိုပြီးစိတ်ဝင်စားကြပြန်ပါရော ။ ၀မ်းနည်းစရာကောင်းတာက စင်ကာပူကိုသူတို့သိပြီး မြန်မာပြည်တို့ ထိုင်းတို့ကိုတော့မသိပါဘူး ။ စင်ကာပူနားက အင်ဒိုကိုသွားလည်ဖို့အစီစဉ်ရှိတယ်ဆိုတော့ ရောက်ရင်ဝင်ခဲ့ဖို့ဖိတ်လိုက်ပါသေးတယ်။ ကိုယ့်ကိုလည်း ဆိုရှယ်မီဒီယာသုံးလားဆိုပြီးတော့ instagram လိပ်စာပေးပြီး connect လုပ်လိုက်ကြပါတယ်။ သူတို့တွေက အင်ဂျင်နီယာတွေဖြစ်ပြီးတော့ ပိတ်ရက်မှာ ရုံးက လိုက်ပို့ပေးလို့ စက်ဘီးစီးတဲ့ ခရီးသွားကြတာပါ။\nအားလုံးထဲမှာ Max ဆိုတဲ့တစ်ယောက်က အင်္ဂလိပ်လိုအတော်ပြောနိုင်ပါတယ်။ ဒါပေမယ့် အားလုံးကတော့ ခြေဟန်လက်ဟန်သုံး တတ်သလိုပြောကြပါတယ်။ အမှတ်တရဓာတ်ပုံတွေရိုက်ပြီး ကိုယ့်ကို စာတစ်စောင်ရေးပေးကြပါသေးတယ် ။ ကိုယ်လည်းအားလုံးအတွက်စာလေးတွေလိုက်ရေးပေးပြီး မုန့်တွေလဲစားကြပါတယ်။ ရုရှားလိုရေးထားတဲ့စာမို့ နားမလည်ပေမယ့် ဘယ်အချိန်ဖတ်ဖတ် ရင်ထဲနွေးအောင်ပျော်ရပါတယ်။ ဒါ့အပြင် သူတို့အုပ်စုထဲက လူတစ်ယောက်က For Ladies ဆိုပြီး ဂစ်တာတီးကာ သီချင်းတွေဆိုပြပါသေးတယ်..။ ခဏတာတွေ့ရပေမယ့် ရုရှားလူမျိူးတွေက သာမန်လူတွေလိုပဲ အထူးအဆန်းမြင်ရင် စပ်စုတယ်…သဘောကောင်းတယ် ပျော်ပျော်ပါးပါးနေတတ်ကြပါတယ်။ ရုပ်ရှင်တွေထဲကလည်း ဗော်ဒဂါတွေတချိန်လုံးမော့ပြီး သောင်းကျန်းကြတဲ့လူတွေမဟုတ်ပါဘူး ။ သူသူကိုယ်ကိုယ်သာမန်လူတွေပါပဲ ။ ကိုယ့်အတွက်တော့ သူတို့နဲ့တွေ့ရတာဟာ ဒီခရီးစဉ်အတွက် တန်ဖိုးဖြတ်မရတဲ့ ဆုလာဘ်တစ်ခုပါပဲ ။ ကိုယ့်သူငယ်ချင်းတစ်ယောက်ကလည်း ကျောင်းသားလေးတွေအုပ်စုနဲ့ ဘော်ဒါဖြစ်နေတာမို့ ဒီတစ်ညအတွက်ကတော့ကိုယ်တွေ ၃ ယောက်ဟာ Trans Siberian ရထားနံပါတ် 043Э ပေါ်က Star တွေပါပဲ ။\nကိုယ်တွေအိပ်ချိန် ညသန်းခေါင်ကျော်မှာတော့ အင်ဂျင်နီယာ့ အုပ်စုလည်း သူတို့ဌာနီကို ရောက်ပြီမို့ ရထားပေါ်ကနေဆင်းသွားကြတာပါတယ် ။ ဒါပေမယ့် မအိပ်ခင်တည်းက ဆင်းတော့မယ်ဆိုပြီးပြောပြထားတာရယ် instagram မှာ သူငယ်ချင်းဖြစ်နေတာမို့ရယ် ခုချိန်ထိ အဆက်သွယ်မပြတ်သေးပါဘူး ။ ရထားပေါ်က ဒုတိယနေ့ကတော့ အမှတ်တရတွေနဲ့ ပြီးသွားပြီး ပတ်ဝန်းကျင်အသစ်ကလူတွေအကြောင်း အကျင့်စရိုက်တွေကိုသိရသလို မိတ်ဆွေအသစ်တွေတိုးတဲ့နေ့ပါပဲ ။ မနက်အာရုံတက် ငါးနာရီခွဲမှာတော့ Yekaterinburg ကို ရောက်လာပါတယ်။ ဒီနေ့အစီစဉ်ကတော့ ဟော်တယ် မှာ လုပ်ပြီး Europe Asia Border နဲ့ နောက်ဆုံးဇာဘုရင်မိသားစုအတွက် ရည်ရွယ်ပြီးလုပ်ထားတဲ့ သစ်သားသီးသန့်နဲ့တည်ဆောက်ထားတဲ့ ကိုသွားလည်ကြမှာပါ ပြီးရင် မြို့ထဲကိုသွားပတ်ကြည့်ကြမယ် ။ အဲဒီည ၂၃ နာရီမှာတင်ပဲ ရထားပေါ် ပြန်တက်ပြီး စိန်ပီတာစဘတ်ကို သွားကြမှာပါ။\nYekaterinburg ဟာ လူဦးရေ တစ်မီလီယံ ကျော်နေထိုင်တဲ့ မြိ့ကြီးဖြစ်ပြီး ရုရှားရဲ့ စတုတ အကြီးဆုံး မြို့တော်ဖြစ်ပြီး Urals တောင်တန်းကြီးတွေရဲ့အရှေ့ဘက်မှာ တည်ရှိတဲ့မြို့ပါ ။ ယူရုပ်နဲ့အေးရှ ဘော်ဒါတည်ရှိရာ မြို့ဖြစ်တာမို့ ဆိုက်ဘေးရီးယန်းခရီးသည်တွေ မဖြစ်မနေ၀င်ကြတဲ့မြို့ပါပဲ ။ Irkutsk တို့လို ဈေးမပေါလှဘဲ ဈေးကြီးတဲ့အထဲပါပါတယ် ။ Iset မြစ်အနီးမှာတည်ထားတဲ့မြို့ မို့လို့ တံတားကြီးတွေရှိသလို ဥရောပမြို့တွေထုံးစံ တစ်မြို့လုံးပတ်လို့ရတဲ့ ထရမ်ရထားလေးတွေရှိပါတယ်။ မြို့ကိုရောက်ရောက်ချင်းဘဲ ရထားဘူတာက ဆိုင်လေးတစ်ဆိုင်မှာ မနက်စာစားကြပါတယ် ။ ပြီးတော့ taxi စီးပြီး Hostel R.E.D. မှာ ခဏနားကြပါတယ် ။ ကိုယ်တွေရောက်တဲ့အချိန်မှာ စောသေးတော့ ဟော်တယ်ချက်ကင်ဝင်လို့မရသေးပါဘူး ။ ရေမိုးချိူးပြင်ဆင် ၊ အ၀တ်လျှော် အ၀တ်လှမ်းကိုပဲ ဦးစားပေးလုပ်ကြရပါတယ်။ အ၀တ်တွေကများတော့ တစ်ကြိမ်တည်းနဲ့မရ နှစ်ကြိမ်လျှော်ရတာမို့ reception က ကောင်မလေးက ကူညီပေးပါတယ်။\nအားလုံးပြီးတဲ့အချိန်မှာတော့ တက်စီခေါ်ပြီး နောက်ဆုံးဇာဘုရင်မိသားစုလုပ်ကြံခံရတဲ့အထိမ်းအမှတ်အဖြစ် သစ်သားသီးသန့်နဲ့တည်ထားတဲ့ Guinea Yama အမည်ရ ဘုန်းကြီးကျောင်း ခုနှစ်ကျောင်းရှိတဲ့နေရာကိုသွားလည်ကြပါတယ်။ Holy Ground ဖြစ်တာမို့ ခေါင်းကို ပါလာတဲ့ ပုဝါစလေးတွေနဲ့ အုပ်ရသလို အောက်ပိုင်းကိုလည်း အ၀တ်စလေးနဲ့ပတ်ကြရပါတယ် ။ အ၀တ်စကိုလည်း အ၀င်ဝမှာ ငှားပေးပါတယ် ။ စားသောက်ဆိုင်လေးတွေ၊အမှတ်တရပစ်စည်းဆိုင်လေးတွေရှိပါတယ် ။ဒါ့အပြင် ဇာဘုရင်မိသားစု ငါးဦးနှင့် အိမ်ဖော် နှစ်ဦး ..တစ်ဦးချင်းစီကိုရည်ရွယ်ပြီးတည်ဆောက်ထားတဲ့ သစ်သား ဘုန်းကြီးကျောင်းလေးတွေဟာ လက်ရာတွေခမ်းနားလှသလို အမွေအနှစ်တွေကိုလည်း ကောင်းမွန်စွာထိန်းသိမ်းစောင့်ရှောက်ထားကြပါတယ် ။ ကိုယ်တွေသွားလည်တဲ့နေ့က တနင်္ဂနွေလည်းဖြစ်တဲ့အပြင် ဘာသာရေးအထိမ်းအမှတ်ပွဲလေးတစ်ခုရှိတာမို့ လူတွေစည်ကားလှပါတယ်။ ကိုယ်တွေလည်း အမည်မသိပွဲလေးကိုဝင်တက်ပြီး ဘုန်းကြီးတွေနဲ့အမှတ်တရဓာတ်ပုံတွေရိုက်ကြပါတယ်။\nအကြီးဆုံးဘုန်းကြီးကျောင်းမှာပွဲကျင်းပတာဖြစ်ပြီးတော့ အကြီးဆုံးဘုန်းတော်ကြီးက ကျောင်းကို တစ်ပတ်လှည့်ပြီး ကောင်းချီးပေးပါတယ်။ ကျောင်းအောက်မှာပြတိုက်ကလေးရှိတဲ့ အပြင် တခြားဘုန်းကြီးကျောင်းလေးတွေမှာလည်း ဆိုင်ရာဆိုင်ရာ ပွဲလေးတွေလည်းရှိပါသေးတယ်။ ဘာသာစကားနားမလည်တာရယ် ဘာသာမတူတာရယ်ကြောင့်သာ ဘာပွဲမှန်းမသိကြပေမယ့် သူတို့ Orthodox ဘာသာဝင်တွေရဲ့အထွဋ်အမြတ်ထားကြတဲ့ပွဲလေးတစ်ပွဲဖြစ်ပါတယ် ။ ဒါကြောင့် ကိုယ်တွေလည်း သူတို့ရဲ့ ဓလေ့ထုံးစံကိုလေးစားသောအားဖြင့် စည်းကမ်းတကျပါဝင်ဆင်နွှဲခဲ့ကြပါတယ် ။ ဘုန်းကြီးတွေနဲ့အမှတ်တရဓာတ်ပုံရိုက်ကြတော့ ဘုန်းကြီးတွေက ဖုန်းနံပါတ်ကိုပေးပြီး ပြန်ပို့ခိုင်းပါတယ် ။ စင်ကာပူပြန်ရောက်တော့မှ ဘုန်းတော်ကြီးတွေနဲ့ ရိုက်ခဲ့တဲ့ပုံတွေကို ပြန်ပို့ပေးလိုက်ပါတော့တယ်။\nGuinea Yama ကိုရောက်တဲ့အချိန်သတိထားမိတဲ့အချက်က ရာသီဥတုပါ ။ Yekaterinburg ရာသီဥတုဟာ သိပ်ကိုအပြောင်းအလဲမြန်လှပါတယ်။ အခုမိုးရွာလိုက် ၊ အခုနှင်းကျလိုက် ၊အခုနေသာလိုက်တဲ့ အချိန်တိုအတွင်းမှာ မျိူးစုံပြောင်းလဲနေတော့တာပါပဲ ။ အချိန်လည်းအတော်ကြာလာပြီမို့ ကိုယ်တွေလည်း ဟော်တယ်ကိုဖုန်းခေါ်ပြီး တက်စီခေါ်ခိုင်းကြပါတယ်။ ခုဆက်သွားကြမှာကတော့ Europe Asia Border အထိမ်းအမှတ်ကျောက်တိုင်ဆီကိုပါ။ တကယ်တော့ Yekaterinburg မှာ ယူရုပ်အေးရှ ဘော်ဒါအထိမ်းအမှတ်ကျောက်တိုင်နှစ်ခုရှိပါတယ်။ ပထမတစ်ခုက ခုကိုယ်တွေသွားမယ့်နေရာဖြစ်ပြီးတော့ နောက်တစ်ခုကတော့ရထားလမ်းနဲ့ နီးနီးနားနားနေရာတစ်ခုမှာတည်ရှိပါတယ် ။ တကယ့်အစစ်ကတော့ပထမတစ်ခုဖြစ်ပြီး နောက်တစ်ခုကတော့ ခရီးသွားမယ့်လူတွေသွားရလာရအဆင်ပြေအောင် ရထားလမ်းဘေးမှာ ထားပေးတာလို့သိရပါတယ်။\nဘော်ဒါနေရာမှာတော့ ထူးထူးခြားခြားသိပ်မရှိဘဲ ဓာတ်ပုံလေးတချို့ရယ် ၊ အထိမ်းအမှတ်ကျောက်တိုင်ရယ် ၊ ဖဲကြိုးလေးတွေချိတ်၊သော့ခလော်လေးတွေချိတ်ထားတဲ့ နေရာလေးကိုတွေ့ပါတယ်။ ရာသီဥတုကလည်း တဖြေးဖြေး ပိုဆိုးလာတာမို့ အလာတုန်းက တက်စီသမားကိုပဲ ဆယ်မိနစ် စောင့်ခိုင်းလိုက်ပြီးတော့ ဟော်တယ်ကိုပြန်ပို့ခိုင်းဖို့စီစဉ်ထားကြပါတယ် ။ အဓိကကတော့ ဘော်ဒါနဲ့အမှတ်တရ ဓာတ်ပုံတွေရိုက်ဖို့ပါပဲ ။ မိုးတစီစီနဲ့ အမှတ်တရဓာတ်ပုံတွေ အ၀ ရိုက်ကြပါတယ်…ကိုယ်ကတော့ Europe နဲ့ Asia ဘယ်ဘက်ရပ်ရမယ်မှန်းမသိလို့ နှစ်ခုလုံးကိုပဲ ခွခဲ့လိုက်ပါတော့တယ် ။ တရုတ်ခရီးသည် တချို့ကိုလည်းတွေ့ရပါသေးတယ်။ မိုးတွေတအားကြီးလာတော့ ကားပေါ်ကို ပြန်ပြေးပြီး Hostel ကိုပဲပြန်လာခဲ့လိုက်ကြပါတော့တယ် ။\nဒီတစ်ခေါက်ပြန်ရောက်တော့ Hostel မှာ ချက်ကင်ဝင်လို့ရနေပါပြီ ။ reception ကောင်မလေးကူလျှော်ထားပေးတဲ့အ၀တ်တွေကို အဆင်ပြေသလိုလှမ်း ၊ ခဏနားပြီးတော့အပြင်ကို ပြန်ထွက်ကြပြန်ပါတယ် ။ ဟော်စတယ်နဲ့ မနီးမဝေးမှာရှိတဲ့ The Church on the Blood / Church of All Saints ကိုသွားလည်ကြပါတယ် ။ ထုထည်ကြီးမားလှတဲ့ ဘုရားကျောင်းကြီးဖြစ်သလို အပြင်သာမက အတွင်းမှာပါ အနုစိတ်ပြုပြင်မွမ်းမံထားတဲ့ဘုရားကျောင်းကြီးပါ ။ မြို့ရဲ့အထိမ်းအမှတ်နေရာမို့ ဘုရားဖူးတွေလည်းများလှပါတယ်။ ဘုရားဝတ်ပြုနေကြတဲ့သူတွေ၊ ကိုယ်တွေလို လှည့်ပတ်ကြည့်နေတဲ့ခရီးသွားတွေအပြင် ဘုန်းတော်ကြီး ၊ သီလရှင်တွေ အမြောက်အမြားပါပဲ ။ ဘုရားကျောင်းထဲအတော်ကြာအောင်နေပြီးတော့ မြို့ထဲဘက်ကို ဆက်သွားပြီး မြို့ပတ်ထရမ်လေးစီးကြပါတယ်။ မြို့တစ်မြို့အကြောင်းကိုသိချင်ရင် မြို့ပတ်ရထားကိုစီးရတယ်လို့ ကြားဖူးတာ အမှန်ပါပဲ ။ တက်လိုက်ဆင်းလိုက် လူတွေကိုငေးရင်း ၊ ခုမိုးရွာလိုက်ခုနှင်းကျလိုက်ရာသီဥတုကို ငေးကာ ထရမ်ဂိတ်ဆုံးထိရောက်အောင် စီးခဲ့ကြပါတယ်။\nထရမ်ဂိတ်ဆုံးမှာတော့ ရှောပင်းစင်တာ တစ်ခုကိုတွေ့တာမို့ အဲဒီဘက်ကိုထွက်လာခဲ့ကြပါတယ်။ ဗိုက်ကလည်းဆာတာမို့ food court မှာဝင်စားပြီးရှောပင်းပတ်ကြပါတယ်။ ဖိနပ်ဆိုင်ကောင်းကောင်းလေးတွေ့တာမို့ဝယ်ချင်ပေမယ့် သယ်ဖို့အခက်အခဲရှိတာမို့ မ၀ယ်ဖြစ်ခဲ့တော့ပါဘူး ။ အချိန်ကလည်းအတော်လင့်လာပြီ ညဘက် ၂၃ နာရီမှာ စိန်ပီတာစဘက်ကိုသွားမယ့်ရထားပေါ်တက်ကြရဦးမှာမို့ uber ခေါ်ကြပါတယ် ။ ဖြစ်ချင်တော့ အူဘာ ဒရိုင်ဘာက ကိုယ်တွေကို ရှာမတွေ့ ကိုယ်တွေကလည်းသူ့ကိုရှာမတွေ့နဲ့ ကားပါကင်မှာ ကိုယ်တွေသုံးယောက် လည်နေကြပါတယ်။ တခြားကားတွေလည်းမမြင်မိသလို ဘာသာစကားအခက်အခဲကြောင့် တက်စီခေါ်ဖို့လည်းမလွယ်ပါဘူး ။ အူဘာကျတော့သွားချင်တဲ့နေရာကိုရိုက်လိုက်ရုံပဲ ဆိုပြီး အူဘာအားကိုးနဲ့သွားလာနေကြတာပါ။\nညကလည်းမှောင်သထက်မှောင်လာပြီ ကားပါကင်ထဲမှာ တခြားလူလည်းမတွေ့ ကားကလည်းရှာမတွေ့တော့ ကိုယ်ဟာ အတော်လေးကိုစိတ်ပူပြီး လောနေမိပါပြီ။ ဟော်စတယ်မှာ အထုတ်တွေလည်းမပြင်ကြရသေးဘူး ၊ အ၀တ်တွေလည်းမခြောက်သေးဘူး ၊ စားစရာတွေလည်းကုန်ခါနီးပြီ…ဒီတစ်ခါ ရထားပေါ်ကိုပြန်တက်မှလို့ စားစရာပါမသွားရင် ရထားပေါ်မှာ နာရီလေးဆယ်လောက် ငတ်တော့မှာကို တွေးပူပြီး လောနေတာပါ ။ ကံကောင်းတာတစ်ခုက ကားသမားက cancel လုပ်မသွားတာပါပဲ ။ ဖုန်းထဲမှာအကြာကြီး ကိုယ်ပြောတာကိုသူနားမလည် သူပြောတာ ကိုယ်မသိနဲ့တိုင်တွေပတ်နေကြပါတယ် ။ ကားပါကင်ထဲလျှောက်သွားရင်း ပါကင်အရှေ့ဘက်ခြမ်းမှာ KFC ဆိုင်တွေ့တော့ ကိုယ်ဟာ ဖြစ်ချင်ရာဖြစ် KFC ဆိုင်ကိုပြေးဝင်ပြီး အင်္ဂလိပ်စကားပြောတတ်သူကိုလိုက်ရှာမလို့လုပ်ပါတယ် ။ ဒါပေမယ့်ဆိုင်တံခါးဝနားမှာ ရပ်နေတဲ့ security ကိုမြင်တော့ ကိုယ်အကြံရပြီး သူ့ကိုဖုန်းထိုးပေးပါတယ်..။ Uber can’t find KFC, please tell him to come here လို့ပြောလိုက်ပါတော့တယ်။\nသူကတော့ ကိုယ်ပြောတာ နားလည်လားမလည်လားမသိ ဒါပေမယ့် ဖုန်းထဲက ကားသမားနဲ့သူနဲ့အချေအတင်ပြောကြပြီး အတော်ကြာတော့ သူက ကိုယ့်ကို အိုခေလို့ပြောပြီးဖုန်းပြန်ပေးပါတယ် ။ ခဏနေတော့ ရောက်လာပါပြီ အူဘာ ကားသမား ။ စားထားတဲ့ညစာတွေ အစာအိမ်ဘယ်ချောင်ကပ်သွားလဲမသိ ဗိုက်ဆာတာကိုလည်း သတိမရဘဲအထုတ်ပြင်ကြပါတော့တယ်။ အ၀တ်တွေမခြောက်လို့ ကိုယ်ကတော့ အ၀တ်တစ်ထည် စက်ကန့် ၃၀ နှုန်းနဲ့ မီးပူတိုက်ပစ်လိုက်ပါတယ် (အဲလိုပစ်စလတ်ခတ်နိုင်တဲ့ ဆုမြတ်ပေါ့) ၊ ခုလိုအနေအထားမှာ ကိုယ့်အတွက်အရေးကြီးဆုံးက ရထားပေါ်အချိန်မှန်ရောက်သွားဖို့ပဲ ။ ပြန်ရောက်တည်းက check out လုပ်ထားတာမို့ အားလုံးပြီးတဲ့အချိန်အောက်ဆင်းပြီး အူဘာထပ်ခေါ်ကြပြန်ပါတယ်။ တကယ်တော့ ဟော်စတယ်နေရာက အတွင်းထဲကိုရောက်တာမို့ ကိုယ်က reception ကိုပဲ ကား ခေါ်ခိုင်းချင်ပေမယ့် ကိုယ့်သူငယ်ချင်းတွေက အူဘာ နဲ့ အဆင်ပြေလောက်တယ်ဆိုလို့ အူဘာပဲ ခေါ်လိုက်ကြပါတယ်။\nထုံးစံအတိုင်းပဲ ကားသမားဟာ ဟော်စတယ်ကိုရှာမတွေ့ ရာသီဥတုက အေးကအေး ၊အထုတ်တွေအပိုးတွေနဲ့ ကားလိုက်ရှာရတာ သိပ်ကသီလင်တနိုင်ပါတယ်။ ည ၁၁နာရီ သုံးမိနစ်မှာထွက်မယ့်ရထားနဲ့လိုက်မယ့်ကိုယ်တွေဟာ ည ၁၀ နာရီခွဲလုနီးပါးထိ တက်စီပေါ်ကို မရောက်သေးပါဘူး။ ဒါပေမယ့် ဟော်စတယ်နဲ့ ရထားဂိတ်နဲ့ နီးတာရယ် ၊ ရထားစီးလာတာ ၂ ကြောင်းတောင်ရှိပြီဆိုတော့ ဘယ်လိုသွားရမလဲသိနေလို့သာ ရထားပေါ်ကိုချောချောမောမောရောက်သွားတာပါ ။ ရထားပေါ်ကိုရောက်တော့နေရာရှာ အထုတ်တွေပစ်တင်ပြီး သူငယ်ချင်းတွေက စားစရာသောက်စရာပြေးဝယ်ကြပါတယ်။ ရထားပလက်ဖောင်းမှာ ဆိုင်လေးရှိပါတယ် ။ ကိုယ်ကတော့ ရထားတွဲထိန်းတွေရပ်တဲ့နားမှာ ရပ်နေပြီး My friends are coming , my friends are coming ဆိုပြီး သူငယ်ချင်းတွေမလာမချင်းတွဲထိန်းနားမှာပေကပ်ပြီးရပ်နေပါတော့တယ်။ သူငယ်ချင်းတွေလည်း ရထားပေါ်ရောက်ပြီး ဘယ်နှစ်မိနစ်မှမကြာဘူး ရထားလည်းထွက်ပါတော့တယ်။ ခုမှပဲ ကိုယ်လည်းစိတ်ကိုဒုန်းဒုန်းချနိုင်ပြီး နောက်တစ်ခါရထားစီးရင် last minute ရောက်မှအသည်းအသန်မပြေးတော့ဘူး ။ ကြိုပြီးစီစဉ်မယ်ဆိုပြီး ဆုံးဖြတ်လိုက်ပါတော့တယ် ။\nနောက်အပိုင်းမှာတော့ စိန်ပီတာစဘတ်ကိုသွားတဲ့ရထားပေါ်ကအကြောင်း ၊ စိန်ပီတာစဘတ်မှာလျှောက်လည်ကြတဲ့အကြောင်းအပြင် ရထားစီးရင်ကြိုပြင်မယ်ဆိုတဲ့ကိုယ့်ဆုံးဖြတ်ချက်ကြောင့် ဘယ်လိုအတွေ့အကြုံတွေကြုံခဲ့ရသလဲဆိုတဲ့အကြောင်းတွေ ရေးပြဦးမှာမို့ စောင့်မျှော်အားပေးကြပါဦး ။\nTags: russia, trans siberian, ရုရှား


မာရှယ် မပါ ၊ ရှော မပါတဲ့ ယူနိုက်တက် အသင်း . . . ဆောက်သမ်တန်နဲ့ ပွဲမှာ ဘယ်လို လူစာရင်းကို သုံးမှာလဲ - SPORTS MYANMAR\nမာရှယ် မပါ ၊ ရှော မပါတဲ့ ယူနိုက်တက် အသင်း . . . ဆောက်သမ်တန်နဲ့ ပွဲမှာ ဘယ်လို လူစာရင်းကို သုံးမှာလဲ\nမန်ချက် စတာ ယူနိုက်တက် ဟာ ပရီးမီး ယားလိဂ် ပွဲစဉ် ( ၃ ) အဖြစ် ယနေ့ ညနေ မှာ ဆောက်သမ်တန် အသင်း ရဲ့ အိမ်ကွင်း ကို သွားရောက် ယှဉ်ပြိုင် ကစား ရတော့ မှာပဲ ဖြစ် ပါတယ် ။ ဒီပွဲ ဟာ ၃ ပွဲ မှာ ၁ ပွဲသာ နိုင်ထားတဲ့ ယူနိုက်တက် အတွက် တော့ အလွန် အရေးကြီးတဲ့ ပွဲ ဖြစ်လာမှာ ပါ ။ လက်ရှိ ယူနိုက်တက် အသင်း မှာ အားထား ရတဲ့ ပွဲထွက် ကစား သမား ၂ ဦး ဒဏ်ရာ ရရှိ ထားတာ ကြောင့် လူစာရင်း အပြောင်း အလဲ တွေ မြင်တွေ့ ရနိုင် ပါတယ် ။\nတိုက်စစ်မှုး အန်တိုနီ မာရှယ် ဟာ ပဲလေ့စ် နဲ့ ပွဲ ပြီးခါ နီးမှာ ဒဏ်ရာ ရရှိ သွားပြီး အားထုတ် ကစား ခြင်း မပြုနိုင် တော့ တာကို မြင်တွေ့ ခဲ့ရ ပါတယ် ။ လုခ်ရှော ကတော့ ဆက် မကစားနိုင် တော့တာ ကြောင့် အက်ရ်ှလေယန်း နဲ့ လူစားလဲ ခဲ့ရ ပါတယ် ။ သူတို့ ၂ ဦး စလုံး ယနေ့ ည ပွဲကို လွဲချော် ကြမှာပါ ။\nဒီလို အချိန် မှာ အသင်းရဲ့ တိုက်စစ်မှုး တစ်ဦး ဖြစ်တဲ့ အလက်ဆစ် ဆန်းချက် ဟာ အင်တာ မီလန် ကို ပြောင်းရွှေ့ သွားခဲ့ သလို ခံစစ်မှုး ဖြစ်တဲ့ ခရစ်စမောလင်း ကလည်း ရိုးမား ကို အငှား ထွက်သွားခဲ့ ပါတယ် ။ ဒဏ်ရာ ကစား သမားတွေ ရှိနေချိန် မှာ ပွဲထွက် ကစားနိုင်တဲ့ သူ အချို့ ကို လက်လွှတ် လိုက်ရတာ ဟာ ယူနိုက်တက် အတွက် အားနည်းချက် ဖြစ်လာ စေနိုင် ပါတယ် ။\nဒါကို ဆိုးရှား ဘယ်လို ပြင်ဆင် မလဲ . . . နော်ဝေသား နည်းပြကြီး ကတော့ အသင်း ကို လူငယ်တွေ နဲ့ သာ တည်ဆောက် ဖို့ စိတ်ပိုင်းဖြတ် ထားပြီး အသက်ကြီး ကစား သမားတွေ ကို ရှင်းထုတ် ၊ နေရာ မပေး တာတွေ လုပ်ဆောင် နေပါတယ် ။ မော်ရင်ဟို လက်ထက် ယူနိုက်တက် ကွင်းလယ်မှာ ပုံမှန် ပွဲထွက်ခွင့် ရခဲ့တဲ့ မာတစ် ဟာ ပြီးခဲ့တဲ့ ၃ ပွဲ စလုံး မပါခဲ့ရ ပါဘူး ။ ညာ တောင်ပံ မှာ ၀င် ကစားခဲ့ရတဲ့ မာတာ ကလည်း လူစားဝင် အဖြစ် နဲ့ သာ ကစားခဲ့ရ ပါတယ် ။ ဆိုးရှား ရဲ့ အသင်း ဟာ ပွဲစဉ်တိုင်းမှာ အသက် အငယ်ဆုံး အသင်းစာရင်းထဲ ကို ၀င်ခဲ့ ပါတယ် ။\nဒီပွဲ ကိုလည်း ဆိုးရှား ဟာ လူငယ်တွေ အပေါ် ယုံကြည်မှု ပေးသွား ဦးမှာပါ ။ ဘယ် နောက် ခံလူ နေရာ ကတော့ ရွေးစရာ မရှိတဲ့ အတွက် အက်ရ်ှလေယန်း ကို ပြန်ထည့် ရတော့ မှာပါ ။ ဒါဟာ ဒီဂီယာ တစ်ယောက် ဒီပွဲ မှာ ကပ္ပတိန် မဖြစ်တော့ ဘူး ဆိုတဲ့ အဓိပ္ပါယ် ပါပဲ ။\nမာရှယ် ရဲ့ နေရာ အတွက်တော့ မေဆင် ဂရင်းဝုဒ် ကို နေရာပေး ဖွယ် ရှိတယ်လို့ သုံးသပ်မှုတွေ ထွက်ပေါ် လာခဲ့ ပါတယ် ။ ဒါဟာ ဆိုးရှား အတွက် တကယ့်ကို ကြီးမားတဲ့ အလောင်းအစား ဖြစ်လာမှာပါ ။ ဂရင်းဝုဒ် ဟာ မာရှယ် ၊ ရက်ဖိုဒ့် တို့ ထက် ပိုပြီး အဆုံးသတ် ကောင်းကြောင်း ဆိုးရှား ကိုယ်တိုင် ကြွားလုံးထုတ် ထားခဲ့ ပါတယ် ။ သူပြောတာ မှန် မမှန် ဆိုတာ ဒီည စောင့်ကြည့် ရတော့ မှာပါ ။\nပရိသတ်တွေ လုံးဝ မကြိုက်ပေမယ့် ဂျက်ဆီ လင်ဂတ် ကတော့ ပါလာဦးမှာပါပဲ ။ သူ့လို ပြိုင်ဘက် ကစားကွက် ထဲ ကို ၀င်ရှုပ်နိုင်တဲ့ ၊ ပြိုင်ဘက် ကစား သမားတွေရဲ့ ပေးပို့မှု တွေ နောက် ကို တောက်လျောက် လိုက်ပြီး ဖိအားပေး နိုင်တဲ့ ကစား သမား မျိုးက များများ စားစား မရှိ ပါဘူး ။ လင်ဂတ် ရဲ့ အခြားအရည်အသွေးတွေက မေးခွန်း ထုတ် စရာရှိပေမယ့် ဆက်တိုက် ဖိအားပေးနိုင်တဲ့ အရည်အသွေးက အင်္ဂလန် မှာရော မန်ချက် စတာ ယူနိုက်တက် မှာပါ နေရာ ရရှိစေခဲ့ တာ လို့ ဆိုရင် မှားနိုင်မယ် မထင် ပါဘူး ။\nယူနိုက်တက် ရဲ့ တိုက်စစ်မှာ အရေးပါတဲ့ တောင်ပံ ၂ ဖက် ကိုတော့ မားကပ် ရက်ဖိုဒ့် နဲ့ ဒန်နီ ရယ် ဂျိမ်းစ် တို့ ပွဲထွက် လာမှာပါ ။ ဂျိမ်းစ် ဟာ ပဲလေ့စ် နဲ့ ပွဲ တုန်းက ဒုတိယပိုင်း မှာ ဘယ်တောင်ပံ ကို ပြောင်း ကစားခဲ့ရပြီး ညာတောင်ပံ မှာ ထက် ဘယ်တောင်ပံ မှာ ပိုကောင်းအောင် ကစားနိုင်ကြောင်း မြင်တွေ့ ခဲ့ရ ပါတယ် ။ ဒီည မှာ ဂျိမ်းစ် ကို ဘယ်တောင်ပံ ၊ ရက်ဖိုဒ့် ကို ညာတောင်ပံ မှာ နေရာ ချ ထားမယ် ဆိုရင် ပိုပြီး ကောင်းမွန်တဲ့ တိုက်စစ် ကစားပုံ ကို ရရှိ နိုင် ချေရှိ ပါတယ် ။\nကွင်းလယ် မှာတော့ တော်မီနေး နဲ့ ပေါလ် ပေါ့ဘာ တို့ ကို ဆက်လက် မြင်တွေ့ ရဦးမှာပါ ။ ပေါ့ဘာ ကတော့ အေသုံးလုံး ဓါတ်ခဲ တွေ အကြားရောက်နေတဲ့ ယူရေနီယံလောင်စာတောင့်ကြီးလို ပါပဲ ။ ဒီအနေအထား ကို ပေါ့ဘာ မနှစ်သက်ပေမယ့်လည်း ပြင်သစ်သား ကို ယူနိုက်တက် က မရ မက ဆွဲထား ဦးမှာပါ ။ ဒါကြောင့် ပွဲတွေ ကို ဆက်ကစားမလား ၊ ပုန်ကန် ပြီး လေ့ကျင့်ခန်း မဆင်းဘဲ အသင်းနဲ့ ပြဿနာ တက်ပြီး အရန် အသင်း ကို ရောက်သွား မလား ၊ ပေါ့ဘာ က ဒီလောက်တော့ မိုက်မဲမယ့် သူ မဟုတ်ပါဘူး ။\nနောက်တန်း ကတော့ ရှော နေရာ ကို ယန်း ၀င် ကစားတာက လွဲရင် ကျန်တဲ့ ၃ နေရာက အပြောင်းအလဲ ရှိမှာ မဟုတ် ပါဘူး ။ စမောလင်း မရှိတော့ တဲ့ နောက်မှာ လူငယ် နောက်ခံလူ တွမ်ဇီဘီ အတွက် အခွင့် အလမ်း တွေ အများကြီး ပေါ်လာ ခဲ့ ပါပြီ ။ ဒါကို ကောင်းကောင်း အသုံးချနိုင် ဖို့ ကတော့ တွမ်ဇီဘီ ရဲ့ တာဝန် ပါပဲ ။\nဆောက်သမ်တန် ဟာ ယူနိုက်တက် နဲ့ နောက်ဆုံး ဆုံတွေ့ ခဲ့တဲ့ ၅ ပွဲ မှာ ၃ ပွဲ ရှုံးပြီး ၂ ပွဲ သရေကျထားခဲ့ ပါတယ် ။ ဒါကြောင့် စိန့်မေရီ ခရီးစဉ် ဟာ ယူနိုက်တက် အတွက်တော့ သောက များမယ့် ခရီး ဖြစ်လာဖို့ နည်းနိုင် ပါတယ် ။ ဒါပေမယ့် ယူနိုက်တက် တို့ မမေ့သင့်တာက အခု အချိန် မှာ ဘယ်အသင်းက မှ ယူနိုက်တက် ကို အံ့တုဖို့ စိုးထိတ် မနေ တော့ဘူးဆိုတာ ပါပဲ ။ ကိုယ် ပေါ့ ရင် ကိုယ်ပဲ ခံသွားရမှာပါ ။\nဆောက်သမ်တန် နဲ့ ပွဲမှာ မြင်တွေ့ ရဖွယ် ရှိတဲ့ မန်ချက်စတာ ယူနိုက်တက် လူစာရင်း –\nဘစ်ဆာကာ ၊ လင်ဒီလော့ဖ် ၊ မက်ဂွဲယား ၊ ယန်း\nရက်ဖိုဒ့် ၊ လင်ဂတ် ၊ ဂျိမ်းစ်\nမာရှယျ မပါ ၊ ရှော မပါတဲ့ ယူနိုကျတကျ အသငျး . . . ဆောကျသမျတနျနဲ့ ပှဲမှာ ဘယျလို လူစာရငျးကို သုံးမှာလဲ\nမနျခကျြ စတာ ယူနိုကျတကျ ဟာ ပရီးမီး ယားလိဂျ ပှဲစဉျ ( ၃ ) အဖွဈ ယနေ့ ညနေ မှာ ဆောကျသမျတနျ အသငျး ရဲ့ အိမျကှငျး ကို သှားရောကျ ယှဉျပွိုငျ ကစား ရတော့ မှာပဲ ဖွဈ ပါတယျ ။ ဒီပှဲ ဟာ ၃ ပှဲ မှာ ၁ ပှဲသာ နိုငျထားတဲ့ ယူနိုကျတကျ အတှကျ တော့ အလှနျ အရေးကွီးတဲ့ ပှဲ ဖွဈလာမှာ ပါ ။ လကျရှိ ယူနိုကျတကျ အသငျး မှာ အားထား ရတဲ့ ပှဲထှကျ ကစား သမား ၂ ဦး ဒဏျရာ ရရှိ ထားတာ ကွောငျ့ လူစာရငျး အပွောငျး အလဲ တှေ မွငျတှေ့ ရနိုငျ ပါတယျ ။\nတိုကျစဈမှုး အနျတိုနီ မာရှယျ ဟာ ပဲလစျေ့ နဲ့ ပှဲ ပွီးခါ နီးမှာ ဒဏျရာ ရရှိ သှားပွီး အားထုတျ ကစား ခွငျး မပွုနိုငျ တော့ တာကို မွငျတှေ့ ခဲ့ရ ပါတယျ ။ လုချရှော ကတော့ ဆကျ မကစားနိုငျ တော့တာ ကွောငျ့ အကျရျှလယေနျး နဲ့ လူစားလဲ ခဲ့ရ ပါတယျ ။ သူတို့ ၂ ဦး စလုံး ယနေ့ ည ပှဲကို လှဲခြျော ကွမှာပါ ။\nဒီလို အခြိနျ မှာ အသငျးရဲ့ တိုကျစဈမှုး တဈဦး ဖွဈတဲ့ အလကျဆဈ ဆနျးခကျြ ဟာ အငျတာ မီလနျ ကို ပွောငျးရှေ့ သှားခဲ့ သလို ခံစဈမှုး ဖွဈတဲ့ ခရဈစမောလငျး ကလညျး ရိုးမား ကို အငှား ထှကျသှားခဲ့ ပါတယျ ။ ဒဏျရာ ကစား သမားတှေ ရှိနခြေိနျ မှာ ပှဲထှကျ ကစားနိုငျတဲ့ သူ အခြို့ ကို လကျလှတျ လိုကျရတာ ဟာ ယူနိုကျတကျ အတှကျ အားနညျးခကျြ ဖွဈလာ စနေိုငျ ပါတယျ ။\nဒါကို ဆိုးရှား ဘယျလို ပွငျဆငျ မလဲ . . . နျောဝသေား နညျးပွကွီး ကတော့ အသငျး ကို လူငယျတှေ နဲ့ သာ တညျဆောကျ ဖို့ စိတျပိုငျးဖွတျ ထားပွီး အသကျကွီး ကစား သမားတှေ ကို ရှငျးထုတျ ၊ နရော မပေး တာတှေ လုပျဆောငျ နပေါတယျ ။ မျောရငျဟို လကျထကျ ယူနိုကျတကျ ကှငျးလယျမှာ ပုံမှနျ ပှဲထှကျခှငျ့ ရခဲ့တဲ့ မာတဈ ဟာ ပွီးခဲ့တဲ့ ၃ ပှဲ စလုံး မပါခဲ့ရ ပါဘူး ။ ညာ တောငျပံ မှာ ၀ငျ ကစားခဲ့ရတဲ့ မာတာ ကလညျး လူစားဝငျ အဖွဈ နဲ့ သာ ကစားခဲ့ရ ပါတယျ ။ ဆိုးရှား ရဲ့ အသငျး ဟာ ပှဲစဉျတိုငျးမှာ အသကျ အငယျဆုံး အသငျးစာရငျးထဲ ကို ၀ငျခဲ့ ပါတယျ ။\nဒီပှဲ ကိုလညျး ဆိုးရှား ဟာ လူငယျတှေ အပျေါ ယုံကွညျမှု ပေးသှား ဦးမှာပါ ။ ဘယျ နောကျ ခံလူ နရော ကတော့ ရှေးစရာ မရှိတဲ့ အတှကျ အကျရျှလယေနျး ကို ပွနျထညျ့ ရတော့ မှာပါ ။ ဒါဟာ ဒီဂီယာ တဈယောကျ ဒီပှဲ မှာ ကပ်ပတိနျ မဖွဈတော့ ဘူး ဆိုတဲ့ အဓိပ်ပါယျ ပါပဲ ။\nမာရှယျ ရဲ့ နရော အတှကျတော့ မဆေငျ ဂရငျးဝုဒျ ကို နရောပေး ဖှယျ ရှိတယျလို့ သုံးသပျမှုတှေ ထှကျပျေါ လာခဲ့ ပါတယျ ။ ဒါဟာ ဆိုးရှား အတှကျ တကယျ့ကို ကွီးမားတဲ့ အလောငျးအစား ဖွဈလာမှာပါ ။ ဂရငျးဝုဒျ ဟာ မာရှယျ ၊ ရကျဖိုဒျ့ တို့ ထကျ ပိုပွီး အဆုံးသတျ ကောငျးကွောငျး ဆိုးရှား ကိုယျတိုငျ ကွှားလုံးထုတျ ထားခဲ့ ပါတယျ ။ သူပွောတာ မှနျ မမှနျ ဆိုတာ ဒီည စောငျ့ကွညျ့ ရတော့ မှာပါ ။\nပရိသတျတှေ လုံးဝ မကွိုကျပမေယျ့ ဂကျြဆီ လငျဂတျ ကတော့ ပါလာဦးမှာပါပဲ ။ သူ့လို ပွိုငျဘကျ ကစားကှကျ ထဲ ကို ၀ငျရှုပျနိုငျတဲ့ ၊ ပွိုငျဘကျ ကစား သမားတှရေဲ့ ပေးပို့မှု တှေ နောကျ ကို တောကျလြောကျ လိုကျပွီး ဖိအားပေး နိုငျတဲ့ ကစား သမား မြိုးက မြားမြား စားစား မရှိ ပါဘူး ။ လငျဂတျ ရဲ့ အခွားအရညျအသှေးတှကေ မေးခှနျး ထုတျ စရာရှိပမေယျ့ ဆကျတိုကျ ဖိအားပေးနိုငျတဲ့ အရညျအသှေးက အင်ျဂလနျ မှာရော မနျခကျြ စတာ ယူနိုကျတကျ မှာပါ နရော ရရှိစခေဲ့ တာ လို့ ဆိုရငျ မှားနိုငျမယျ မထငျ ပါဘူး ။\nယူနိုကျတကျ ရဲ့ တိုကျစဈမှာ အရေးပါတဲ့ တောငျပံ ၂ ဖကျ ကိုတော့ မားကပျ ရကျဖိုဒျ့ နဲ့ ဒနျနီ ရယျ ဂြိမျးဈ တို့ ပှဲထှကျ လာမှာပါ ။ ဂြိမျးဈ ဟာ ပဲလစျေ့ နဲ့ ပှဲ တုနျးက ဒုတိယပိုငျး မှာ ဘယျတောငျပံ ကို ပွောငျး ကစားခဲ့ရပွီး ညာတောငျပံ မှာ ထကျ ဘယျတောငျပံ မှာ ပိုကောငျးအောငျ ကစားနိုငျကွောငျး မွငျတှေ့ ခဲ့ရ ပါတယျ ။ ဒီည မှာ ဂြိမျးဈ ကို ဘယျတောငျပံ ၊ ရကျဖိုဒျ့ ကို ညာတောငျပံ မှာ နရော ခြ ထားမယျ ဆိုရငျ ပိုပွီး ကောငျးမှနျတဲ့ တိုကျစဈ ကစားပုံ ကို ရရှိ နိုငျ ခရြှေိ ပါတယျ ။\nကှငျးလယျ မှာတော့ တျောမီနေး နဲ့ ပေါလျ ပေါ့ဘာ တို့ ကို ဆကျလကျ မွငျတှေ့ ရဦးမှာပါ ။ ပေါ့ဘာ ကတော့ အသေုံးလုံး ဓါတျခဲ တှေ အကွားရောကျနတေဲ့ ယူရနေီယံလောငျစာတောငျ့ကွီးလို ပါပဲ ။ ဒီအနအေထား ကို ပေါ့ဘာ မနှဈသကျပမေယျ့လညျး ပွငျသဈသား ကို ယူနိုကျတကျ က မရ မက ဆှဲထား ဦးမှာပါ ။ ဒါကွောငျ့ ပှဲတှေ ကို ဆကျကစားမလား ၊ ပုနျကနျ ပွီး လကေ့ငျြ့ခနျး မဆငျးဘဲ အသငျးနဲ့ ပွဿနာ တကျပွီး အရနျ အသငျး ကို ရောကျသှား မလား ၊ ပေါ့ဘာ က ဒီလောကျတော့ မိုကျမဲမယျ့ သူ မဟုတျပါဘူး ။\nနောကျတနျး ကတော့ ရှော နရော ကို ယနျး ၀ငျ ကစားတာက လှဲရငျ ကနျြတဲ့ ၃ နရောက အပွောငျးအလဲ ရှိမှာ မဟုတျ ပါဘူး ။ စမောလငျး မရှိတော့ တဲ့ နောကျမှာ လူငယျ နောကျခံလူ တှမျဇီဘီ အတှကျ အခှငျ့ အလမျး တှေ အမြားကွီး ပျေါလာ ခဲ့ ပါပွီ ။ ဒါကို ကောငျးကောငျး အသုံးခနြိုငျ ဖို့ ကတော့ တှမျဇီဘီ ရဲ့ တာဝနျ ပါပဲ ။\nဆောကျသမျတနျ ဟာ ယူနိုကျတကျ နဲ့ နောကျဆုံး ဆုံတှေ့ ခဲ့တဲ့ ၅ ပှဲ မှာ ၃ ပှဲ ရှုံးပွီး ၂ ပှဲ သရကေထြားခဲ့ ပါတယျ ။ ဒါကွောငျ့ စိနျ့မရေီ ခရီးစဉျ ဟာ ယူနိုကျတကျ အတှကျတော့ သောက မြားမယျ့ ခရီး ဖွဈလာဖို့ နညျးနိုငျ ပါတယျ ။ ဒါပမေယျ့ ယူနိုကျတကျ တို့ မမသေ့ငျ့တာက အခု အခြိနျ မှာ ဘယျအသငျးက မှ ယူနိုကျတကျ ကို အံ့တုဖို့ စိုးထိတျ မနေ တော့ဘူးဆိုတာ ပါပဲ ။ ကိုယျ ပေါ့ ရငျ ကိုယျပဲ ခံသှားရမှာပါ ။\nဆောကျသမျတနျ နဲ့ ပှဲမှာ မွငျတှေ့ ရဖှယျ ရှိတဲ့ မနျခကျြစတာ ယူနိုကျတကျ လူစာရငျး –\nဘဈဆာကာ ၊ လငျဒီလော့ဖျ ၊ မကျဂှဲယား ၊ ယနျး\nရကျဖိုဒျ့ ၊ လငျဂတျ ၊ ဂြိမျးဈ


‘’ကျနော်တို့ မြန်မာနိုင်ငံမှာတော့ န၀တအစိုးရက မိမိတို့ကျင့်သုံးနေတဲ့ အာဏာအရပ်ရပ်ကို နောင်တက်လာမဲ့အစိုးရအဖွဲ့ကို လွှဲပေးတာ ဘယ်နိုင်ငံမှ မလုပ်နိုင်တဲ့ကိစ္စ၊ ဘယ်သူမှမလုပ်နိုင်ဘူး။ ဘယ်ပုံစံနဲ့ လွှဲပေးတယ်။ ၂၀၀၈ ဖွဲ့စည်းပုံအခြေခံဥပဒေအရ လွှဲပေးတာ။ ဒီအခြေခံဥပဒေသည် ထိုခေတ်ထိုအခါက ဒီလိုအာဏာလွှဲပေးနိုင်အောင် ရေးသားပြဌာန်းထားတဲ့ ဖွဲ့စည်းပုံ၊ အဲဒီလိုဖွဲ့စည်းပုံအခြေခံဥပဒေ မရေးဆွဲနိုင်ခဲ့ရင် အခုလို အာဏာလွှဲပေးနိုင်မှာ မဟုတ်ဘူး။”\nပြည်ထောင်စုလွှတ်တော်ဥက္ကဌ သူရဦးရွှေမန်းက ထားဝယ်မြို့တော်ခန်းမမှာ စက်တင်ဘာလ (၉) ရက်နေ့က ဒီအတိုင်းပြောခဲ့ပါတယ်။ သူ့စကားထဲမှာ ဘယ်နိုင်ငံမှ မလုပ်နိုင်ဘူး။ ဘယ်သူမှ မလုပ်နိုင်ဘူး လို့ပြောသွာတာကို ကြည့်ရင် ၂၀၀၈ ဖွဲ့စည်းပုံအခြေခံဥပဒေကို တနည်းအားဖြင့် ချီးမွမ်းခန်းဖွင့်သွားရုံမက အာဏာလွှဲပေးခဲ့တဲ့ စစ်အစိုးရကိုပါ အမွှန်းတင်သွားတယ်လို့ နားလည်ပါတယ်။\nကောင်းပြီ။ ဒါဆို ကျနော်တို့ ဖွဲ့စည်းပုံအခြေခံဥပဒေဆိုတာ ဘာလဲလို့ ပထမ သိဖို့လိုအပ်လာပါတယ်။ အဘိဓာန်ထဲမှာတော့ ဖွဲ့စည်းပုံအခြေခံဥပဒေ(Constitution)ဆိုတာ နိုင်ငံတစ်နိုင်ငံကို ဘယ်လိုစီမံခန့်ခွဲအုပ်ချုပ်မယ်လို့ ပြဌာန်းထားတဲ့ အခြေခံကျတဲ့ ဥပဒေတွေ၊ မူတွေလို့ဆိုထားပါတယ်။ တနည်းအားဖြင့် နိုင်ငံတစ်နိုင်ငံရဲ့ အမြင့်ဆုံးဥပဒေ (Supreme Law)ဖြစ်ပါတယ်။ အုပ်ချုပ်သူအစိုးရနဲ့ ပြည်သူတို့ နှစ်ဦးနှစ်ဖက် သဘောတူထားတဲ့ ပဋိဥာဉ်စာချုပ်ဆိုရင်လည်း မမှားပါဘူး။ အရေးအကြီးဆုံးအချက်က ဒီဖွဲ့စည်းပုံအခြေခံဥပဒေကို ရေးဆွဲတဲ့လူတွေဟာ ပြည်သူကရွေးချယ်တင်မြှောက်တဲ့ ပြည်သူ့ကိုယ်စားလှယ် အစစ်တွေသာ ဖြစ်ရပါမယ်။ အုပ်ချုပ်သူအစိုးရက မိမိတို့အလိုကျ ရွေးထားတဲ့ လက်ညှိုးထောင် ခေါင်းညိမ့်ကိုယ်စားလှယ်တွေ မဖြစ်ရပါဘူး။ ဒီလို စိတ်တော်သိ ဘောင်းတော်ညိမ့် သမားတွေနဲ့သာ ရေးဆွဲထားတဲ့ဥပဒေဆိုရင်တော့ အုပ်ချုပ်သူအကျိုးအတွက် ရေးဆွဲထားတဲ့ ဥပဒေပဲဖြစ်မှာ အမှန်ပဲ။ နိုင်ငံတော်နဲ့ နိုင်ငံသားတွေရဲ့ အကျိုးဆိုတာတွေက လူတိုင်းပြောတတ်တဲ့ စကားလုံးလှလှတွေ(သည်းခြေကြိုက် စကားတွေ)ပါ။\nနိုင်ငံသားတိုင်းကိုယ့်ကြမ္မာကိုယ်ဖန်တီးနိုင်ဖို့ဆိုရင်နိုင်ငံတစ်နိုင်ငံရဲ့အသက်သွေးကြောသဖွယ်အရေးကြီးတဲ့ဒီလိုဥပဒေမျိုးကိုပြည်သူကလွတ်လွတ်လပ်လပ်(မကြောက်မရွံ့၊ ဖိအားပေး အကျပ်ကိုင်မခံရဘဲ) ရွေးချယ်တဲ့ ပြည်သူ့ကိုယ်စားလှယ်တွေကသာ ရေးဆွဲရမှာဖြစ်ပါတယ်။ ပြီးရင် အဲဒီမူကြမ်းကို ပြည်သူတွေကို နားလည်သဘောပေါက်အောင် လုံလောက်တဲ့အချိန်ကာလအတွင်း ချပြရပါလိမ့်မယ်။ ဘာဖြစ်လို့လဲဆိုတော့ ဒီနိုင်ငံကိုပိုင်တာ ဒီပြည်သူတွေဖြစ်လို့ပါပဲ။ ဘယ်အုပ်စု၊ ဘယ်အဖွဲ့အစည်း၊ ဘယ်လက်နက်ကိုင်အဖွဲ့အစည်းမှ မပိုင်ပါဘူး။ တည့်တည့်ပြောရရင် နိုင်ငံတစ်နိုင်ငံကို စစ်တပ်မပိုင်ပါဘူး။ ပြီးတော့မှ ပြည်လုံးကျွတ်ဆန္ဒခံယူပွဲကျင်းပပြီး အတည်ပြုရမှာဖြစ်ပါတယ်။ လိုရင်းတိုရှင်းပြောရရင် ဖွဲ့စည်းပုံအခြေခံဥပဒေဆိုတာ နိုင်ငံသားတိုင်းသိသင့်တယ်။ တာဝန်အရ သိကိုသိသင့်တယ်လို့ တောင်ပြောချင်တယ်။ အဲဒီအထဲမှာ ဘာတွေပြဌာန်းထားတာလဲဆိုတာကို ကျနော်တို့ကြည့်ကြပါစို့။\nလက်ရှိသမ္မတဦးသိန်းစိန်အစိုးရက ဒီမိုကရေစီ ပြုပြင်ပြောင်းလဲရေးတွေလုပ်နေပါတယ်ဆိုတဲ့ စကားတွေလည်း နားလျှံနေလောက်ပါရဲ့။ ယခုလက်ရှိ ပြည်ထောင်စုလွှတ်တော်ဥက္ကဌ ဦးရွှေမန်းကတော့ သူ့ကိုယ်သူ ဒီမိုကရေစီဘက်တော်သားလို့ ဟစ်ကြွေးထားတဲ့သူပေါ့။ ဒါပေမဲ့ သူတို့စစ်အုပ်စု အလိုကျရေးဆွဲထားတဲ့ ဒီအခြေခံဥပဒေမှာ ဒီမိုကရေစီစံနှုန်းတွေနဲ့ မကိုက်ညီတဲ့အချက်တွေကို အမျိုးသားဒီမိုကရေစီအဖွဲ့ချုပ်က ထုတ်ပြန်ထားပါတယ်။ အားလုံးအချက် (၁၂) ချက်ရှိပါတယ်။\n၁။ နိုင်ငံတော်၏ အခြေခံမူများတွင် နိုင်ငံတော်၏ အမျိုးသားနိုင်ငံရေးဦးဆောင်မှု အခန်းကဏ္ဍတွင် တပ်မတော်က ပါဝင်ထမ်းဆောင်နိုင်ရေးကို အစဉ်တစိုက်ဦးတည်သည်ဟု ချမှတ်ထားခြင်း။\n၂။ နိုင်ငံတော်သမ္မတနှင့် ဒုသမ္မတတို့၏ အရည်အချင်းများတွင် စစ်ရေးအမြင်ရှိရမည်ဟူသော အချက်ကို ထည့်သွင်းထားခြင်း။\n၃။ ဥပဒေပြုရေးနှင့် စပ်လျဉ်း`၍ ပြည်ထောင်စုလွှတ်တော်၊ တိုင်းဒေသကြီးလွှတ်တော်နှင့် ပြည်နယ်လွှတ်တော်များတွင် တပ်မတော်ကာကွယ်ရေးဦးစီးချုပ်က အမည်စာရင်းတင်သွင်းမည့် တပ်မတော် ၂၅% ပါဝင်နေခြင်း။\n၄။ လွှတ်တော်ကိုယ်စားလှယ်များသည် ပြည်ထောင်စုဝန်ကြီးနှင့် ဒုတိယ၀န်ကြီးများအဖြစ် ခန့်အပ်တာဝန်ပေးအပ်ခြင်း ခံရပါက လွှတ်တော်ကိုယ်စားလှယ်အဖြစ်မှ နှုတ်ထွက်ပြီးဖြစ်သည်ဟု ပြဌာန်းထားသော်လည်း ကာကွယ်ရေး၊ ပြည်ထဲရေးနှင့် နယ်စပ်ရေးရာဝန်ကြီးများအတွက် ခန့်အပ်ထားသော တပ်မတော်ကိုယ်စားလှယ်များကိုမူ တပ်မှအငြိမ်းစားယူရန်(သို့မဟုတ်)နှုတ်ထွက်ရန်မလိုဟု ပြဌာန်းထားခြင်း။\n၅။ပြည်ထောင်စုဝန်ကြီးများနှင့် ဒုတိယ၀န်ကြီးများ ခန့်အပ်တာဝန်ပေးခြင်းနှင့် စပ်လျဉ်း၍ ကာကွယ်ရေး၊ ပြည်ထဲရေးနှင့် နယ်စပ်ရေးရာဝန်ကြီးများအတွက် တပ်မတော်ကာကွယ်ရေးဦးစီးချုပ်ထံမှ သင့်လျော်သည့် တပ်မတော်သားများ၏ အမည်စာရင်းကို နိုင်ငံတော်သမ္မတက ရယူရခြင်း။\n၆။ ရာထူးမှနှုတ်ထွက်ရမည့် အဆိုပါ တပ်မတော်သားဝန်ကြီး၊ ဒုတိယ၀န်ကြီးတို့နှင့် ပတ်သက်လျှင် နိုင်ငံတော်သမ္မတသည် တပ်မတော်ကာကွယ်ရေးဦးစီးချုပ်နှင့် ညှိနှိုင်းဆောင်ရွက်ရမည်ဖြစ်ခြင်း။\n၇။ အုပ်ချုပ်ရေးနှင့် စပ်လျဉ်း၍ ပြည်ထောင်စု၊ တိုင်းဒေသကြီး၊ ပြည်နယ်၊ ပြည်ထောင်စုနယ်မြေနှင့် ကိုယ်ပိုင်အုပ်ချုပ်ခွင့်ရ စီရင်စုတို့တွင်လည်း တပ်မတော်ကာကွယ်ရေးဦးစီးချုပ်က အမည်စာရင်းတင်သွင်းမည့် တပ်မတော်သားများ ပါဝင်ခြင်း။\n၈။ အမျိုးသားကာကွယ်ရေးနှင့် လုံခြုံရေးကောင်စီကို (၁၁)ဦးဖြင့်ဖွဲ့စည်းထားရာ ဒုတိယသမ္မတ၊ တပ်မတော်ကာကွယ်ရေးဦးစီးချုပ်၊ ဒုတိယ တပ်မတော်ကာကွယ်ရေးဦးစီးချုပ်၊ ကာကွယ်ရေးဝန်ကြီးဌာန၀န်ကြီး၊ ပြည်ထဲရေးဝန်ကြီးဌာန၀န်ကြီး၊ နယ်စပ်ရေးရာဝန်ကြီးဌာန၀န်ကြီး(၆)ဦးဖြင့် အများစုမဲ(Majority Vote)ကို တပါတည်းရယူထားခြင်း။\n၉။ တပ်မတော်သည် တပ်မတော်ပိုင်းဆိုင်ရာ ကိစ္စအားလုံးကို လွတ်လပ်စွာ စီမံခန့်ခွဲ စီရင်ဆောင်ရွက်ပိုင်ခွင့်ရှိခြင်း။\n၁၀။ တပ်မတော်နှင့် စပ်လျဉ်း၍ နိုင်ငံတော်အတွင်းရှိ လက်နက်ကိုင်အဖွဲ့အစည်း အားလုံးသည် တပ်မတော်၏ ကွပ်ကဲမှုအောက်တွင် ရှိရမည်ဟု ပြဌာန်းထားခြင်း။\n၁၁။ အရေးပေါ်အခြေအနေ ပေါ်ပေါက်လျင် တပ်မတော်ကာကွယ်ရေးဦးစီးချုပ်သည် နိုင်ငံတော်အာဏာကို ဤဖွဲ့စည်းပုံအခြေခံဥပဒေတွင် သတ်မှတ်ပြဌာန်းချက်များနှင့်အညီ ရယူသုံးစွဲခွင့်ရှိခြင်း။\n၁၂။ ဖွဲ့စည်းပုံအခြေခံဥပဒေ ပြင်ဆင်ခြင်းနှင့် စပ်လျဉ်း၍ ပြည်ထောင်စုလွှတ်တော်ကိုယ်စားလှယ် အားလုံး၏(၇၅%)ကျော်က ပြင်ဆင်ရန် သဘောတူလက်ခံပြီးနောက် ပြည်လုံးကျွတ်ဆန္ဒခံယူပွဲ ကျင်းပရမည်ဟု မည်သို့မျှပြင်ဆင်ခွင့်မရနိုင်အောင် ပြဌာန်းထားခြင်း တို့ဖြစ်ပါတယ်။\nဒီအချက်တွေကိုကြည့်ရင် တိုင်းပြည်ရဲ့ အာဏာအရပ်ရပ်ကို စစ်တပ်ကသာ ရာသက်ပန်ချုပ်ကိုင်ထားဖို့ ရည်ရွယ်ပြဌာန်းထားတာကို အတတ်သိနိုင်ပါတယ်။ တိုင်းပြည်ရဲ့ အာဏာအရပ်ရပ်ဆိုတာကတော့ အချုပ်အခြာအာဏာ(Sovereinty)ကိုပြောတာပါ။ အုပ်ချုပ်ရေးအာဏာ(Executive Power)၊ ဥပဒေပြုရေးအာဏာ(Legislative Power)၊ တရားစီရင်ရေးအာဏာ(Judiciary Power) ဆိုတဲ့ ဒီအာဏာသုံးရပ်ဟာ အချုပ်အခြာအာဏာပါပဲ။ ဒါကြောင့် ၂၀၀၈ဖွဲ့စည်းပုံအခြေခံဥပဒေအရ အချုပ်အခြာအာဏာကို ရာသက်ပန် လက်ဝါးကြီးအုပ်၊ မောင်ပိုင်စီးထားတာဟာ စစ်တပ်ပဲဖြစ်ပါတယ်။ ဒါဆို ကျနော်တို့တတွေ န၀တ၊ နအဖ လက်ထက်ကကော အခုအရပ်သားအရေခြုံ အစိုးရလက်ထက်မှာပါ နားအန်ချင်စရာကောင်းလောက်အောင် ကြားနေရတဲ့ ဒို့တာဝန်အရေးသုံးပါးဆိုတာ ရှင်းလောက်ပြီထင်ပါတယ်။ သူတို့စစ်ဖိနပ်အောက်က ပြည်ထောင်စု မပြိုကွဲရေး၊တိုင်းရင်းသားစည်းလုံးညီညွတ်မှုမပြိုကွဲရေးနဲ့စစ်အုပ်စုရဲ့အချုပ်အခြာအာဏာတည်တံ့ခိုင်မြဲရေးပဲဖြစ်ပါတယ်။\nတကယ်တမ်းကျတော့ အချုပ်အခြာအာဏာသည် ပြည်သူ့ထံမှ ဆင်းသက်ရမည် ဆိုတဲ့စကားကို ဖြောင့်ဖြောင့်ကြီး ဆန့်ကျင်ပြီး စစ်တပ်မှ ဆင်းသက်ရမယ်လို့ မိုက်ကြေးခွဲပြီး ပြဌာန်းထားတာဖြစ်ပါတယ်။ ဒီဖွဲ့စည်းပုံဥပဒေ အခန်း(၁၄) အပိုဒ်(၄၄၅)မှာ ယခင် န၀တ၊ နအဖ အဆက်ဆက်မှာ တာဝန်အရဆောင်ရွက်ချက်တွေအပေါ် အဲဒီအဖွဲံ့၊ ဒါမှမဟုတ် အဖွဲ့ဝင်တစ်ဦးဦးကို တရားစွဲဆိုခြင်း၊ အရေးယူခြင်း မရှိစေရ ဆိုပြီး ပြဌာန်းထားလိုက်သေးတယ်။ သမ္မတသိန်းစိန်အစိုးရက ပြည်ပရောက် အတိုက်အခံတွေ ပြည်တွင်းကို ပြန်လာနိုင်ပါတယ်တဲ့။ ဒါပေမဲ့ သူတို့ကျူးလွန်ထားတဲ့ပြစ်မှုတွေကိုတော့ တည်ဆဲဥပဒေအရ တရားရင်ဆိုင်ရပါမယ်လို့ ကြေညာထားတာ အားလုံးမှတ်မိကြမှပါ။ သူတို့ကျူးလွန်ခဲ့တာတွေအတွက်တော့ ၂၀၀၈ဖွဲ့စည်းပုံအခြေခံဥပဒေက အကာအကွယ်ပေးထားတယ်။ သာမန်ပြည်သူတွေကျတော့ ပြစ်မှုကျူးလွန်ထားတာတွေရှိရင် အရေးယူမယ်တဲ့။\nသြော်…ဒါကြောင့် ပြည်ထောင်စုလွှတ်တော်ဥက္ကဌ သူရဦးရွှေမန်းက ဒီလိုဖွဲ့စည်းပုံအခြေခံဥပဒေနဲ့ အာဏာလွှဲပြောင်းပေးခဲ့တာဟာ ဘယ်နိုင်ငံမှ မလုပ်နိုင်တဲ့ကိစ္စ၊ ဘယ်သူမှ မလုပ်နိုင်တဲ့ကိစ္စလို့ ပြောသွားပေတာကိုး။ ဟုတ်တယ်လေ ကမ္ဘာပေါ်မှာ ဘယ်နိုင်ငံမှာမှ မရှိတဲ့ ဖွဲ့ည်းပုံပေပဲ။ ဒါပေမဲ့ သူ့လေသံက ချီးမွမ်းသွားတာလား၊ ဖြောင့်ကွယ် ကွယ်ပြီး ၀န်ခံသွားတာလားဆိုတာကတော့ သူပဲသိပါလိမ့်မယ်။\nသက်နိုင်(၄. ၁၀. ၂၀၁၃)


35 Responses to “မြောက်ကိုလားသော်..”\nစိတ်ဝင်စားစရာပို့စ်အသစ်တွေကိုထပ်ထပ်ပြီး မျှော်နေရပါတယ် မချောရေ..\nကံစီး စော်ဘွားကြီး အကြောင်းကိုလည်း စိတ်ဝင်စားတယ်၊ ဥရုချောင်းကိုလည်း သနားတယ်........ ပိုစ့်အသစ်ကို မျှော်ရင်း ဖတ်သွားပါတယ် မချော ခင်ဗျာ။ :P\nဥရုချောင်းဖျားကို မြင်ခွင့်ရလို့ ကျေးဇူးပါ ..\nကံစီးစော်ဘွားကြီးရဲ့ ရွှေမောင်းတွေကိုလည်းတွေ့ဖူးချင်ပါတယ်.. (ဘိုထိန်)\nရတနာတွေ ရှိနေခြင်းက ပတ်ဝန်းကျင် သယံဇာတတွေကို ထိခိုက်စေနိင်တယ် ဆိုပြီးတော့လေ။\nကံဆီးရွာက ပျော်စရာလေးနော်။ ရေကလဲ ကြည်လင်နေတာဘဲ။ ပြီးတော့ အရမ်းလဲ ရေမနက်ဘူး။\nWahh I want to go there n play in that stream.(use phone n comment) sorry My dear sis:)))))\nရေထဲက ခြေထောက်က မချောခြေထောက်လား.. :P.. အဟီး.. နောက်တာ.... မချောရဲ့ ဇာတိမြေအလှလေးကို ခံစားသွားတယ်ဗျာ... နာမည်ကြီးပဲနော့... လောပန်းလောင်းတွေ သွားလေ့ရှိတာပေါ့..း))\nမြောက်ပိုင်းဒေသရဲ့ အလှအပတွေကို မြင်ခွင့်ရတဲ့ အတွက် ကျေးဇူးတင်ပါတယ်အမရေ။ ဥရုချောင်းရေက ပြန်ကြည်ဖို့ မလွယ်တော့ဘူးထင်ပါ့။ အဲ့ဒီအတွက် ရင်မောမိပါတယ်။\nသို့သော်လည်း ချောင်းဖျားကတော့ အရင်အတိုင်းရှိနေသေးတာကို ကျေးဇူးတင်ရမယ်။ ဆက်တင်မယ့် ပို့စ်တွေကို မျှော်နေပါတယ်ခင်ဗျာ။\nကြည်လင်တဲ့ ချောင်းရေထဲမျာ ဆော့ကစားရတာ ပျော်စရာအလွန်ကောင်းမှာ...။ ၀ါးတံတားလေးကလဲ အသည်းယားစရာ...။ သဘာဝရဲ့အလှတရားတွေ တဖြည်းဖြည်းနဲ့ ယိုယွင်းလာတာ စိတ်မကောင်းစရာပါချောရေ...။ ကံဆီးစော်ဘွားကြီးအကြောင်း စိတ်ဝင်စားတယ်။ ဒီပြင်ဟာ ကြားမဖြတ်ပဲ ပို့စ် ဆက်တင်ပေးပါဗျို့...။\nအိမ်ထောင်မှုကိစ္စတွေနဲ့ ချာလပတ်ရမ်းသွားလို့ အလည်မလာဖြစ်တာ ခွင့်လွှတ်ဗျာ...စာကြွေးတွေကို ဖြည်းဖြည်းချင်းမှပဲ လာလာဖတ်တော့မယ်...\nဘုန်းကြီးကျောင်းက ကျွေးတဲ့ ထမင်းနဲ့ဟင်းကို သွားရည်ကျလိုက်တာလေ...တကယ့်ကို စေတနာကောင်းတဲ့ ဒေသပါပဲ...တစ်နေ့နေ့တော့ အဲဒီဒေသဘက်ကို အလည်ရောက်ဖြစ်မယ်ထင်ပါရဲ့...\nစာလာဖတ်တဲ့သူတွေ တော်တော်များများက ကြည်လင်နေတဲ့ ဥရုချောင်းကိုပဲ မြင်သွားကြသလိုပဲ။ ကြည်နူးစရာကိုပဲ ကွက်မြင်ပြီး စိတ်မချမ်းသာစရာ တွေကို မမြင်ချင်ယောင်ဆောင် တတ်ကြတာ လူ့သဘာဝပဲထင်တယ်နော်။ မချောပေးချင်တဲ့ မက်ဆေ့ခ်ျကို အပြည့်အ၀ခံစားမိတဲ့ ဒို့ကတော့ တကယ်ကို ဥရုချောင်းအတွက် စိတ်မကောင်းဖြစ်ရတယ်။ ဘာမှမလုပ်ပေးနိုင်တဲ့အတွက်လဲ ကိုယ့်ကိုယ်ကို အားငယ်မိတယ်။ မချောရဲ့ ဒီပို့စ်လေးကို ဖေ့ဘွတ်မှာ ရှယ်ခွင့်ရရင် ရှယ်ချင်ပါတယ်။ ကိုယ့်လိုမျိုး တခြားသူတွေ ဖတ်ရလို့ တယောက်ပဲဖြစ်ဖြစ် ဥရုချောင်းရဲ့ အဖြစ်ကိုသိရရင်လဲ အကျိုးရှိတယ်လို့ ခံစားမိလို့ပါ။ ကျေးဇူး။\nချောင်းလေးကိုကြည့်ပြီး တာလေက နန့်မွေချောင်းကိုသတိရသွားတယ်....။\nAnonymous >> ရှယ်လို့ရပါတယ်ရှင်..\nဥရုချောင်းအတွက် စိတ်မကောင်းဖြစ်ပေးတာ ကျေးဇူးပါနော်..\nဆိုင်ကယ်ကူးလို့ ရတဲ့ ဝါးတံတားလေးကို သဘောကျတယ်..ချောင်းရေက ကြည်လင်လိုက်တာ မချောရေ..အဲဒီချောင်းလေးမှာ ရေချိုး၊ ရေစိမ်၊ ရေဆော့ချင်လိုက်တာ..ကံစီစော်ဘွားအကြောင်း ဖတ်ချင်တယ်..\nအားကျတယ် .. အားကျတယ်\nဥရုချောင်းအကြောင်းကို ဖတ်ရတိုင်း စိတ်မကောင်း ဖြစ်ရပါတယ် မချော... ဟင်းတွေကို ကြည့်ရတာနဲ့ တင် မချောတို့ ဘယ်နှပန်းကန်မှန်း မသိလောက်အောင် ဆိုတဲ့ စကားကို ယုံကြည်မိပါတယ်...\nပုံကြည့်ပြီး သရက်ချဉ်သုပ် စားချင်လိုက်တာ ..း)\nကြိုးတံတား ဝါးတံတား ဘေလီတံတားတွေနဲ့ လောဘသမားတွေ ကြောင့် ဒီချောင်းလည်း နှောက်ကာပျက်ရပြီပေါ့၊\n၀ါးတံတားပေါ် ဆိုင်ကယ်စီးတာ လန့် စရာကောင်းလိုက်တာ မမမချောရယ်..\nနောက်မှ ခရီးတစ်ခုခုသွားဖို့စီစဉ်ရဦးမယ်\n(နေပြည်တော်ကိုသွားပြီး ထီးနန်းပေါ် စံမြန်းနေလိုက်ရင်ကောင်းမလားလို့ ...)\nကံဆီးစော်ဘွားအကြောင်း ဖတ်ချင်တယ်ချောရေ ...\nဥရုချောင်းထဲမှာ ရေကစားပြီး ဘုန်းကြီးကျောင်းမှာ ထမင်းအ၀ စားချင်လိုက်တာ :))\nအစ်မရေ အဲ.နေရာလေးတွေ မောင်မောင်ငယ်ငယ်ကရောက်ဖူးတယ်။ အရမ်းကိုပျှော်ဖို.ကောင်းတယ်။ လူလည်းအရမ်းစည်တယ်နော်။ အလွမ်းပြေစေတဲ.အတွက် ကျေးကျေးပါဗျို.။\nကြည်လင်နေတဲ့ ချောင်ရေရယ် အေးချမ်းလှပတဲ့ သဘာဝပတ်ဝန်းကျင်အလှရယ်.. စိတ်ချမ်းမြေ့ ကြည်နူးစရာပါလား မမရေ...ရောက်ဖူးချင်လိုက်တာ...\nပုံကြည့်ပြီး ဘုန်းကြီးကျောင်းမှာ ကျွေးတဲ့ ဟင်းတွေ စားချင်လိုက်တာ\nsitagu hsipaw said...\nface book မှာ အစိမ်းရောင်လွင်ပြင်နာမည်နဲ့ ဓါတ်ပုံတွေတွေ့တွေ့နေတာ၊ ဓါတ်ပုံတွေကြိုက်တယ်.. ဒီနေ့မှ ထမနဲပုံနဲ့အတူ comment ကိုတွေ့လို့.. ကိုဝင်းသောင်း share ထားတဲ့ပုံပါ။ ၀င်ကြည့်ဖြစ်သွားတယ်။ အများကြီးလုပ်ထားတာနော်.. အားကျပါတယ်။ တ၀ကြီးဝင်ဖတ်သွားပါတယ်.... ကံဆီး စော်ဘွားကြီးအကြောင်း စောင့်ဖတ်ပါမယ်။\nဟုတ်တယ်နော် ဥရုချောင်းရေက လုံးဝကို ကွာခြားသွားတာ...လူတွေရဲ့ လောဘအရောင်တွေပေါ့ မချောရယ်.. နောက်ပို့စ်ကို လဲ မျှော်နေမယ်\nDear Ma Chaw, thanks for the interesting post.\nU RU HKA U RU Myit we can't protect you sorry ! when we are young we drink from this river but now every things change :( Lone Khine village also how long can u stand there :(\nအခု ဗမာ စစ်တပ်ရောက်သွားပြီ ဆိုတော့ သိပ်မကြာခင် အဲဒီ ဒေသ မြစ်ရေတွေလဲ နှောက်သွားတော့မှာပါ။